ഛായാഗ്രാഹി - വിക്കിപീഡിയ\n(Camera എന്ന താളിൽ നിന്നും തിരിച്ചുവിട്ടതു പ്രകാരം)\nചിത്രങ്ങൾ പകർത്താനുപയോഗിക്കുന്ന യന്ത്രത്തെയാണ് ക്യാമറ അഥവാ ഛായാഗ്രാഹി എന്നു പറയുന്നത്. രംഗത്തിന്റെ ഒരു യഥാർത്ഥചിത്രം ക്യാമറയിലെ ലെൻസ് അതിനു പുറകിലുള്ള ഒരു പ്രകാശസംവേദനശേഷിയുള്ള പദാർത്ഥത്തിൽ പതിപ്പിക്കുന്നു. അങ്ങനെ ഈ ചിത്രം ആ പദാർത്ഥത്തിൽ ശേഖരിക്കപ്പെടുന്നു.\nഒരു ലാർജ് ഫോർമാറ്റ് കാമറയിലെ ലെൻസും മൌണ്ടിങ്ങും\nഫിലിം ഉപയോഗിക്കുന്ന തരം നിശ്ചലഛായാഗ്രാഹിയിൽ ഈ പ്രകാശസംവേദനപദാർത്ഥം ഒരു ഛായാഗ്രഹണഫിലിം ആയിരിക്കും. ഒരു ചലച്ചിത്രഛായാഗ്രാഹിയിൽ ചലിച്ചുകൊണ്ടിരിക്കുന്ന ഛായാഗ്രഹണഫിലിം നാടയായിരിക്കും ഈ സ്ഥാനത്തുണ്ടായിരിക്കുക. ഈ നാടയിൽ ഒരു ചെറിയ ഇടവേളയിൽത്തന്നെ ചിത്രങ്ങൾ ഒന്നിനു പുറകേ ഒന്നായി തുടർച്ചയായി ആലേഖനം ചെയ്യപ്പെടുന്നു.\nഎന്നാൽ ഒരു ടെലിവിഷൻ ക്യാമറ അഥവാ വീഡിയോ ക്യാമറയിൽ പ്രകാശസംവേദനക്ഷമതയുള്ള വൈദ്യുതോപകരണത്തിലാണ് ലെൻസിൽ നിന്നുള്ള ചിത്രം പതിക്കുന്നത്. ഈ ഉപകരണം ചിത്രത്തെ വൈദ്യുതതരംഗങ്ങളാക്കി മാറ്റുന്നു. ഡിജിറ്റൽ ഛായാഗ്രാഹിയിലും ഇത്തരം സെൻസറുകളാണ് ഫിലിമിന് പകരമായി ഉപയോഗിക്കുന്നത്.\n2 വിവിധ തരം ക്യാമറകൾ\n2.1 35 മി.മീ. കാമറകൾ\n2.2 ഡിജിറ്റൽ 35 മി.മീ. കാമറകൾ\n2.3 മദ്ധ്യ തല കാമറകൾ\n2.4 പ്രത്യേക കാമറകൾ\n3 ക്യാമറയുടെ ഭാഗങ്ങൾ\n3.5.1 വിശാലവീക്ഷണ ലെൻസ്\n3.5.2 ടെലിഫോട്ടോ ലെൻസ്\n3.5.3 സൂം ലെൻസ്\n3.7 വ്യൂ ഫൈൻഡർ\n3.7.1 എസ്.എൽ.ആർ. (സിങ്കിൾ-ലെൻസ് റിഫ്ലെക്സ്) ക്യാമറ\nവിവിധ തരം ക്യാമറകൾതിരുത്തുക\nഛായാഗ്രാഹികളെ 35 മി.മീ. ഫോർമാറ്റ് കാമറകൾ, മദ്ധ്യമ ഫോർമാറ്റ് കാമറകൾ, വലിയ ഫോർമാറ്റ് കാമറകൾ, പ്രത്യേകതരം കാമറകൾ എന്നിങ്ങനെ സാമാന്യമായി തരം തിരിക്കാം.\n35 മി.മീ. കാമറകൾതിരുത്തുക\nഇതിൽ തന്നെ ഫിലിം കാമറയും ഡിജിറ്റൽ കാമറയും ഉണ്ട്. പ്രധാനമായും\nHotshot compact camera\nOlympus pen camera.\nElectro 35 camera.\nകോംപാക്റ്റ് കാമറകൾ (ഒതുക്കമുള്ളവ)\nഡിജിറ്റൽ 35 മി.മീ. കാമറകൾതിരുത്തുക\nഅൾട്രാ കോം‍പാക്റ്റ് കാമറകൾ\nബിഡ്ജ് എസ്.എൽ.ആർ. കാമറകൾ\nമദ്ധ്യ തല കാമറകൾതിരുത്തുക\nവലിയ പലക പോലുള്ള ഫിലിമുകൾ ഉപയോഗിച്ചുള്ള വലിയ കാമറകൾക്കും 35 മി.മി. കാമറകൾക്കും ഇടക്കാണിവ വരുന്നത്. ഇവ തന്നെ പലവിധമുണ്ട്\n6 x 4.5 സെ.മീ കാമറ\n6 x6സെ.മീ കാമറ\nഡയറക്റ്റ് വിഷൻ കാമറ\n6 x7സെ.മീ കാമറ\n6 x9സെ.മീ കാമറ\nട്വിൻ റിഫ്ലെക്സ് കാമറ\nതൽ‍ക്ഷണ കാമറകൾ ഉദാ: പോളറോയ്ഡ്\nജലപ്രതിരോധ കാമറകൾ (വാട്ടർ പ്രൂഫ്)\nവിശാലക്കാഴ്ച കാമറകൾ (വൈഡ് വ്യൂ)\nവിസ്താരമാ കാമറകൾ (പാനറോമിക് വ്യൂ)\nബൃഹദ് തല കാമറകൾ (ലാർജ് ഫോർമാറ്റ്)\nകണ്ണിന്റെ പ്രവർത്തനം തന്നെയാണ് ക്യാമറയുടെ പ്രവർത്തനത്തിന്റെ അടിസ്ഥാനവും. ക്യാമറയുടെ പ്രധാനഭാഗങ്ങൾ താഴെപ്പറയുന്നു.\nMain article: അപ്പെർച്വർ\nകൂടിയതും കുറഞ്ഞതുമായ അപ്പെർച്വർ വ്യാസം\nകാമറയിലേക്ക് കടക്കുന്ന പ്രകാശത്തെ നിയന്ത്രിക്കുന്നതിനായി വ്യാസം വ്യത്യാസപ്പെടുത്താൻ സാധിക്കുന്നതരത്തിലുള്ള ദ്വാരമാണ് അപ്പെർച്വർ. കാമറയുടെ ലെൻസിനു പുറകിൽ കണ്ണിലെ ഐറിസിനു സമാനമായ പ്രവർത്തനമാണ് അപ്പെർച്വർ ചെയ്യുന്നത്.\nഅപെർച്വറിന്റെ വലിപ്പം വ്യത്യാസപ്പെടുത്തുന്നതിനനുസരിച്ച് ചിത്രത്തിന്റെ തെളിച്ചത്തിലും മാറ്റം വരുന്നു. രംഗം ഇരുണ്ടതാണെങ്കിൽ അപെർച്വർ വ്യാസം വർദ്ധിപ്പിക്കേണ്ടതുണ്ട്. രംഗം തെളിച്ചമുള്ളതാണെങ്കിൽ അപ്പെർച്വർ വ്യാസം കുറക്കുകയും വേണം.\nഅപ്പെർച്വറിന്റെ വലിപ്പത്തെ സ്റ്റോപ്പ് എന്നാണ് പറയുന്നത്. എഫ് സംഖ്യ ഉപയോഗിച്ചാണ് അപ്പെർച്വർ സൂചിപ്പിക്കുന്നത്. ഉദാഹരണത്തിന് എഫ്-22 ഒരു കുറഞ്ഞ അപ്പെർച്വർ വ്യാസത്തേയും എഫ്-2 എന്നത് കൂടിയ അപ്പെർച്വർ വ്യാസത്തേയും സൂചിപ്പിക്കുന്നു.\nഎഫ് നമ്പർ എന്നത് ലെൻസിന്റെ ഫോക്കസ് ദൂരത്തിന്റേയും അപ്പെർച്വർ വ്യാസത്തിന്റേയും അനുപാതമാണ്.\nവിവിധ ഷട്ടർ വേഗതയിൽ ഒരേ രംഗം ചിത്രീകരിച്ചിരിക്കുന്നു. ഷട്ടർ എത്ര സെക്കന്റ് തുറന്നിരുന്നു എന്നതാണ് ചിത്രത്തിനു താഴെ കാണിച്ചിരിക്കുന്നത്\nപ്രധാന ലേഖനം: ഷട്ടർ വേഗത\nക്യാമറയിലേക്ക് കടക്കുന്ന പ്രകാശത്തെ പൂർണ്ണമായും നിയന്ത്രിക്കുന്നതിനുള്ള സംവിധാനമാണിത്. ചിത്രം എടുക്കുന്നതിനായി ഷട്ടർ റിലീസ് ബട്ടണിൽ അമർത്തുമ്പോൾ ഷട്ടർ തുറക്കുകയും ലെൻസിൽ നിന്നും പ്രകാശം ക്യാമറക്കകത്തേക്ക് കടക്കുകയും ഫിലിമിൽ ചിത്രം പതിയുകയും ചെയ്യുന്നു. ഷട്ടർ തുറന്നതിനു ശേഷം അത് അടഞ്ഞ് പൂർവ്വസ്ഥിതി കൈക്കൊള്ളുന്നു.\nനല്ല വെളിച്ചമുള്ളപ്പോൾ ഒരു സെക്കന്റിന്റെ ഒരു ചെറിയ അംശം സമയം മാത്രമേ ഷട്ടർ തുറക്കേണ്ട ആവശ്യമുള്ളൂ. ഷട്ടർ വേഗത കൂടിയാൽ ചലിക്കുന്ന വസ്തുക്കളുളെ ചിത്രത്തിൽ നിശ്ചലമായി ചിത്രീകരിക്കാം. എന്നാൽ വെളിച്ചം കുറവുള്ള സമയത്ത് ആവശ്യത്തിന് പ്രകാശം ഇല്ലാതെ വരുമ്പോൾ ഷട്ടർ കൂടുല് സമയം തുറന്നിരിക്കേണ്ടതായി വരുന്നു. രാത്രി ഫ്ലാഷ് ഇല്ലാതെ ചിത്രങ്ങൾ എടുക്കാൻ ഷട്ടർ വേഗത കുറക്കേണ്ടി വരും. ഇങ്ങനെയുള്ള പടങ്ങൾക്ക് കാമറ നിശ്ചലമായി വക്കേണ്ടത് അത്യാവശ്യമാണ്. ഇതിനായി മുക്കാലി(ട്രൈപ്പോഡ്) ഒറ്റക്കാലി (മൊണോ പോഡ്) തുടങ്ങിയ ഉപകരണങ്ങൾ ഉണ്ട്. അല്ലാത്ത പക്ഷം കാമറ പിടിച്ചിരിക്കുന്ന കൈ അനങ്ങുന്നത് ചിത്രത്തിന്റെ വ്യക്തതയെ പ്രതികൂലമഅയി ബാധിക്കും .\nഫ്ലാഷിന്റെ സഹായത്തോടെ എടുത്തിരിക്കുന്ന ജലത്തുള്ളികളുടെ ചിത്രം\nഇരുണ്ട സ്ഥലങ്ങളിൽ നിന്നും രാത്രികാലങ്ങളിലും ഛായാഗ്രഹണം നടത്തുന്നതിന് ക്യാമറയോടൊപ്പമുള്ള മിന്നൽ‌വിളക്ക് സഹായിക്കുന്നു. രംഗത്തിന് വെളിച്ചം നൽകുക എന്നതു കൂടാതെ അതിവേഗത്തിൽ നീങ്ങുന്ന വസ്തുക്കളുടെ നിശ്ചലചിത്രം എടുക്കുക, പ്രകൃത്യാലുള്ള പ്രകാശത്തിൽ നിന്നും വ്യത്യസ്തമായ പ്രകാശത്തിൽ ചിത്രമെടുക്കുക തുടങ്ങിയ ഉപയോഗങ്ങൾക്കും ഫ്ലാഷ് ഉപയോഗിക്കുന്നു. വേഗത്തിൽ തീ പിടിക്കുന്ന ചില പൊടികൾ കത്തിച്ച് പ്രകാശം ഉണ്ടാക്കുന്ന രീതിയീയിരുന്നു ആദ്യകാലത്ത് ഉപയോഗിച്ചിരുന്നത്. 1880കളിൽ പ്രകാശം ഉണ്ടാക്കുാൻ ഉപയോഗിച്ചിരിക്കുന്നത് പൊട്ടാസ്യത്തിന്റെയും, മഗ്നീഷ്യത്തിന്റെയും മിശ്രിതമായിരുന്നു. പിന്നീട് കാലങ്ങൾക്ക് ശേഷം ഫ്ലാഷ് ബൾബുകൾ ഉപയോഗിച്ചു തുടങ്ങി.\nരംഗത്തിനാവശ്യമായ മുഴുവൻ പ്രകാശമോ ഇരുണ്ട സ്ഥലങ്ങളിൽ അധികം പ്രകാശമോ ഫ്ലാഷ് നൽകുന്നു. മിക്ക ക്യാമറകൾക്കും കൂടെ ഘടിപ്പിച്ച രീതിയിൽ ഇലക്ട്രോണിക് ഫ്ലാഷ് ഉണ്ടായിരിക്കും. ഡിസ്ചാർജ് വിളക്ക് ഉപയോഗിക്കുന്ന ഇത്തരം ഫ്ലാഷിൽ ഒരു ചെറിയ സ്ഫടികക്കുഴലിൽ പ്രത്യേക വാതകം നിറച്ചിരിക്കും. ഇവയാണ് ഇലക്ട്രോണിക് ഫ്ലാഷ് ട്യൂബുകൾ. ഇതിന്റെ പ്രധാന ഭാഗം സിനോൺ ഗ്യാസ് നിറച്ച ഒരു ഡിസ്ചാർജ് ഗ്യാസ് ട്യൂബാണ്. കുഴലിനിരുവശത്തും ഉന്നത വോൾട്ടതയിൽ വൈദ്യുതി ചെലുത്തുമ്പോൾ വാതകത്തിലൂടെ ഡിസ്ചാർജ് നടക്കുകയും നിമിഷനേരത്തെക്ക് തെളിഞ്ഞ മിന്നൽ ഉണ്ടാകുകയും ചെയ്യും. മൊബൈൽ ഫോണുകളിലേയും മറ്റും ഫ്ലാഷ് യൂണിറ്റുകളിൽ എൽ ഇ ഡി ബൾബുകൾ ഉപയോഗിക്കുന്നു. സിനോൺ ഫ്ലാഷ് ബൾബുകളേക്കാൾ വളരെ കുറഞ്ഞ വോൾട്ടേജ് മാത്രം ഉപയോഗിക്കുന്നവയാണ് എൽ ഇ ഡി ബൾബുകൾ.\nഹാൻഡ് ഹെൽഡ് ഡിജിറ്റൽ ആംബിയന്റ് ലൈറ്റ് മീറ്റർ\nചിത്രം എടുക്കുന്ന രംഗത്ത് എത്ര പ്രകാശം ലഭ്യമാണ് എന്നളക്കുന്ന ഉപകരണമാണ് പ്രകാശമാപിനി അഥവാ ലൈറ്റ് മീറ്റർ. ഇതിനെ എക്സ്പോഷർ മീറ്റർ എന്നും പറയുന്നു.\nമിക്ക ക്യാമറകൾക്കും അതിനോടു കൂടെത്തന്നെ ലൈറ്റ് മീറ്റർ ഘടിപ്പിച്ചിട്ടുണ്ടായിരിക്കും. ക്യാമറയിൽ ഘടിപ്പിക്കാത്ത തരത്തിലുള്ള പ്രകാശമാപിനികളും ഉപയോഗത്തിലുണ്ട്. രംഗത്തു നിന്നും വരുന്ന പ്രകാശത്തിന്റെ തീവ്രത ഈ ഉപകരണം അളക്കുന്നു. പ്രകാശം അളക്കുന്നതിന് ഒരു ഫോട്ടോസെൽ ആണ് ഇതിൽ ഉപയോഗിക്കുന്നത്. പ്രകാശത്തെ വൈദ്യുതിയായി മാറ്റുന്ന ഉപകരണമാണ് ഫോട്ടോസെൽ. ചില ക്യാമറകളിൽ ഈ അളവ് ഛായാഗ്രാഹകനെ അറിയിക്കുകയും പ്രകാശത്തിന്റെ അളവിനനുസരിച്ച് അയാൾ അപ്പെർച്വർ ക്രമീകരിക്കുകയും ചെയ്യും.\nഎന്നാൽ ഓട്ടോമാറ്റിക് ക്യാമറകളിൽ ഫോട്ടോസെല്ലിൽ നിന്നും വരുന്ന വൈദ്യുതതരംഗത്തിനനുസരിച്ച് ക്യാമറയുടെ അപ്പെർച്വറും, ഷട്ടർ തുറക്കേണ്ട ഇടവേളയും തനിയേ ക്രമീകരിക്കപ്പെടുന്നു. ഇങ്ങനെ ഒരു നല്ല ചിത്രത്തിനാവശ്യമായ രീതിയിൽ കൃത്യമായ അളവിൽ പ്രകാശം ഫിലിമിൽ പതിക്കാനനുവദിക്കുന്നു.\nചിത്രീകരിക്കേണ്ട രംഗത്തിനനുസരിച്ച് ക്യാമറകളിൽ വിവിധതരം ലെൻസുകൾ ഉപയോഗിക്കുന്നു.\nകാനന്റെ ഒരു വിശാലവീക്ഷണലെൻസ്\nരംഗത്തിന്റെ ഒരു വിശാലവീക്ഷണം ലഭ്യമാക്കുന്നതിനായുപയോഗിക്കുന്ന ലെൻസുകളാണ് വൈഡ് അംഗിൾ ലെൻസ്. ഇത്തരം ലെൻസുകളുടെ ഫോക്കസ് ദൂരം കുറവായിരിക്കും. വലിയ ഒരു വീക്ഷണകോണിലുള്ള രംഗത്തെ പകർത്താൻ ഈ ലെൻസുകളുപയോഗിച്ച് സാധിക്കുന്നു.\n500 മി.മി. ടെലിഫോട്ടോ ലെൻസ്\nMain article: ടെലിഫോട്ടോ ലെൻസ്\nവിദൂരവസ്തുക്കളെ അടുത്ത് കാണിക്കുന്ന തരം ലെൻസുകളാണ് ടെലിഫോട്ടോ ലെൻസ്. അതായത് ഇതിന് വളരെ ചെറിയ ഒരു വീക്ഷണകോണിലുള്ള വസ്തുക്കളുടെ ചിത്രമേ എടുക്കാൻ സാധിക്കൂ. ഇത്തരം ലെൻസുകൾക്ക് ഫോക്കസ് ദൂരം കൂടുതലായിരിക്കും. ഈ ഫോക്കസ് ദൂരത്തിനനുസരിച്ച് ഫിലിം ക്രമീകരിക്കേണ്ടതുകൊണ്ട് ഈ ലെൻസ് ക്യാമറക്കു മുന്നിൽ നീണ്ടിരിക്കുന്ന കുഴലിനു മുന്നിലായിരിക്കും ഘടിപ്പിച്ചിരിക്കുന്നത്.\nനിക്കോണിന്റെ ഒരു സൂം ലെൻസ്\nലെൻസിന്റെ ഫോക്കസ് ദൂരം ക്രമീകരിച്ച് ഒരു വൈഡ് ആംഗിൾ ലെൻസായും ടെലിഫോട്ടോ ലെൻസായും മാറാൻ കഴിവുള്ളതരം ലെൻസുകളാണ് സൂം ലെൻസുകൾ. ഇത്തരം ലെൻസുകളുപയോഗിച്ച് ആവശ്യത്തിനനുസരിച്ച് വീക്ഷണകോണിൽ ഒരു പരിധി വരെ മാറ്റം വരുത്താം.\nവിവിധ ലെൻസുകളുപയോഗിക്കുമ്പോൾ ചിത്രത്തിനുണ്ടാകുന്ന മാറ്റത്തിന്റെ ഉദാഹരണം താഴെ കാണിച്ചിരിക്കുന്നു. ഈ ചിത്രങ്ങളെല്ലാം 35 മില്ലീമീറ്റർ ഫിലിമിൽ ഒരേ ദൂരത്തു നിന്ന് വിവിധ ഫോക്കസ് ദൂരമുള്ള ലെൻസുകളുപയോഗിച്ച് ഒരേ രംഗം ചിത്രീകരിച്ചതാണ്. ലെൻസുകളുടെ ഫോക്കസ് ദൂരം ചിത്രത്തിനു താഴെ കൊടുത്തിരിക്കുന്നു.\n28 mm ലെൻസ്\n50 mm ലെൻസ്\n70 mm ലെൻസ്\n210 mm ലെൻസ്\nവിവിധ ദൂരങ്ങളിലുള്ള വസ്തുക്കളുടേ വ്യക്തമായ ചിത്രം ക്യാമറയിൽ പതിയുന്നതിന് ലെൻസിന്റെ ഫോക്കസ് ദൂരം ക്രമീകരിക്കേണ്ടതുണ്ട്. ക്യാമറയുടെ ലെൻസിനു ചുറ്റും കാണുന്ന വളയങ്ങൾ തിരിച്ചാണ് ഫോക്കസ് ദൂരം അല്പ്പാല്പ്പമായി ക്രമീകരിക്കുന്നത്.\nവ്യക്തമായ ചിത്രം എടുക്കുന്നതിനായി ക്യാമറയുടെ ഫോക്കസ് ദൂരം തനിയേ ക്രമീകരിക്കുന്ന സം‌വിധാനമാണ് ഓട്ടോഫോക്കസ്. ഇലക്ട്രോണിക് ഉപകരണങ്ങൾ ഉപയോഗിച്ച് എടുക്കാനുദ്ദേശിക്കുന്ന ചിത്രത്തിന്റെ വ്യക്തത പരിശോധിക്കുകയും അതിനനുസരിച്ച് ചിത്രം വ്യക്തമാകുന്നതുവരെ ലെൻസ് ക്രമീകരിക്കുകയും ചെയ്യുക എന്നതാണ് ഈ സം‌വിധാനത്തിൽ ചെയ്യുന്നത്. ചില ക്യാമറകളിൽ പകർത്താനുദ്ദേശിക്കുന്ന വസ്തുവിന്റെ ദൂരം അളക്കുന്നതിന് ഇൻഫ്രാറെഡ് കിരണം ഉപയോഗപ്പെടുത്തുന്നു. ഈ കിരണത്തിന്റെ പ്രതിഫലനം അളന്ന് വസ്തുവിന്റെ ദൂരം മനസ്സിലാക്കി ലെൻസ് ക്രമീകരിക്കുന്നു.\nഎടുക്കാനുദ്ദേശിക്കുന്ന ചിത്രം എങ്ങനെയിരിക്കും എന്ന് ഛായാഗ്രാഹകന് കാണിച്ചുകൊടുക്കുന്നതിനുള്ള ക്യാമറയുടെ ഭാഗമാണ് വ്യൂ ഫൈൻഡർ. ക്യാമറയുടെ പ്രധാന ലെൻസ് ഉപയോഗിച്ചുണ്ടാകുന്നതുപോലൊരു ചിത്രം വ്യൂ ഫൈൻഡർ മറ്റൊരു ലെൻസിലൂടെ ഛായാഗ്രാഹകന് കാണിച്ചു കൊടുക്കുന്നു. എസ്.എൽ.ആർ. ക്യാമറകളിൽ പ്രധാന ലെൻസ് തന്നെയാണ് വ്യൂ ഫൈൻഡറിനു വേണ്ടിയും ഉപയോഗിക്കുന്നത്.\nഎസ്.എൽ.ആർ. (സിങ്കിൾ-ലെൻസ് റിഫ്ലെക്സ്) ക്യാമറതിരുത്തുക\nഎസ്.എൽ.ആർ. ക്യാമറയുടെ ഘടകങ്ങൾ.\n1 - 4-എലമെന്റ് ലെൻസ്\n2 - റിഫ്ലക്സ് മിറർ\n3 - ഫോക്കൽ പ്ലേൻ ഷട്ടർ\n4 - സെൻസർ\n5 - Matte focusing screen\n6 - Condenser lens\n7 - Pentaprism\n8 - Eyepiece\nചിത്രം എടുക്കുന്നതിനും വ്യൂ ഫൈൻഡറിനും ഒരേ ലെൻസ് ഉപയോഗിക്കുന്ന തരം ക്യാമറകളാണ് എസ്.എൽ.ആർ. സാധാരണ ക്യാമറകളിൽ വ്യൂ ഫൈൻഡറിനായി ക്യാമറയുടെ പ്രധാന ലെൻസ് ഉപയോഗിക്കുന്നില്ല.\nഎസ്.എൽ.ആർ. ക്യാമറകളിൽ ഒരു വിജാഗിരിയിൽ പിടിപ്പിച്ചിട്ടുള്ള ഒരു കണ്ണാടി ഫിലിമിനു മുൻപിലായി വച്ചിരിക്കും. ചിത്രം എടുക്കുന്നതുവരെ ലെൻസിൽ നിന്നുള്ള പ്രതിരൂപം ഈ കണ്ണാടിയിലൂടെ വ്യൂ ഫൈൻഡറിലെത്തി ഛായാഗ്രാഹകന് കാണാൻ സാധിക്കുന്നു. ചിത്രം എടുക്കുന്ന സമയത്ത് ഈ കണ്ണാടി ഉയരുകയും ചിത്രം ഫിലിമിൽ പതിയുകയും ചെയ്യുന്നു.\nഛായാഗ്രാഹികളുമായി ബന്ധപ്പെട്ട ഈ ലേഖനം അപൂർണ്ണമാണ്. ഇതു വികസിപ്പിക്കുവാൻ സഹായിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പും കാണുക.\n"https://ml.wikipedia.org/w/index.php?title=ഛായാഗ്രാഹി&oldid=2640752" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 26 നവംബർ 2017, സമയം: 05:03\nഈ താൾ അവസാനം തിരുത്തപ്പെട്ടത്: 05:03, 26 നവംബർ 2017.


രണ്ടു ഭാര്യമാരുമൊത്തുള്ള പതിനെട്ട് ദിവസത്തെ യാത്ര പൊളിച്ചു; വിശേഷങ്ങള് പങ്കുവെച്ച് ' ബഷീര് ബഷി ' - BIGNEWSLIVE | Latest Malayalam News\nസോഷ്യല് മീഡിയയില് പ്രശസ്തരാണ് ബഷീര് ബഷിയും രണ്ട് ഭാര്യമാരും. രണ്ടുഭാര്യമാര് എന്ന ഘടകം തന്നെയാണ് ബഷീറിനെ പ്രശസ്തനാക്കിയതെന്നു പറയാം. അവതാരകന്, സീരിയല് നടന്, ഡിജെ തുടങ്ങിയ മേഖലകളില് സജീവമായയ ബഷീര് ബഷി ബിഗ് ബോസിലേക്ക് എത്തിയപ്പോഴാണ് എല്ലാവരും അദ്ദേഹത്തെ ശ്രദ്ധിച്ച് തുടങ്ങിയത്. കുടുംബത്തെക്കുറിച്ച് പറയുന്നതിനിടയില് തനിക്ക് രണ്ട് ഭാര്യമാരുണ്ടെന്നും സംതൃപ്തമായ കുടുംബ ജീവിതമാണ് താന് നയിക്കുന്നതെന്നും അദ്ദേഹം പറഞ്ഞിരുന്നു. അത്ഭുതത്തോടെയായിരുന്നു പലരും ഇദ്ദേഹത്തെ കാണാര്.\nതന്റെ കുടുംബ ജീവിതത്തിലെ സന്തോഷകരമായ നിമിഷങ്ങളെല്ലാം ബഷീര് ബഷി സോഷ്യല് മീഡിയ വഴി പങ്കുവെക്കാറുണ്ട്. ഇപ്പോള് കുടുംബവുമൊത്ത് യാത്ര പോയ വിശേഷങ്ങളാണ് താരം ആരാധകരുമായി പങ്കുവെച്ചത്.\n‘പതിനെട്ട് ദിവസത്തെ യാത്രയായിരുന്നു അത്. ബഷീറും ഭാര്യമാരും ഇപ്പോള് സന്തോഷത്തിലാണ്. തങ്ങളുടെ ഡ്രീം ഡെസ്റ്റിനേഷനുകളിലേക്ക് യാത്ര പോയ ത്രില്ലിലാണ്. മണാലിയിലേക്ക് റോഡ് ട്രിപ് പണ്ടു മുതലുള്ള ആഗ്രഹമായിരുന്നു. എന്നാലും ഇത്തവണ പ്ലാന് ചെയ്തത് ലഡാക് വരെ പോകണം എന്നതായിരുന്നു. നിര്‍ഭാഗ്യവശാല് കനത്ത മഞ്ഞുവീഴ്ച കാരണം ലഡാക്കിലേക്കുള്ള റോഡ് അടച്ചിരുന്നു. വാഗാ ബോര്‍ഡര് വരെ പോകാന് സാധിച്ചുള്ളൂ. നാട്ടില് നിന്നും യാത്ര ആരംഭിച്ചപ്പോള് തന്നെ കാലാവസ്ഥ മോശമാണെന്നും ലഡാക്കിലേക്കുള്ള സന്ദര്‍ശനം നിരോധിക്കുമെന്നും സുഹൃത്തുക്കള് പറഞ്ഞിരുന്നു. അത് പ്രതീക്ഷിച്ചായിരുന്നു യാത്രയെന്നും ബഷീര് പറയുന്നു. എന്നാലും ഞങ്ങളുടെ സ്വപ്നം മണാലി ട്രിപായിരുന്നു അവിടം സന്ദര്‍ശിക്കാനായി.\nഞാനും സുഹാനയും മഷൂറയും മോളും രണ്ടു വയസ്സുള്ള മകനും ഒപ്പം ചേര്‍ന്നായിരുന്നു യാത്ര. ഞങ്ങളുടെ ആകെ പേടി രണ്ടുവയസ്സുകാരന് മകനെ ഓര്‍ത്തായിരുന്നു. അവിടുത്തെ കാലാവസ്ഥകൊണ്ടു ബുദ്ധിമുട്ടുമോ എന്നൊക്കെയായിരുന്നു ടെന്‍ഷന്. യാത്രയില് അങ്ങനെയെന്തെങ്കിലും ബുദ്ധിമുട്ട് ഉണ്ടാവുകയാണെങ്കില് അവരെ നാട്ടിലേക്ക് ഫ്‌ളൈറ്റില് കയറ്റിവിടാനായിരുന്നു കരുതിയെതെന്നും ബഷീര് പറയുന്നു. ദൈവാനുഗ്രഹം കൊണ്ടു എല്ലാം ശുഭകരമായി അവസാനിച്ചു.\nഅവന് ആരോഗ്യകരമായി യാതൊരു പ്രശ്‌നവും ഉണ്ടായില്ല. യാത്ര ശരിക്കും അടിച്ചുപൊളിച്ചു. ഞങ്ങളുടെ ബിഎം ഡബ്ല്യൂവിലായിരുന്നു യാത്ര. ഫാമിലി ഒപ്പമുള്ളതുകൊണ്ടു വളരെ കരുതലോടുകൂടിയ യാത്രയായിരുന്നു. പകല് മാത്രമേ യാത്രയുണ്ടായിരുന്നുള്ളൂ. രാത്രി9മണിക്ക് എവിടെയാണോ എത്തിയത് അവിടെ മുറി എടുത്ത് തങ്ങും. പിറ്റേ ദിവസം വീണ്ടും യാത്ര തുടങ്ങും ഇതായിരുന്നു പദ്ധതി. പോകുന്ന യാത്രയില് പല ടൂറിസ്റ്റ് കേന്ദ്രങ്ങളും ആസ്വദിച്ചു. ഹൈദരബാദ് ഫിലിം സിറ്റി, താജ്മഹല് പഞ്ചാബിലെ ഗോള്‍ഡന് ടെംബിള് അങ്ങനെ കാഴ്ചകള് നിരവധി.\nലോകത്തിലെ തന്നെ ഏറ്റവും വലിയ ചലച്ചിത്ര സ്റ്റുഡിയോ സമുച്ചയമായ റാമോജി ഫിലിം സിറ്റി, കാഴ്ചയില് കൗതുകമായി തോന്നി. ഏകദേശം 2000 ഏക്കര് സ്ഥലത്തായാണ് പരന്നു കിടക്കുന്നത്. അനശ്വര പ്രണയത്തിന്റെ ഉദാത്ത നിര്‍മിതികളിലൊന്നായി ലോകം വാഴ്ത്തിപ്പാടുന്ന താജ്മഹലിന്റെ കാര്യം പറയേണ്ടതില്ല, ശരിക്കും അദ്ഭുതമായി തോന്നിയെന്നും ബഷീര് ബഷി പറഞ്ഞു.’\n‘ഭാര്യയ്ക്ക് കൊടുത്ത വാക്ക് തെറ്റിച്ചു കൊണ്ടാണ് ഞാന് ആ ചിത്രത്തിന് തിരക്കഥ ഒരുക്കിയത്’; രതീഷ് വേഗ\n'ഭാര്യയ്ക്ക് കൊടുത്ത വാക്ക് തെറ്റിച്ചു കൊണ്ടാണ് ഞാന് ആ ചിത്രത്തിന് തിരക്കഥ ഒരുക്കിയത്'; രതീഷ് വേഗ


ഐപിഎൽ മാറ്റിവച്ച സംഭവം; ബിസിസിഐക്ക് നഷ്ടം 2000 കോടി രൂപയിൽ അധികമെന്ന് റിപ്പോർട്ട് | Global Indian News\nHome Breaking news ഐപിഎൽ മാറ്റിവച്ച സംഭവം; ബിസിസിഐക്ക് നഷ്ടം 2000 കോടി രൂപയിൽ അധികമെന്ന് റിപ്പോർട്ട്\n“പാതിവഴിയിൽ ടൂർണമെൻ്റ് നിർത്തിയതിനാൽ 2000 കോടിയ്ക്കും 2500 കോടിയ്ക്കും ഇടയിൽ രൂപ ഞങ്ങൾക്ക് നഷ്ടമായിട്ടുണ്ടാവും. 2200 കോടി രൂപയാവും ഏകദേശം കൃത്യമായ കണക്ക്.”- ബിസിസിഐ പ്രതിനിധിയെ ഉദ്ധരിച്ച് പിടിഐ റിപ്പോർട്ട് ചെയ്തു. സ്റ്റാർ സ്പോർട്സുമായുള്ള സംപ്രേഷണക്കരാർ ആണ് ബിസിസിഐയുടെ പ്രധാന വരുമാന മാർഗം. ഇത് നഷ്ടമാവുന്നത് ബോർഡിന് കനത്ത തിരിച്ചടിയാവും. ബ്രോഡ്കാസ്റ്റ് സംപ്രേഷണക്കരാർ തുകയിൽ പാതിയേ ലഭിക്കാനിടയുള്ളൂ. ഒപ്പം, സ്പോൺസർമാരുടെ തുകയും പാതിയായി കുറയും.സ്റ്റാർ സ്പോർട്സുമായുള്ള സംപ്രേഷണക്കരാർ ആണ് ബിസിസിഐയുടെ പ്രധാന വരുമാന മാർഗം. ഇത് നഷ്ടമാവുന്നത് ബോർഡിന് കനത്ത തിരിച്ചടിയാവും. ബ്രോഡ്കാസ്റ്റ് സംപ്രേഷണക്കരാർ തുകയിൽ പാതിയേ ലഭിക്കാനിടയുള്ളൂ. ഒപ്പം, സ്പോൺസർമാരുടെ തുകയും പാതിയായി കുറയും.\nPrevious articleട്വിറ്റർ അക്കൗണ്ട് നിരോധിച്ചാലെന്താണ്: തനിക്ക് ശബ്ദമുയർത്താൻ നിരവധി പ്ലാറ്റ്‌ഫോമുകൾ ഉണ്ടെന്ന് കങ്കണ റണാവത്ത്\nNext articleവാക്‌സിനെടുത്തവര്‍ക്ക് അബുദാബിയിലെ യാത്രാ നിബന്ധനകളില് മാറ്റം


ശക്തമായ പുതിയ SoC, കൂറ്റന് കൂളിംഗ് സിസ്റ്റം എന്നിവയോടെ വിട്ടുവീഴ്ചയില്ലാത്ത ഗെയിമിംഗ് അനുഭവം വാഗ്ദാനം ചെയ്ത് OnePlus 10R| OnePlus 10R promisesano-compromise gaming experience – News18 Malayalam\nശക്തമായ പുതിയ SoC, കൂറ്റന് കൂളിംഗ് സിസ്റ്റം എന്നിവയോടെ വിട്ടുവീഴ്ചയില്ലാത്ത ഗെയിമിംഗ് അനുഭവം വാഗ്ദാനം ചെയ്ത് OnePlus 10R\nമൊത്തത്തിലുള്ള സിസ്റ്റവും 25% കൂടുതല് ഊര്‍ജ്ജക്ഷമതയുള്ളതാണ്, അതിനാല് ബാറ്ററി ലൈഫിനെ ബാധിക്കില്ല.\nLast Updated : May 04, 2022, 15:06 IST\nഗെയിമിംഗിന്റെയും സ്മാര്‍ട്ട്‌ഫോണുകളുടെയും കാര്യം വരുമ്പോള്, രണ്ട് കാര്യങ്ങള് പ്രധാനമാണ്: കൂളിംഗും എര്‍ഗണോമിക്‌സും. മികച്ച പെര്‍ഫോമന്‍സിന് പ്രാധാന്യമുണ്ടെങ്കിലും വേണ്ടത്ര കൂളിംഗില്ലാതെ അത്ഉ പയോഗിക്കാനാകില്ല. അതുപോലെ തന്നെ കുറേ സമയം ഗെയിം കളിക്കാന് സുഖമില്ലാത്ത ഒരു ഫോണില് നിങ്ങള് അധിക സമയം ഗെയിമിംഗ് നടത്തില്ല. മികച്ച പെര്‍ഫോമന്‍സ് നല്‍കുമ്പോഴുണ്ടാകുന്ന ഈ രണ്ട് പ്രശ്നങ്ങളും അടുത്തിടെ ലോഞ്ച് ചെയ്ത 10R പരിഹരിച്ചതായി OnePlus അവകാശപ്പെടുന്നു. ശരിക്കും? അതെ, തീര്‍ച്ചയായും അങ്ങനെയാണ് തോന്നുന്നത്. എന്നാല് ആദ്യം, ഈ പ്രശ്‌നങ്ങള് എങ്ങനെ പരിഹരിക്കപ്പെട്ടുവെന്ന് നോക്കാം.\nOnePlus ഇതുവരെ ഉപയോഗിച്ചിട്ടുള്ളതില് വച്ച് ഏറ്റവും വലിയ കൂളിംഗ് സിസ്റ്റം\nMediaTek Dimensity 8100-Max SoC ആണ് OnePlus 10R-ലുള്ളത്. 2.85 GHz വരെ വേഗതയുള്ള 8-കോര് സിപിയു, ARM Mali-G610 GPU, imagiq 780 ISP, AI-യ്ക്കുള്ള ഒരു പുതിയ APU 580 ചിപ്പ്, 12 GB LPDDR5 റാം, 256 GB ഫാസ്റ്റ് UFS 3.1 സ്റ്റോറേജ് എന്നിവ ഉള്‍പ്പെടുന്നതാണ് ഈ ഭീമന് ചിപ്പ്. ഈ ചിപ്പ് മുന് ചിപ്പിനേക്കാള് 11% കൂടുതല് സിപിയു പവറും 20% കൂടുതല് ജിപിയു പവറും 80% വേഗതയേറിയ AI എഞ്ചിനും വാഗ്ദാനം ചെയ്യുന്നുവെന്ന് OnePlus പറയുന്നു. മൊത്തത്തിലുള്ള സിസ്റ്റവും 25% കൂടുതല് ഊര്‍ജ്ജക്ഷമതയുള്ളതാണ്, അതിനാല് ബാറ്ററി ലൈഫിനെ ബാധിക്കില്ല.\nAlso Read-OnePlus 10R, Nord CE2 Lite 5G, Nord Buds എന്നിവ ഏപ്രിൽ 28 ന് പുറത്തിറങ്ങും: എങ്ങനെ ഇവന്റ് തത്സമയം കാണാമെന്നറിയാം!\nഇത് വളരെ ശക്തമായ ഹാര്‍ഡ്വെയറാണ്, അതിനാല് അവയ്ക്ക്\nകാര്യക്ഷമമായ കൂളിംഗ് സംവിധാനം ആവശ്യമാണ്. അടിസ്ഥാനപരമായി, ചിപ്പ് ചൂടായി പ്രവര്‍ത്തിക്കുകയാണെങ്കില്, ഫോണിന്റെ പെര്‍ഫോമന്‍സ് മന്ദഗതിയിലാകും - തെര്‍മല് ത്രോട്ടിലിംഗ് എന്ന് വിളിക്കുന്ന ഒരു പ്രക്രിയ - ചിപ്പിന്റെ ജീവന് സംരക്ഷിക്കാനും ഫോണിന്റെ പുറംഭാഗം പിടിക്കാന്\nകഴിയാത്തവിധം ചൂടാകുന്നത് തടയാനുമാണ് ഇത്.\nഅതിന് വേണ്ടി, ഇതുവരെ ഉപയോഗിച്ചതില് വച്ച് ഏറ്റവും വലുതും\nനൂതനവുമായ കൂളിംഗ് സിസ്റ്റം ഉപയോഗിക്കുന്നുണ്ടെന്ന് OnePlus പറയുന്നു. ഈ നീരാവി അറയുടെ വിസ്തീര്‍ണ്ണം 4,100 ചതുരശ്ര മില്ലീമീറ്ററാണ്, മൊത്തം ഫലപ്രദമായ കൂളിംഗ് ഏരിയ 35,000 ചതുരശ്ര മില്ലീമീറ്ററിൽ കൂടുതലാണ്! ഈ നീരാവി അറ പുതിയ തലമുറയിലെ ഗ്രാഫീന്, ഗ്രാഫൈറ്റ് എന്നിവ കൊണ്ടാണ് നിര്‍മ്മിച്ചിരിക്കുന്നത്. ഇതിനെ ഒരു 3D പാസീവ് കൂളിംഗ് സിസ്റ്റം എന്നും വിളിക്കുന്നു.\nഇതോടൊപ്പം, OnePlus ഹൈപ്പര്‍ബൂസ്റ്റ് ഗെയിമിംഗ് എഞ്ചിന് എന്ന ഒരു സിസ്റ്റം ഉപയോഗിച്ച് പ്രവര്‍ത്തിക്കുമ്പോള് പെര്‍ഫോമന്‍സില് മാറ്റം വരുന്നു. ഈ സിസ്റ്റത്തിന്റെ ഭാഗമാണ് ജനറല് പെര്‍ഫോമന്‍സ് അഡാപ്റ്റര് (ജിപിഎ) ഫ്രെയിം സ്റ്റെബിലൈസര് (എഫ്എസ്) എന്ന സവിശേഷത, അത് നിങ്ങളുടെ ഗെയിമിന്റെ ടയര് മെച്ചപ്പെടുത്തുന്ന തരത്തിലാണ് ഡിസൈന്\nനിങ്ങളുടെ ഗെയിമിംഗ് അനുഭവത്തില് ഇടപെടാതിരിക്കാന് അപ്രതീക്ഷിതമായ ഫ്രെയിം ഡ്രോപ്പുകള് ക്രമേണ സംഭവിക്കുന്നുവെന്ന് ഉറപ്പാക്കിക്കൊണ്ട്, തത്സമയം CPU, GPU ഉറവിടങ്ങള് സന്തുലിതമാക്കാന് GPA FS മോണിറ്ററിംഗ് ടൂളുകളും AI-ഉം ഉപയോഗിക്കുന്നു.\nവയര്‍ലെസ് സിസ്റ്റമാണ് മറ്റൊരു അപ്‌ഡേറ്റ്. ആറ് ആന്റിനകളുടെ ഒരു നിര നിങ്ങള് ഫോണ് എങ്ങനെ കൈവശം വച്ചാലും തടസ്സമില്ലാത്ത കണക്റ്റിവിറ്റി ഉറപ്പാക്കുന്നു, കൂടാതെ ബ്ലൂടൂത്തും വൈഫൈയും ഒരേസമയം\nഉപയോഗിക്കുമ്പോള് കുറഞ്ഞ ഇടപെടല് ഉറപ്പാക്കുന്ന സംവിധാനവുമുണ്ട്.\nഇനി ഡിസ്‌പ്ലേയുടെ കാര്യം. ഈ 6.7 ഇഞ്ച് സ്‌ക്രീനിന് 120 ഹെര്‍ട്സ്\nറീഫ്രഷ് റേറ്റ് ഉണ്ട്, എന്നാല് അതിലും പ്രധാനമാണ്ദ്രു തഗതിയിലുള്ള 1000 ഹെര്‍ട്സ് ടച്ച് പ്രതികരണം. HDR10+ സാക്ഷ്യപ്പെടുത്തിയ കൃത്യമായ നിറം നല്‍കുന്ന P3 പാനല് ഉപയോഗിച്ച് ജോടിയാക്കുന്നു. ഇത് നിങ്ങള്‍ക്ക് തെളിച്ചമുള്ളതും കൃത്യമായ നിറം നല്‍കുന്ന മങ്ങിക്കാത്ത ഗെയിമിംഗ്\nഅനുഭവവം ഫലത്തില് ഉറപ്പ് നല്‍കുന്നു.\nഅവസാനമായി, ബാറ്ററി ലൈഫ്. നിങ്ങള് അവസാന ഹെഡ്ഷോട്ട് ലാന്‍ഡ് ചെയ്യാന് പോകുമ്പോള്, അല്ലെങ്കില് നിങ്ങളുടെ സുഹൃത്തുക്കളുമൊത്തുള്ള റോഡ്-ട്രിപ്പിനായി പെട്ടെന്ന് പുറപ്പെടേണ്ടി വരുമ്പോള് നിങ്ങളുടെ ഫോണ്\nചാര്‍ജ് ചെയ്യുന്നതിനായി കാത്തിരിക്കേണ്ടി വരുന്നത് ബാറ്ററി\nഇല്ലാതാകുന്നതിനേക്കാള് നിരാശാജനകമായ കാര്യമാണ്.\nഈ ആവശ്യങ്ങള് നിറവേറ്റുന്നതാണ് OnePlus-ന്റെ ജ്വലിക്കുന്ന വേഗതയുള്ള സൂപ്പര്‍വൂക് ചാര്‍ജിംഗ് സിസ്റ്റം. ഇത് രണ്ട് ഫ്‌ലേവറുകളില് ലഭ്യമാണ് - 5,000 mAh ബാറ്ററിയുള്ള 80W, 4,500 mAh ബാറ്ററിയുള്ള 150 W - 10R അസാധാരണമായ\nബാറ്ററി ലൈഫും തകര്‍ക്കാനാകാത്ത ചാര്‍ജിംഗ് വേഗതയും വാഗ്ധാനം ചെയ്യുന്നു. 'സ്ലോവര്' 80 W ചാര്‍ജര് 5,000 mAh ബാറ്ററി ഏകദേശം 30\nമിനിറ്റിനുള്ളില് 1-100% വരെ ചാര്‍ജ് ചെയ്യും, എന്നാല് 150 W പതിപ്പ് നിങ്ങള്‍ക്ക്3മിനിറ്റിനുള്ളില് 30% ചാര്‍ജും വെറും 17 മിനിറ്റിനുള്ളില് ഫുള് ചാര്‍ജും നല്‍കും. ഒന്ന് കുളിക്കാനെടുക്കുന്ന സമയം മതിയെന്ന് ചുരുക്കം.\nദൈര്‍ഘ്യമേറിയ ഗെയിമിംഗ് സെഷനുകള്‍ക്ക്, നിങ്ങള്‍ക്ക് പിടിക്കാന് സൗകര്യപ്രദമായ ഒരു ഫോണ് ആവശ്യമാണ്. 10R ലളിതവും പരന്നതുമായ അരികുകള് നല്‍കുന്നു, അത് മനോഹരമായി കാണപ്പെടുക മാത്രമല്ല, ഗ്രിപ്പ്\nനല്‍കുകയും ചെയ്യുന്നു. വെറും 8.17 മില്ലീമീറ്റര് മാത്രമുള്ള നേരിയ\nഫോണിന്റെ ഭാരം 186 ഗ്രാം ആണ്. ഇത് നീണ്ട ഗെയിമിംഗ് സെഷനുകളിലെ ക്ഷീണം കുറയ്ക്കും. ഇതിനുപുറമെ,\nപിന്‍വശത്തെ ഗ്ലാസിന് ഒരു നാനോ-ടെക്സ്ചര് ഫിനിഷുണ്ട്, ഇത്\nവിരലടയാളം തടയുകയും ചെയ്യുന്നു. 38,999 രൂപയില് ആരംഭിക്കുന്ന OnePlus 10R മെയ്4ന് വില്‍പ്പനയ്ക്കെത്തും.\nസിയറ ബ്ലാക്ക്, ഫോറസ്റ്റ് ഗ്രീന് എന്നീ നിറങ്ങളില് ഫോണ് ലഭ്യമാകും.\nFirst published: May 04, 2022, 14:58 IST


Malayalam News - വീട്ടിൽ ചെമ്പരത്തിയുണ്ടോ? തലമുടി കരുത്തോടെ വളരാൻ ഈ ഹെയർ മാസ്ക് പരീക്ഷിക്കാം| How to make hibiscus hair mask for hair growth | News18 Kerala, Life Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Life » HOW TO MAKE HIBISCUS HAIR MASK FOR HAIR GROWTH\nവീട്ടിൽ ചെമ്പരത്തിയുണ്ടോ? തലമുടി കരുത്തോടെ വളരാൻ ഈ ഹെയർ മാസ്ക് പരീക്ഷിക്കാം\nചെമ്പരത്തി കൊണ്ട് എളുപ്പത്തിൽ ഉണ്ടാക്കാവുന്ന ഹെയർ മാസ്കിനെ കുറിച്ചാണ് പറയുന്നത്.\nUpdated: June 3, 2021, 10:59 AM IST\nLast Updated: June 3, 2021, 10:59 AM IST\nകരുത്തുള്ള നീണ്ട ഇടതൂർന്ന മുടി എല്ലാവരുടേയും ആഗ്രഹമാണ്. അൽപം സമയം ചെലവഴിക്കാനുള്ള മനസ്സും സമയവുമുണ്ടെങ്കിൽ അത് വീട്ടിൽ തന്നെ ചെയ്യാവുന്നതാണ്. ഇതിനായി ബ്യൂട്ടിപാർലറുകളേയോ വിലകൂടിയ ബ്രാൻഡുകളേയോ ആശ്രയിക്കേണ്ടതുമില്ല, വീട്ടിലും ചുറ്റുവട്ടത്തുമുള്ള ചെടികൾക്കൊണ്ട് പ്രകൃതിദത്തമായ രീതിയിൽ തന്നെ ഇത് ചെയ്യാം.\nമുടിയുടെ ആരോഗ്യത്തിന് പേരുകേട്ട ഒന്നാണ് വീട്ടുമുറ്റത്ത് വളരുന്ന ചെമ്പരത്തി. ചെമ്പരത്തിയുടെ പൂവും ഇലയുമെല്ലാം മുടിയുടെ ആരോഗ്യത്തിന് വളരെ മികച്ചതാണെന്ന് എല്ലാവർക്കുമറിയാമല്ലോ. ചെമ്പരത്തി കൊണ്ട് എളുപ്പത്തിൽ ഉണ്ടാക്കാവുന്ന ഹെയർ മാസ്കിനെ കുറിച്ചാണ് താഴെ പറയുന്നത്.\nഒരു ചെമ്പരത്തി പൂവ്, മൂന്നോ നാലോ ഇല, തൈര് എന്നിവ കൊണ്ട് ഹെയർ മാസ്ക് ഉണ്ടാക്കാം. ചെമ്പരത്തി പൂവും ഇലയും മിക്സിയിൽ അടിച്ച് പേസ്റ്റ് രൂപത്തിൽ ആക്കുക. ഇതിലേക്ക് ഒരു ടേബിൾസ്പൂൺ തൈര് കൂടി ചേർത്ത് മിക്സ് ചെയ്യുക. ഇതോടെ മാസ്ക് തയ്യാറായി. ഇനി തലയിൽ പുരട്ടുകയാണ് വേണ്ടത്.\nതലമുടിയിലും വേരുകളിലും മാസ്ക് നന്നായി തേച്ച് പിടിപ്പിക്കുകയാണ് വേണ്ടത്. ഒരു മണിക്കൂറിന് ശേഷം കഴുകി കളയാം. ഷാംപൂ ഉപയോഗിച്ച് ചെറു ചൂടുവെള്ളത്തില് കഴുകി കളയാവുന്നതാണ്. ആഴ്ച്ചയിൽ ഒന്നോ രണ്ടോ തവണ ഇങ്ങനെ ചെയ്യാവുന്നതാണ്. കോവിഡും ലോക്ക്ഡൗണും കാരണം വീട്ടിൽ തന്നെ ഇരിക്കുന്നതിനാൽ മാസ്ക് ഉണ്ടാക്കാൻ സമയമില്ല എന്ന പ്രശ്നവുമില്ല. മുടി കൊഴിച്ചില്, താരന് എന്നിവ മാറ്റി മുടി മൃദുലവും കരുത്തുറ്റതുമാക്കാന് മാസ്ക് സഹായിക്കും.\nYou may also like:ഉള്ളി അമിതമായി കഴിച്ചാൽ നിങ്ങൾക്ക് സംഭവിക്കുന്നത്\nആവശ്യത്തിന് ചെമ്പരത്തി പൂക്കളും ഇലകളും ഇത്രയും തന്നെ മൈലാഞ്ചി ഇലകളുമാണ് വേണ്ടത്. ഇവ നന്നായി അരച്ച് പേസ്റ്റ് രൂപത്തിൽ ആക്കുക. ഇതിലേക്ക് അരമുറി ചെറുനാരങ്ങയുടെ നീരും ചേർക്കുക. ഈ കൂട്ട് നന്നായി മിക്സ് ചെയ്ത് തലമുടിയിലും വേരുകളിലും നന്നായി തേച്ചു പിടിപ്പിക്കുക. ഒരു മണിക്കൂറിന് ശേഷം കഴുകി കളയുക. മികച്ച ഒരു കണ്ടീഷണർ കൂടിയാണിത്.\nYou may also like:രോഗപ്രതിരോധശേഷി വർധിപ്പിക്കണോ? മഞ്ഞൾ പാലും ഡാർക് ചോക്ലേറ്റും കഴിക്കൂ എന്ന് സർക്കാർ\nചെമ്പരത്തിയുടെ ഇലകൾ അരച്ചതിലേക്ക് ആവശ്യത്തിന് നെല്ലിക്ക പൊടി ചേർത്ത് മിക്സ് ചെയ്യുക. ആവശ്യമെങ്കില് ഈ കൂട്ടിലേക്ക് കുറച്ചു വെള്ളം കൂടി ചേര്‍ക്കാം. ഇത് തലമുടിയിലും വേരുകളിലും നന്നായി തേച്ചുപിടിപ്പിക്കുക. 40 മിനിറ്റിനു ശേഷം വീര്യം കുറഞ്ഞ ഷാംപൂ ഉപയോഗിച്ച് കഴുകി കളയാം.\nFirst published: June 3, 2021, 10:59 AM IST


എടക്കല് ശിലാ ലിഖിതങ്ങള്\nഎടക്കല് ഗുഹകളിലെ ശിലാ ലിഖിതങ്ങള്\nസുല്‍ത്താന് ബത്തേരിക്കടുത്ത അമ്പലവയലിലെ അമ്പുകുത്തിമലയില് കേരളത്തില് നിലനിന്നിരുന്ന ഏറ്റവും പുരാതനമായ രാജവംശത്തെപ്പറ്റിയുള്ള സൂചന ന്‍ല്‍കുന്നു. വയനാട്ടില് ഇന്നവശേഷിക്കുന്ന ഏറ്റവും പ്രാചീനമായ ചരിത്രസ്മാരകവും ഇതാണ്. രണ്ട് മലകള്‍ക്കിടയിലേക്ക് ഒരു കൂറ്റന് പാറ വീണുകിടക്കുന്നതിലാണ് ഇടയിലെ കല്ല് എന്നര്‍ത്ഥത്തില് ഈ സ്മാരകം സ്ഥിതിചെയ്യുന്ന സ്ഥലത്തെ എടക്കല് എന്നാണ് അറിയപ്പെടുന്നത്. 189 ല് ഗുഹയുടെ തറയില് അടിഞ്ഞുകിടന്ന മണ്ണ് നീക്കം ചെയ്തപ്പോള് നവീനശിലായുഗത്തിലെ കല്ലുളി, കന്മഴു എന്നിവ ലഭിക്കുകയുണ്ടായി. നിരവധി നരവംശ, ചരിത്ര, പുരാവസ്തു ശാസ്ത്രജ്ഞമാര് ഈ സ്ഥലത്തെ പഠനവിധേയമാക്കിയിട്ടുണ്ട്. ഫോസൈറ്റ് (1896) ആര്.സി. ടെമ്പിള് (1899) ബ്രൂസ്ഫുട്ട്(1987) ഡോ.ഹൂള്‍റ്റ്ഷ്(1896) കോളിന് മെക്കന്‍സി എന്നിവര് എടക്കല്ലിലേനും അതിനോടനുബന്ധിച്ചു ശിലായുഗപരിഷ്കൃതിയേയും പറ്റി പഠനം നടത്തിയ പ്രമുഖരില്‍പ്പെടുന്നു.\n1890-ല് കോളിന് മെക്കന്‍സി സുല്‍ത്താന് ബത്തേരിയില് നിന്നും കണ്ടെത്തിയ നവീനശിലായുഗകഅലത്തെ ശിലായ്റ്റുധങ്ങളും 1901-ല് ഫോസൈറ്റ്, എടക്കല് ഗുഹയില് നിന്ന് കണ്ടെത്തിയ മിനുസപ്പെടുത്തിയ കന്മഴുവും കല്ലുളിയും ശിലായുഗകാലത്ത് വയനാട്ടില് സംസ്കാരം നിലനിന്നിരുന്നു എന്നതിന്റെ തെളിവുകളാണ്. എടക്കല് ഗുഹാ ചിതങ്ങള് നവീനശിലായുഗത്തിലേതായിരിക്കാമെന്ന നിഗമനത്തിനു പിന്നീല് ഈ തെളിവുകളാണ്. അമ്പുകുത്തി എന്ന മലയുടെ കിഴക്കുഭാഗത്തായി ഏതാണ്ട് അഞ്ചു കി.മീ. അകലെ കിടക്കുന്ന തൊവരിമലയിലും എടക്കല് ചിത്രങ്ങളോട് സാദൃശ്യമുള്ള കൊത്തുചിത്രങ്ങള് കാണുന്നുണ്ട്. ഈ മലയുടെ താഴ്വരയില് കാണപ്പെട്ട മഹാശിലായുഗാവശിഷ്ടങ്ങള് വയനാടിന്റെ പ്രാക്‌ചരിതം സൂചിപ്പിക്കുന്നുണ്ട്. ഈ ശവകുടീരമാതൃകകള് വയനാട്ടിലെ തന്നെ മേപ്പാടിക്കടുത്ത ചമ്പ്രമലത്താഴ്വരയിലും മീനങ്ങാടിക്കടുത്ത പാതിരിപ്പാറയുടെ ച്രിവിലും ബത്തേരി-ചുള്ളിയോട് വഴിയരികിലെ മംഗലം കുന്നിലുമുണ്ട്. ഇവയെല്ലാം തെളിയിക്കുന്നത് ദക്ഷിണേന്ത്യയിലെ ഏറ്റവും പഴക്കം ചെന്ന ഒരു സംസ്കാരഥ്റ്റിന്റെ സമൃദ്ധമായ ഒരു തുടര്‍ച്ച വയനാട്ടില് നിലനിന്നിരുന്നു എന്നാണ്.\nക്രിസ്തുവിനു മുന്ന് മൂന്നാം നൂറ്റാണ്ടാണ് എടക്കല് ലിപിനിരകളുടെ കാലമെന്ന് പ്രൊഫ. ബ്യൂളര് അഭിപ്രായപ്പെടുന്നു. ആറായിരം വര്‍ഷങ്ങള്‍ക്ക് ശേഷമാണ് ലിപി നിരകള് കൊത്തിരേഖപ്പെടുത്തിയത് എന്നു കേസരിയിം പ്രാചീന സംസ്കൃതത്തിലുള്ള ലിഖിതം ക്രി.വ. അഞ്ചാം നൂറ്റാണ്ടിലേതാണ് എന്ന് ടില്‍നറും അഭിപ്രായപ്പെട്ടിരിക്കുന്നു. ശിലാലിഖിതങ്ങളിലുള്ള പാലി ഭാഷയില് എഴുതപ്പെട്ട "ശാക്യമുനേ ഒവരകോ ബഹുദാനം" എന്ന വരികള് ബുദ്ധമതം വയനാട്ടില് പ്രചരിച്ചിരുന്നതിന്റെ സൂചനയാണ് എന്നാണ് കേസരി അഭിപ്രായപ്പെടുന്നത്. ആ വാക്കിന്റെ അര്‍ത്ഥം ബുദ്ധന്റെ ഒവരകള്(ഗുഹകള്) പലതും ദാനം ചെയ്തു എന്നാണ്. വയനാട്ടിനടുത്തുള്ള സ്ഥലങ്ങള്‍ക്ക് പള്ളി എന്ന പേര് ചേര്‍ന്നതും ബുദ്ധമതത്തിന്റെ പ്രചാരത്തെയാണ് സൂചിപ്പിക്കുന്നത്. ഉദാ: പുല്പ്പള്ളി, എരിയപ്പള്ളി, പയ്യമ്പള്ളി.\nഎടക്കലിലെ സ്വസ്തികം ഉള്‍പ്പെടെയുള്ള അഞ്ച് ചിഹ്നങ്ങള്‍ക്ക് മൊഹെഞെദാരോവിലെ ചിഹ്നങ്ങളുമായി സാമ്യമുണ്ട് എന്ന് കേസരി ബാലകൃഷ്ണപ്പിള്ള അവകാശപ്പെടുന്നുണ്ട്.\nPosted by SHINOJ at 10:34 PM


Drug case; Aryankhan's bail application will be considered t\nലഹരി മരുന്ന് കേസ്; ആര്യൻഖാന്റെ ജാമ്യാപേക്ഷ ഇന്ന് പരിഗണിക്കും\nമുംബൈ: ആഢംബര കപ്പലിലെ ലഹരിമരുന്ന് കേസില് (Drug Party Case) ജുഡീഷ്യൽ കസ്റ്റഡിയിലുള്ള ആര്യൻഖാന്‍റെ (Aryan Khan) ജാമ്യാപേക്ഷ ഇന്ന് പരിഗണിക്കും. പ്രത്യേക എൻഡിപിഎസ് കോടതിയാണ് (NDPS Court) ആര്യന്‍റെ ജാമ്യാപേക്ഷ പരിഗണിക്കുന്നത്. ആര്യന്‍റെ ജാമ്യാപേക്ഷ കഴിഞ്ഞ ദിവസം മുംബൈ മജിസ്ട്രേറ്റ് കോടതി(Mumbai Magistrate Court) തള്ളിയിരുന്നു. ആര്യനിൽ നിന്നും ഇതുവരെ മയക്കുമരുന്ന് കണ്ടെടുത്തിട്ടില്ലാത്തതിനാല് എന്‍സിപിഎസ് ആക്റ്റിനു കീഴില് ജാമ്യം നിരസിക്കാനാവില്ലെന്നായിരുന്നു അഭിഭാഷകന് സതീഷ് മനെഷിന്‍ഡെയുടെ വാദം.\nആര്യനോടൊപ്പം കേസിലെ മറ്റു പ്രതികളും ജാമ്യാപേക്ഷ സമർപ്പിച്ചിട്ടുണ്ട്. ഇവരുടെ അപേക്ഷയും ബുധനാഴ്ച പരിഗണിച്ചേക്കും. ആര്യന്റെ സുഹൃത്ത് അർബാസ് മർച്ചന്റിൽനിന്ന് ആറുഗ്രാം ലഹരിമരുന്ന് പിടിച്ചെടുത്തുവെന്ന എൻ.സി.ബി. യുടെ വാദം സി.സി.ടി.വി. ദൃശ്യത്തിലൂടെ പൊളിക്കാൻ കഴിയുമെന്നാണ് അഭിഭാഷകന്റെ പ്രതീക്ഷ.\nഒക്ടോബർ രണ്ടിന് രാത്രിയിലാണ് കോർഡെലിയ എന്ന ആഡംബരക്കപ്പലിൽ നടന്ന ലഹരി വിരുന്നിനിടയിൽ ആര്യൻഖാനടക്കം എട്ടുപേർ അറസ്റ്റിലാകുന്നത്. ഇവരിൽനിന്ന് ലഭിച്ച വിവരത്തെ തുടർന്ന് രണ്ട് വിദേശികളടക്കം 12 പേർ അറസ്റ്റിലായി. ജുഡിഷ്യൽ കസ്റ്റഡിയിലുള്ള ആര്യനടക്കം 13 പേർ ആർതർ റോഡ് ജയിലിലാണ്.


ഗ്രൂപ്പ് സി-യില് കാര്യമായ അട്ടിമറികളോ അത്ഭുതങ്ങളോ സംഭവിച്ചില്ല, പ്രതീക്ഷിച്ചതു പോലെ ഗ്രൂപ്പ് ചാമ്പ്യന്മാരായ ഫ്രാന്‍സ് പ്രീ ക്വാര്‍ട്ടറില് പ്രവേശിച്ചു. ആറ് പോയിന്റ് ആണ് ഫ്രഞ്ച് പടയ്ക്കുള്ളതെങ്കില് നാലു പോയിന്റുള്ള ഡെന്‍മാര്‍ക്ക് രണ്ടാം സ്ഥാനത്തും ഒരു പോയിന്റുമായി ഓസ്‌ട്രേലിയ മൂന്നാം സ്ഥാനത്തുമാണ്. ഗ്രൂപ്പ് സി-യില് ഗ്രൂപ്പ് മത്സരങ്ങള്‍ക്ക് ഇന്ന് തിരശീല വീഴുമ്പോള് രണ്ടു മത്സരങ്ങള് ആണുള്ളത്. ഫ്രാന്‍സ് ഡെന്മാര്‍ക്കിനെയും, ഓസ്‌ട്രേലിയ പെറുവിനെയും നേരിടും. ഇരു മത്സരങ്ങളും ഇന്ത്യന് സമയം 07.30 ന് ആണ്.\nആദ്യ രണ്ടു മത്സരങ്ങളിലും ജയിച്ചു ഗ്രൂപ്പ് ചാമ്പ്യന്മാരായ ഫ്രാന്‍സിന് ഇന്നത്തേത് പരിശീലന മത്സരം മാത്രമാണ്. എങ്കിലും ഈ മത്സരവും വിജയിച്ചു പൂര്‍ണ ആത്മവിശ്വാസത്തോടെ പ്രീ ക്വാര്‍ട്ടറിലേക്ക് പ്രവേശിക്കാനാകും ഗ്രീസ്മാനും കൂട്ടരും ശ്രമിക്കുക. പ്രോഗ്ബ അടക്കം ഉള്ള താരങ്ങള്‍ക്കു ഇന്നത്തെ മത്സരത്തില് നിന്ന് വിശ്രമം നല്‍കാനും സാധ്യത ഉണ്ടെന്നു ഫ്രാന്‍സ് ക്യാപ്റ്റനും ഗോള് കീപ്പറുമായ ഡിയോറിസ് അറിയിച്ചിരുന്നു. റഷ്യന് ലോകകപ്പിലെ ഫേവറൈറ്റുകളുടെ കൂട്ടത്തില് ഫ്രഞ്ച് ടീം ഇപ്പോഴും ആദ്യ നാലു സ്ഥാനങ്ങളിലാണുള്ളത്.\nFrance v Australia Highlights\nFrance v Peru Highlights\nമുന് ചാമ്പ്യന്മാരായ ഫ്രാന്‍സിനെതിരെ ഒരു സമനില എങ്കിലും സ്വന്തമാക്കിയാല് ഡെന്മാര്‍ക്കിനു രണ്ടാം സ്ഥാനം ഉറപ്പിക്കാം. മല്‍സരം തോറ്റാല് ഓസ്‌ട്രേലിയ - പെറു മത്സരത്തിന്റെ ഫലത്തെ കൂടി ആശ്രയിച്ചായിരിക്കും ഡെന്മാര്‍ക്കിന്റെ സാധ്യതകള്. കങ്കാരുക്കള് വന് മാര്‍ജിനില് പെറുവിനെ തോല്‍പ്പിക്കുകയും, ഡെന്‍മാര്‍ക്ക് ഫ്രാന്‍സിനോട് തോല്‍ക്കുകയും ചെയ്താല് ഫ്രാന്‍സിന് പിന്നാലെ ഓസ്‌ട്രേലിയ ആയിരിക്കും രണ്ടാം റൗണ്ടില് കടക്കുക. അത് കൊണ്ട് തന്നെ ജീവന്മരണ പോരാട്ടത്തിന് ആണ് ഡെന്‍മാര്‍ക്ക് ഇന്നിറങ്ങുക.\nഡെന്‍മാര്‍ക്ക് ആദ്യ മത്സരത്തില് പെറുവിനെ ഏകപക്ഷീയമായ ഒരു ഗോളിന് തോല്‍പ്പിച്ചപ്പോള് രണ്ടാം മത്സരത്തില് ഓസ്ട്രേലിയയോട് സമനില വഴങ്ങി. നാലു പോയിന്റുമായി ഗ്രൂപ്പില് രണ്ടാമതാണ് ഡെന്മാര്‍ക്.\nDenmark v Australia Highlights\nPeru v Denmark Highlights\nഗ്രൂപ് സിയിലെ മറ്റൊരു മത്സരത്തില് ഇന്ന് ഓസ്‌ട്രേലിയ പെറുവിനെ നേരിടും. വിജയം അനിവാര്യമായിരുന്ന മത്സരത്തില് ഡെന്‍മാര്‍ക്കിനോട് സമനില വഴങ്ങിയെങ്കിലും ഓസ്ട്രേലിയയുടെ പ്രീ ക്വാര്‍ട്ടര് പ്രവേശനം ഇപ്പോഴും അവസാനിച്ചിട്ടില്ല പക്ഷെ ഭാഗ്യത്തിന്റെ അകമ്പടി കൂടി വേണമെന്ന് മാത്രം. ഇന്ന് ഫ്രാന്‍സ് ഡെന്മാര്‍ക്കിനെ തോല്‍പ്പിക്കുകയും പെറുവിനെതിരായുള്ള മത്സരത്തില് വന് വിജയവും നേടാനായാല് കങ്കാരു പടയ്ക്കു അടുത്ത റൗണ്ട് ഉറപ്പിക്കാം.\nഫ്രാന്‍സിനോടും ഡെന്മാര്‍ക്കിനോടും തോറ്റ പെറുവിന്റെ ലോകകപ്പ് പ്രതീക്ഷകള് അസ്തമിച്ചെങ്കിലും മികച്ച പ്രകടനം ആണ് ഇരു മത്സരങ്ങളിലും ശക്തരായ എതിരാളികള്‍ക്ക് നേരെ കാഴ്ച വെച്ചത്. പരിശീലനത്തിനിടെ ഒരു ഗോളിയുമായി കൂട്ടിയിടിച്ച ജെഫേഴ്സന് ഫാര്‍ഫാന് തലച്ചോറിന് പരിക്കേറ്റതിനാല് ഓസ്ട്രേലിയക്കെതിരെയുള്ള മത്സരത്തില് കളിക്കാനിടയില്ല. ആശ്വാസ ജയം എന്ന ലക്ഷ്യം മാത്രമായിരിക്കും സോക്കറേഴ്സിനെതിരെ പെറു ഉന്നം വെയ്ക്കുന്നത്.\n2018fifaworldcup 2018russia Australia denmark fifa football france griezmann peru


ബ്രെക്‌സിറ്റ് വിഷയം; യൂറോപ്യൻ യൂണിയനുമായി ചർച്ചക്ക...\nബ്രെക്‌സിറ്റ് വിഷയം; യൂറോപ്യൻ യൂണിയനുമായി ചർച്ചക്ക് തയ്യാർ: ബോറിസ് ജോൺസൺ\nveena | Monday, October 7, 2019 4:39 PM IST\nലണ്ടൻ: ബ്രെക്‌സിറ്റ് വിഷയത്തിൽ യൂറോപ്യൻ യൂണിയനുമായി ചർച്ചക്ക് തയ്യാറെന്ന് ബ്രിട്ടീഷ് പ്രധാനമന്ത്രി ബോറിസ് ജോൺസൺ. എന്നാൽ, ബ്രിട്ടൻ മുന്നോട്ട് വക്കുന്ന പദ്ധതികൾ പരിഗണിക്കാൻ യൂറോപ്യൻ യൂണിയൻ തയ്യാറകണമെന്നും ജോൺസൺ ആവശ്യപ്പെട്ടു.\nഅതേസമയം, ബ്രിട്ടൻ ഏകപക്ഷീയ നിലപാടുകളുമായി മുന്നോട്ട് പോവുകയാണെങ്കിൽ ചർച്ച പരാജപ്പെടുമെന്ന് ലാത്വിയ പ്രധാനമന്ത്രി ക്രിസ്ജാനിസ് കരീൻസ് വ്യക്തമാക്കി. സൺഡേ, സൺഡേ എക്‌സ്പ്രസ് എന്നീ ബ്രിട്ടീഷ് ദിനപത്രങ്ങളിൽ എഴുതിയ ലേഖനത്തിലാണ് ബ്രെക്‌സിറ്റ് സംബന്ധിച്ച് യൂറോപ്യൻ യൂണിയനുമായി ബ്രിട്ടൻ ചർച്ചയ്ക്ക് തയ്യാറാണെന്ന് ബോറിസ് ജോൺസൺ വ്യക്തമാക്കിയത്. ബ്രെക്‌സിറ്റ് വിഷയത്തിൽ പാർലമെന്റ് അംഗങ്ങൾക്കിടയിൽ സമവായമുണ്ടാക്കാൻ സാധിച്ചിട്ടുണ്ട്. ഈ സാഹചര്യത്തിൽ യൂറോപ്യൻ പ്രതിനിധികളുമായി ചർച്ചക്ക് ബ്രിട്ടൻ തയ്യാറാണ്. എന്നാൽ, തങ്ങൾ മുന്നോട്ട് വെക്കുന്ന പദ്ധതികളോട് സഹകരിക്കാൻ യൂറോപ്യൻ യൂണിയൻ തയ്യാറക്കണമെന്നും ജോൺസൺ ലേഖനത്തിൽ ആവശ്യപ്പെട്ടു.\nഒക്ടോബർ 31ന് മുമ്പ് യൂണിയനുമായി ധാരണയിലെത്താൻ ആയില്ലെങ്കിലും ബ്രിട്ടൻ യൂറോപ്യൻ യൂണിയൻ വിടുമെന്നും ബോറിസ് ജോൺസൺ വ്യക്തമാക്കി. എന്നാൽ യൂണിയനുമായി കരാറില്ലാതെ ബ്രെക്‌സിറ്റ് നടപ്പിലാക്കുന്നത് തടയാനായി പാർലമെന്റ് പാസാക്കിയ നിയമത്തെ സംബന്ധിച്ച് നിലപാട് വ്യക്തമാക്കാൻ പ്രധാനമന്ത്രി തയ്യാറായില്ല.\nഅതേസമയം, ബ്രിട്ടനുമായി യൂറോപ്യൻ യൂണിയൻ ചർച്ചയ്ക്ക് തയ്യാറാണ്. ബ്രെക്‌സിറ്റിന് മുൻപ് ബ്രിട്ടനുമായി ധാരണയാവാൻ സാധിക്കുമെന്നാണ് പൊതുവിലയിരുത്തലെന്നും ലാത്വിയ പ്രധാനമന്ത്രി ക്രിസ്ജാനിസ് കരീൻസ് പറഞ്ഞു. എന്നാൽ തങ്ങളുടെ പദ്ധതികൾ യൂറോപ്യൻ യൂണിയൻ നിർബന്ധമായും സ്വീകരിക്കണമെന്ന് ബ്രിട്ടൻ വാശി പിടിക്കുകയാണെങ്കിൽ ചർച്ചയുടെ ഭാവി ശുഭകരമാവില്ലെന്നും ക്രിസ്ജാനിസ് കരീൻസ് മുന്നറിയിപ്പ് നൽകി.


പരവൂര് ദുരന്തം; പൊലീസ് കമ്മീഷണര്‍ക്കെതിരെ നടപടിക്ക് ശിപാര്‍ശ | Madhyamam\ndate_range 14 April 2016 2:19 PM GMT\nപരവൂര് ദുരന്തം; പൊലീസ് കമ്മീഷണര്‍ക്കെതിരെ നടപടിക്ക് ശിപാര്‍ശ\nതിരുവനന്തപുരം: പറവൂര് ദുരന്തത്തില് പൊലീസ് കമ്മീഷണര് അടക്കമുള്ളവര്‍ക്കെതിരെ നടപടിക്ക് ആഭ്യന്തര സെക്രട്ടറിയുടെ ശിപാര്‍ശ. ഇന്ന് തലസ്ഥാനത്ത് നടക്കുന്ന സര്‍വ കക്ഷിയോഗത്തിന് മുന്നോടിയായി ആഭ്യന്തര മന്ത്രി വിളിച്ചു ചേര്‍ത്ത യോഗത്തിലാണ് സെക്രട്ടറി ഇക്കാര്യം അറിയിച്ചത്. മല്‍സരക്കമ്പമാണെന്ന രഹസ്യാന്വേഷണ റിപോര്‍ട്ട് പൊലീസ് അവഗണിച്ചുവെന്നും പരവൂര് സി.ഐയുടെ ഭാഗത്തുനിന്ന് ഗുരുതര വീഴ്ച സംഭവിച്ചുവെന്നും ആഭ്യന്തര സെക്രട്ടറി ചൂണ്ടിക്കാട്ടി. ചാത്തന്നൂര് അസി. കമ്മീഷണര്, പരവൂര് സി.ഐ എന്നിവര്‍ക്കെതിരെ നടപടി വേണം.\nഎന്നാല്, ആഭ്യന്തര സെക്രട്ടറിയും ഡി.ജി.പിയും ഇക്കാര്യത്തില് രണ്ടു തട്ടിലായി. ഉത്തരവാദിത്തം പൊലീസിന് മാത്രമല്ളെന്നും ഇത് ജില്ലാ ഭരണകൂടത്തിന്‍െറ വീഴ്ചയാണെന്നും ഡി.ജി.പി പറഞ്ഞു. നിരോധന ഉത്തരവ് ജില്ലാ ഭരണകൂടം ജനങ്ങളെ അറിയിക്കുന്നതില് പരാജയപ്പെട്ടുവെന്നും ഡി.ജി.പി വാദിച്ചു.\nഅതേസമയം, വെടിക്കെട്ടിന് പൊലീസ് ഒത്താശ ചെയ്തെന്ന് ക്രൈം ബ്രാഞ്ച് കണ്ടത്തെി. വെടിക്കെട്ട് നടന്ന ദിവസം പൊലീസും ക്ഷേത്രഭരണ സമിതിയും യോഗം ചേര്‍ന്നിരുന്നതായി ക്രൈംബ്രാഞ്ചിന്‍െറ അന്വേഷണത്തില് തെളിഞ്ഞു. വെടിക്കെട്ടിനുള്ള ജില്ലാ ഭരണകൂടത്തിന്‍െറ വിലക്ക് നിലനില്‍ക്കെയായിരുന്നു ഇത്.\nഅതിനിടെ, ദുരന്തത്തില് മരിച്ചെന്ന് അഭ്യൂഹം പരന്ന ആശാന് കൃഷ്ണന് കുട്ടി ഒളിവില് ആണെന്ന വിവരം ലഭിച്ചു. ഇയാള് കീഴടങ്ങുമെന്നാണ് സൂചന. വെടിക്കെട്ട് നിരോധനത്തിനായി അഭിപ്രായ രൂപീകരിക്കുന്നതിനുവേണ്ടി തിരുവനന്തപുരത്ത് ഇന്ന് സര്‍വകക്ഷി യോഗം വിളിച്ചിട്ടുണ്ട്.


സംഘപരിവാറില് നിന്ന് വധഭീഷണി: ബിന്ദു അമ്മിണി – Newsthen\nകൊച്ചി: സംഘപരിവാര് തനിക്കെതിരെ നടത്തിയ വധ ഭീഷണിക്കെതിരെ പൊലീസ് നടപടി എടുക്കുന്നില്ലെന്ന് ആരോപിച്ച് ബിന്ദു അമ്മിണി. കോഴിക്കോട് വര്‍ത്താ സമ്മേളനത്തിലാണ് ബിന്ദു അമ്മിണി ഇക്കാര്യം ആരോപിച്ചത്. വധ ഭീഷണി നടത്തിയ ആളെ അറസ്റ്റ് ചെയ്തില്ലെങ്കില് അടുത്ത ശനിയാഴ്ച കൊയിലാണ്ടി പൊലീസ് സ്റ്റേഷനില് സത്യാഗ്രഹം ആരംഭിക്കുമെന്നും ബിന്ദു അമ്മിണി അറിയിച്ചു.\nസംഘപരിവാര് പ്രവര്‍ത്തകരില് നിന്നും വധഭീഷണിയുണ്ടെന്നും എന്നാല് പൊലീസ് നടപടി എടുക്കുന്നില്ലെന്നും ബിന്ദു അമ്മിണി. വധ ഭീഷണി നടത്തിയ ആളെ അറസ്റ്റ് ചെയ്തില്ലെങ്കില് അടുത്ത ശനിയാഴ്ച കൊയിലാണ്ടി പൊലീസ് സ്റ്റേഷനില് സത്യഗ്രഹം ആരംഭിക്കുമെന്നും ബിന്ദു അമ്മിണി പറഞ്ഞു. ശബരിമലയില് ഇനി പോകില്ലെന്നും പോയത് സംഘപരിവാര് അഴിഞ്ഞാട്ടത്തിന് മറുപടി നല്‍കാനാണെന്നും പോയതില് പശ്ചാത്താപം ഇല്ലെന്നും ബിന്ദു അമ്മിണി കൂട്ടിച്ചേര്‍ത്തു.\n18ന് രാത്രി ഫോണിലൂടെ ദിലീപ് വേണുഗോപാല് ഭീഷണിപ്പെടുത്തി. കത്തിച്ചു കളയും എന്നാണ് ഭീഷണി. ഡിജിപിക്ക് പരാതി നല്‍കിയിട്ട് നടപടിയൊന്നുമുണ്ടായില്ല. പ്രതിയുടെ ഫോണ് പിടിച്ചെടുക്കുന്നില്ല. എന്നാല് പൊലീസ് തന്റെ ഫോണ് നല്‍കാന് നോട്ടീസ് നല്‍കിയിരിക്കുകയാണെന്നും ബിന്ദു പറഞ്ഞു.\nദളിതരുടെ പരാതി സ്വീകരിക്കാത്ത അവസ്ഥയാണെന്നും സുപ്രിംകോടതിയുടെ പൊലീസ് സംരക്ഷണ ഉത്തരവ് ഉണ്ടായിട്ടും സംരക്ഷണം ഇല്ലെന്നും ബിന്ദു അമ്മിണി ആരോപിച്ചു. കൊയിലാണ്ടി പൊലീസ് സംരക്ഷണം തരാത്തതിനെതിരെ സുപ്രീംകോടതിയെ സമീപിക്കുമെന്നും ബിന്ദു അമ്മിണി പറഞ്ഞു.\nTags: bindhu ammini, kerala


ഫോബോസുമായുള്ള കൂട്ടിയിടിയിൽ നിന്നും മാവെൻ ഓടി രക്ഷപ്പെട്ടു\nWed May 22 2019 13:44:24 GMT+0530 (IST)\nJayesh| Updated On:3March 2017 10:28 AM GMT | Location :\nചൊവ്വയെ ദീർഘവൃത്താകൃതിയിൽ വലം വയ്ക്കുന്ന മാവെൻ വർഷത്തിൽ പലപ്രാവശ്യം ഫോബോസുമായി കണ്ടുമുട്ടാറുണ്ട്. ചിലപ്പോൾ ഇത്തരം കണ്ടുമുട്ടലുകൾ നേർക്കുനേർ ആകാനും കൂട്ടിയിടി സംഭവിക്കാനും സാധ്യതയുണ്ട്.\nചൊവ്വ ഗ്രഹത്തിനെക്കുറിച്ച് പഠിക്കാൻ നാസ അയച്ച മാവെൻ ബഹിരാകാശപേടകം അപകടത്തിൽ നിന്നും രക്ഷപ്പെട്ടു. ചൊവ്വയുടെ ഉപഗ്രഹമായ ഫോബോസുമായുള്ള കൂട്ടിയിടിയിൽ നിന്നാണ് മാവെൻ ഒഴിവായത്. അപൂർവ്വമായിട്ടേ ഇത്തരം കൂട്ടിയിടികൾക്ക് സാധ്യതയുണ്ടാകാറുള്ളൂ.\nരണ്ട് വര്‍ഷത്തിലേറെയായി മാവെൻ ചൊവ്വയെ വലം വയ്ക്കാൻ തുടങ്ങിയിട്ട്. ഗ്രഹത്തിന്റെ ഉപരിതലത്തെ അന്തരീക്ഷവും സൂര്യനുമായുള്ള ഇടപെടലുകളും സൗരക്കാറ്റുമെല്ലാമാണ് മാവെൻ പ്രധാനമായും പഠനവിഷയമാക്കിയിട്ടുള്ളത്.\nചൊവ്വയെ ദീർഘവൃത്താകൃതിയിൽ വലം വയ്ക്കുന്ന മാവെൻ വർഷത്തിൽ പലപ്രാവശ്യം ഫോബോസുമായി കണ്ടുമുട്ടാറുണ്ട്. ചിലപ്പോൾ ഇത്തരം കണ്ടുമുട്ടലുകൾ നേർക്കുനേർ ആകാനും കൂട്ടിയിടി സംഭവിക്കാനും സാധ്യതയുണ്ട്. ഇത്തരം അവസരങ്ങൾ മുൻകൂട്ടി കണ്ട് അപകടം ഒഴിവാക്കാനുള്ള നിരീക്ഷണസംവിധാനം, ജെറ്റ് പ്രൊപൽഷൻ ലാബോറട്ടറി എന്നിവ\nനാസയ്ക്കുണ്ട്. മാവെനും ഫോബോസും കൂട്ടിയിടിക്കാനുള്ള സാധ്യത ഒരാഴ്ച മുൻപേ കണ്ടെത്തിയിരുന്നു.\nമാർച്ച് ആറിന് ഈ കൂട്ടിയിടി സംഭവിക്കുമെന്നായിരുന്നു കണക്കുകൂട്ടൽ. ഫോബോസിന്റെ വലിപ്പം കൂടിയാകുമ്പോൾ എന്തെങ്കിലും നടപടി എടുത്തില്ലെങ്കിൽ കൂട്ടിയിടി ഒഴിവാക്കാൻ പറ്റില്ലെന്ന അവസ്ഥയായിരുന്നു. മാവെനിലെ റോക്കറ്റ് മോട്ടോർ 0.4 മീറ്റർ പ്രവേഗത്തിൽ ജ്വലിപ്പിച്ചാണ് അപകടം ഒഴിവാക്കിയത്.


അതുകൊണ്ടാണ് അവർ അത്തരത്തിൽ ബാറ്റ് ചെയ്‌തത്, ഇന്ത്യൻ ബാറ്റർമാർ അനാവശ്യഷോട്ടുകൾക്ക് മുതിർന്നതിന് പിന്നിലെ കാരണം വിശദീകരിച്ച് ജസ്പ്രീത് ബുംറ - Crickerala\nഅതുകൊണ്ടാണ് അവർ അത്തരത്തിൽ ബാറ്റ് ചെയ്‌തത്, ഇന്ത്യൻ ബാറ്റർമാർ അനാവശ്യഷോട്ടുകൾക്ക് മുതിർന്നതിന് പിന്നിലെ കാരണം വിശദീകരിച്ച് ജസ്പ്രീത് ബുംറ\nBy Crickerala Staff\t On Nov 1, 2021\nനിരാശപ്പെടുത്തുന്ന പ്രകടനമായിരുന്നു ന്യൂസിലാൻഡിനെതിരായ നിർണായക പോരാട്ടത്തിൽ ഇന്ത്യൻ ടീം കാഴ്ച്ചവെച്ചത്. മത്സരത്തിന്റെ എല്ലാ മേഖലയിലും ആധിപത്യം സ്ഥാപിച്ചുകൊണ്ടായിരുന്നു ന്യൂസിലാൻഡ് ഇന്ത്യയെ പരാജയപെടുത്തിയത്. 110 റൺസ് മാത്രമാണ് ആദ്യം ബാറ്റ് ചെയ്ത ഇന്ത്യയ്ക്ക് സ്കോർ ചെയ്യാൻ സാധിച്ചത്. മത്സരശേഷം നിർണായക പോരാട്ടത്തിൽ ബാറ്റിങിലെ ഇന്ത്യയുടെ വ്യത്യസ്തമായ സമീപനത്തിന് പിന്നിലെ കാരണം വിശദീകരിച്ചിരിക്കുകയാണ് പേസർ ജസ്പ്രീത് ബുംറ.\nമത്സരത്തിൽ തുടക്കത്തിൽ വിക്കറ്റുകൾ നഷ്ടപെട്ട ശേഷവും അറ്റാക്കിങ് ഷോട്ടുകൾ കളിക്കവെയാണ് സീനിയർ താരങ്ങളായ രോഹിത് ശർമ്മയും വിരാട് കോഹ്ലിയും പുറത്തായത്. ബൗണ്ടറി നേടാനുള്ള ശ്രമത്തിനിടെ ഇഷ് സോധിയാണ് ഇരുവരുടെയും വിക്കറ്റ് വീഴ്ത്തിയത്.\n” രണ്ടാം ഇന്നിങ്സിൽ ഡ്യൂ വലിയൊരു ഘടകമാകുമെന്ന് ഞങ്ങൾക്ക് അറിയാമായിരുന്നു. ഒരു ബാറ്റിങ് യൂണിറ്റ് എന്ന നിലയിൽ കൂടുതൽ റൺസ് നേടാനാണ് ഞങ്ങൾ ശ്രമിച്ചത്. കാരണം രണ്ടാം ഇന്നിങ്സിൽ ആനുകൂല്യം ലഭിക്കണമെങ്കിൽ എക്സ്ട്രാ റൺസ് ഞങ്ങൾക്ക് ആവശ്യമായിരുന്നു. അതിനുശേഷം കുറച്ചധികം അറ്റാക്കിങ് ഷോട്ടുകൾ ഞങ്ങൾ കളിച്ചു. എന്നാലത് വിജയിച്ചില്ല. അതായിരുന്നു ബാറ്റിങ് യൂണിറ്റ് എന്ന നിലയിലുള്ള ഞങ്ങളുടെ സമീപനം. രണ്ടാം ഇന്നിങ്സിൽ ബാറ്റിങ് എളുപ്പമാകും. അതുകൊണ്ട് തന്നെ ബൗളർമാർക്ക് എക്സ്ട്രാ റൺസിന്റെ ആനുകൂല്യം അനിവാര്യമായിരുന്നു. ”\n” രണ്ടാം ഇന്നിങ്സിൽ ഞങ്ങൾ ലെങ്ത് ബോളുകൾ എറിഞ്ഞപ്പോൾ അത് പിച്ചിൽ ഹോൾഡ് ചെയ്യുന്നുണ്ടായിരുന്നില്ല. എന്നാൽ ആദ്യ ഇന്നിങ്സിൽ നോക്കൂ, ലെങ്ത് ബോളിൽ പുൾഷോട്ടും റൺസ് നേടുന്നതും ദുഷ്കരമായിരുന്നു. രണ്ടാം ഇന്നിങ്സിൽ വിക്കറ്റ് മെച്ചപ്പെടുമെന്ന് കഴിഞ്ഞ മത്സരത്തിലും ഞങ്ങൾ ചർച്ച ചെയ്തിരുന്നു. അതുകൊണ്ടാണ് 20-25 റൺസ് അധികം നേടാൻ ഞങ്ങൾ ശ്രമിച്ചത്. ടോസ് എന്നത് നിർണായക ഘടകമായി മാറികൊണ്ടിരിക്കുന്നു. ” ബുംറ പറഞ്ഞു.\nഇതേ പിച്ചിൽ സമാനമായ രീതിയിലായിരുന്നു കഴിഞ്ഞ മത്സരത്തിൽ ഓസ്‌ട്രേലിയ പരാജയപെട്ടത്. ആദ്യം ബാറ്റ് ചെയ്ത ഓസ്‌ട്രേലിയ നിശ്ചിത 20 ഓവറിൽ 125 റൺസ് മാത്രമാണ് നേടാൻ സാധിച്ചത്. മറുപടി ബാറ്റിങിൽ ഇംഗ്ലണ്ട് 11.4 ഓവറിൽ2വിക്കറ്റ് നഷ്ടത്തിൽ വിജയലക്ഷ്യം മറികടന്നു.


രക്ഷാപ്രവർത്തകരായവരെ തിരുവനന്തപുരം കോർപ്പറേഷൻ ആദരിക്കുന്നു - BLIVE - Malayalam\n1.7k Views by Blive News August 22, 2018, 12:15 pm inNews\nരക്ഷാപ്രവർത്തകരായവരെ തിരുവനന്തപുരം കോർപ്പറേഷൻ ആദരിക്കുന്നു\nതിരുവനന്തപുരം: കേരളം കണ്ട സമാനതകളില്ലാത്ത ദുരന്തത്തിൽ രക്ഷാപ്രവർത്തനത്തിലേർപ്പെട്ട നഗര പരിധിയിലെ മത്സ്യത്തൊഴിലാളികളേയും സന്നദ്ധ പ്രവർത്തകരേയും തിരുവനന്തപുരം കോർപ്പറേഷൻ ആദരിക്കുന്നു. നാളെ (23 ഓഗസ്റ്റ്) വൈകിട്ട് അഞ്ചിന് വിഴിഞ്ഞം ജങ്ഷനിൽ വച്ചാണു പരിപാടി.\nസർക്കാർ സംവിധാനങ്ങളും ജനകീയ ഇടപെടലുകളുമാണ് പ്രളയ ദുരന്തത്തെ ഒറ്റക്കെട്ടായി നേരിടാൻ കേരളത്തെ പ്രാപ്തമാക്കിയതെന്നു മേയർ വി.കെ. പ്രശാന്ത് പറഞ്ഞു. ആഴക്കടലിലെ പോരാളികളായ മത്സ്യത്തൊഴിലാളികളുടെ മനോധൈര്യവും കൈക്കരുത്തുമാണ് നിരവധി ജീവനുകളെ രക്ഷപ്പെടുത്തിയത്.\nനിരവധി വാഹന ഉടമകൾ, ഡ്രൈവർമാർ, മറ്റു സന്നദ്ധ പ്രവർത്തകർ എന്നിവരും രക്ഷാപ്രവർത്തനത്തിന് ഊർജം പകർന്നുവെന്നും മേയർ ചൂണ്ടിക്കാട്ടി.\nതിരുവനന്തപുരം കോർപ്പറേഷന്റെ നേതൃത്വത്തിൽ പത്തനംതിട്ടയിൽ ശുചീകരണം\nപ്രളയദുരന്തത്തിന്റെ ബാക്കിപത്രമായ ശുചീകരണ ദൗത്യമേറ്റെടുത്ത് തിരുവനന്തപുരം നഗരസഭയിൽനിന്നു പുറപ്പെട്ട 400 പേരുടെ സംഘം പത്തനംതിട്ടയിൽ ശുചീകരണ പ്രവർത്തനങ്ങൾ തുടങ്ങി.\nറാന്നി പഞ്ചായത്തിലെ വിവിധ ഭാഗങ്ങൾ സംഘം ശുചീകരിച്ചു. മേയർ വി.കെ. പ്രശാന്തിന്റെ നേതൃത്വത്തിൽ ചൊവ്വാഴ്ച വൈകിട്ടാണു സംഘം പുറപ്പെട്ടത്.\nസന്നദ്ധപ്രവർത്തകർക്കു പുറമേ എല്ലാത്തരം ശുചീകരണ സംവിധാനങ്ങളും ഇലക്ട്രിക്, പ്ലമ്പിംഗ് ജോലികളിൽ പ്രാവീണ്യമുള്ളവരു സംഘത്തിലുണ്ട്. യന്ത്രസാമിഗ്രികളും, പണിയായുധങ്ങളും ഉൾപ്പെടെയുള്ള സംവിധാനങ്ങോടെയാണ് ഇവർ അവിടെ എത്തിയത്. മരുന്നുകളും മറ്റാവശ്യ മെഡിക്കൽ സംവിധാനങ്ങളും കരുതിയിട്ടുണ്ട്.\nറാന്നിയിലെ ശുചീകരണ പരിപാടി മേയർ വി.കെ. പ്രശാന്ത് ഉദ്ഘാടനം ചെയ്തു. അഡ്വ: രാജു എബ്രഹാം എം.എൽ.എ., മുൻ എം.പി. കെ.എൻ. ബാലഗോപാൽ എന്നിവർ ആശംസയർപ്പിച്ചു. ഡെപ്യൂട്ടി മേയർ രാഖി രവികുമാർ, സ്റ്റാൻഡിംഗ് കമ്മിറ്റി ചെയർമാൻമാരായ വഞ്ചിയൂർ പി. ബാബു, പാളയം രാജൻ, ആർ.പി. ശിവജി, ഗിരികുമാർ, ജയലക്ഷ്മി, മുൻ മേയർ കെ ചന്ദ്രിക, നഗരസഭാ ഉദ്യോഗസ്ഥർ, ശുചീകരണവിഭാഗം ജീവനക്കാർ, ഗ്രീൻ ആർമി വോളന്റിയേഴ്‌സ് എന്നിവർ ശുചീകരണ പരിപാടികളിൽ പങ്കെടുത്തു.\nലഭ്യമാകുന്ന നിർദേശത്തിനനുസരിച്ച് വരും ദിവസങ്ങളിലും വിവിധ ഭാഗങ്ങളിൽ സംഘം ശുചീകരണ പ്രവർത്തനങ്ങളിൽ ഏർപ്പെടുമെന്നും അധികൃതർ അറിയിച്ചു.\nPrevious article കേരളത്തിന് ഡി. എം. കെയുടെ ‘രണ്ടു ലോഡ്’ സ്‌നേഹം\nNext article മുഖ്യമന്ത്രിയുടെ പത്രസമ്മേളനം – ആഗസ്ത് 22


കരിപ്പൂരില് പുതുച്ചേരി ഗവര്‍ണര്‍ക്ക് സുരക്ഷയൊരുക്കിയതില് വീഴ്ച്ച :: Janmabhumi Daily\nകരിപ്പൂരില് പുതുച്ചേരി ഗവര്‍ണര്‍ക്ക് സുരക്ഷയൊരുക്കിയതില് വീഴ്ച്ച\nThursday3September 2015 12:46 pm IST\nകോഴിക്കോട്: കരിപ്പൂര് വിമാനത്താവളത്തിലെത്തിയ പുതുച്ചേരി ലഫ്. ഗവര്‍ണര് എ കെ സിങ്ങിന് സുരക്ഷാ സംവിധാനം ഒരുക്കിയതില് വീഴ്ച്ച. ഗവര്‍ണറെ സ്വീകരിക്കാന് എയര്‍പ്പോര്‍ട്ട് അതോറിറ്റി ഏര്‍പ്പെടുത്തിയ കാര് ഡിഎംകെ നേതാവ് ഉപയോഗിച്ചതിനെ തുടര്‍ന്ന് ഗവര്‍ണര് ആഭ്യന്തര ടെര്‍മിനലലേക്ക് എത്തിയത് സര്‍വീസ് ബസില്. ഗവര്‍ണര്‍ക്ക് സുരക്ഷയൊരുക്കാന് കേരള പൊലീസ് ഉള്‍പ്പടെയുള്ളവര് കാത്ത് നിന്നിരുന്നെങ്കിലും സിഐഎസ്എഫുകാര് ഉടക്കിയതിനെ തുടര്‍ന്ന് പ്രോട്ടോക്കോള് ചട്ടങ്ങള് ലംഘിക്കപ്പെടുകയായിരുന്നു. ഇന്ന് രാവിലെ 7.15നാണ് സംഭവം. ചെന്നൈയില് നിന്നും സ്‌പൈസ് ജെറ്റ് വിമാനത്തിലാണ് ലഫ്. ഗവര്‍ണര് കരിപ്പൂരിലെത്തിയത്. ഗവര്‍ണര്‍ക്ക് യാത്ര ചെയ്യാനായി ഒരുക്കിയ കാര് വിഐപി ഗേറ്റിലൂടെ റണ്‍വേയിലേക്കു കടക്കുന്നത് ഡ്യൂട്ടിയിലുണ്ടായിരുന്ന സിഐഎസ്എഫുകാര് തടയുകയായിരുന്നു. ഗവര്‍ണറിനുള്ള വാഹനമാണെന്ന് എയര്‍പ്പോര്‍ട്ട് അതോറിറ്റി അറിയിച്ചിട്ടും വാഹനം കടത്തിവിടാന് അവര് തയ്യാറാകില്ല. പിന്നീട് ഗവര്‍ണറുടെ പഴ്‌സണല് സ്റ്റാഫിലുള്ളവര് ബന്ധപ്പെട്ടതിനെ തുടര്‍ന്ന് എയര്‍പോര്‍ട്ട് ഡയറക്ടറുടെ വാഹനം കടത്തി വിട്ട് അതില് എ.കെ. സിങ്ങിനെ എത്തിക്കാമെന്ന് സമ്മതിച്ചു. അപ്പോഴേയ്ക്കും നേതാവ് കാറില് കയറി പോവുകയായിരുന്നു. ഇത്രയും സമയം മറ്റ് യാത്രക്കാര്‍ക്കൊപ്പം വിമാനമിറങ്ങി കാത്ത് നിന്ന ഗവര്‍ണറിനെ ഒടുവില് യാത്രക്കാരെ ടെര്‍മിനലലേക്ക് എത്തിക്കാന് വന്ന സര്‍വീസ് ബസ്സില് കയറ്റിയാണ് പുറത്തെത്തിച്ചത്. അവിടെ കാത്ത് നിന്ന വാഹനത്തില് അദ്ദേഹം കോഴിക്കോട്ടേയ്ക്ക് പോയി.\nവി നാരായണസ്വാമി പുതുച്ചേരി മുഖ്യമന്ത്രിയാകും\nകരിപ്പൂരില് വീണ്ടും സ്വര്‍ണ്ണവേട്ട\nപുതുച്ചേരി ഗവര്‍ണറെ പുറത്താക്കണം: ബിജെപി\nകരിപ്പൂരില് ഗ്രീസിന്റെ മറവില് സ്വര്‍ണക്കടത്ത്


എറണാകുളത്ത് നാവികസേനയുടെ പാരാഗ്ലൈഡർ തകർന്നുവീണ് രണ്ട് മരണം Two killed as navy paraglider crashes in Ernakulam\nHome News Kerala എറണാകുളത്ത് നാവികസേനയുടെ പാരാഗ്ലൈഡർ തകർന്നുവീണ് രണ്ട് മരണം\nഎറണാകുളത്ത് നാവികസേനയുടെ പാരാഗ്ലൈഡർ തകർന്നുവീണ് രണ്ട് മരണം\nOctober 4, 2020, 5:01 am\nകൊച്ചി: എറണാകുളത്ത് നാവികസേനയുടെ പാരാ ഗ്ലൈഡർ തകർന്നുവീണ് രണ്ട് നാവിക സേനാ ഉദ്യോഗസ്ഥർ മരിച്ചു. രാജീവ് ഝാ, സുനിൽ കുമാർ എന്നിവരാണ് മരിച്ചത്. അപകടത്തിൽ ഗുരുതരമായി പരിക്കേറ്റ ഇവരെ നാവികസേനാ ആശുപത്രിയിൽ പ്രവേശിപ്പിച്ചിരുന്നു. പരിശീലന പറക്കലിനിടെ ദക്ഷിണ നാവികസേനാ ആസ്ഥാനത്തിന് സമീപത്ത് ബിഒടി പാലത്തിന് അടുത്തായാണ് രാവിലെ ഏഴ് മണിയോടെ ഗ്ലൈഡർ വീണത്. അപകട കാരണം വ്യക്തമല്ല. അപകടത്തെ കുറിച്ച് അന്വേഷിക്കാൻ നാവികസേന ഉത്തരവിട്ടിട്ടുണ്ട്.\nപാലത്തിന് സമീപത്തുള്ള റോഡിന്റെ ഒഴിഞ്ഞ ഭാഗത്തേക്കാണ് ഗ്ലൈഡർ തകർന്നുവീണത്. രക്ഷാപ്രവർത്തനത്തിന് താമസമുണ്ടായതായി ദൃക്സാക്ഷികൾ പറയുന്നു. അപകടം സംഭവിച്ച ഗ്ലൈഡർ സ്ഥലത്ത് നിന്നും മാറ്റിയിട്ടുണ്ട്.\nഇന്നലെ കർണാടക കാർവാറിലെ രബീന്ദ്രനാഥടാഗോർ ബീച്ചിനുസമീപം പാരാഗ്ലൈഡർ കടലിൽവീണ് നാവികസേനാ ക്യാപ്റ്റൻ മരിച്ചിരുന്നു. ആന്ധ്രാപ്രദേശ് സ്വദേശി മധുസൂദൻ റെഡ്ഡി(55) ആണ് മരിച്ചത്. പാരാഗ്ലൈഡറിന്റെ മോട്ടോറിലുണ്ടായ തകരാറിനെത്തുടർന്നാണ് അപകടം. റെഡ്ഡിക്കൊപ്പം പാരാഗ്ലൈഡറിന്റെ പൈലറ്റും നടത്തിപ്പുകാരനുമായ വിദ്യാധർ വൈദ്യയുമുണ്ടായിരുന്നെങ്കിലും കടലിൽവീണ ഇദ്ദേഹത്തെ സമീപത്തുണ്ടായിരുന്നവർ രക്ഷപ്പെടുത്തുകയായിരുന്നു.\nPrevious articleഖത്തര് ഇന്ത്യന് സോഷ്യല് ഫോറം ബിഹാറില് നിന്നുള്ള നിരവധി പേര്‍ക്ക് മെമ്പര്‍ഷിപ്പ് നല്‍കി\nNext articleഉംറ തീർഥാടനം പുനരാരംഭിച്ചു; ആദ്യസംഘം വിശുദ്ധ ഹറമിലെത്തി\nപരിശീലനത്തിനിടെ സൗദി പാരച്യൂട്ട് വിദഗ്ധന് വീണു മരിച്ചു\nmtp - July 28, 2020, 10:44 am 0\nതായിഫ്: പരിശീലനത്തിനിടെ ഉണ്ടായ അപകടത്തില് സൗദിയിലെ പാരച്യൂട്ട് വിദഗ്ദന് മരിച്ചു. പാരാഗ്ലൈഡറും പരിശീലകനുമായ അമിന് മുത്തൈര് അല്‍സുഫ്യാനിയാണ് മരിച്ചത്. അല് ഹദ പര്‍വതത്തിന്റെ മുകളില് നിന്ന് പറന്നിറങ്ങാനുളള ശ്രമത്തിനിടെ മോശം കാലാവസ്ഥയെ തുടന്ന്...


മന്ഥര - Impressio\nHome Magazine മന്ഥര\nPosted on November 18, 2020 November 18, 2020 മുണ്ടമറ്റം രാധാകൃഷ്ണൻ\nകേകയരാജധാനിയിലെ ദാസിയായിരുന്ന, ഗന്ധർവ അംശമുണ്ടായിരുന്ന ഒരു സ്ത്രീയുടെ ഉദരത്തിൽ ഒരു കുഞ്ഞു ജനിച്ചു. ആ കുഞ്ഞിനെ കണ്ട അമ്മ ഞെട്ടിപ്പോയി. മൂന്നു വളവുകളുണ്ടായിരുന്നു അതിന്. മോഹാലസ്യത്തിൽ ആയ അവർ പിന്നെ ഉണർന്നില്ല. മറ്റൊരു സ്ത്രീയുടെ സ്തന്യം നുകർന്ന് ആ കുഞ്ഞു വളർന്നു. അവൾക്കു മന്ഥരയെന്നു പേരിട്ടു. ജനങ്ങൾ അപഹസിച്ചു, കൂനി, കേകയത്തിന്റെ ശാപം എന്നെല്ലാം ആക്ഷേപിച്ചു ചിരിച്ചു. ജ്യോതിഷികൾ കവടി നിരത്തി. അവർ പ്രവചിച്ചു, “ഇവൾ പ്രശസ്തയാകും, കേകയത്തിന്റെ അഭിമാനമാകും. “\nതന്റെ വൈകല്യത്തിൽ മനം നൊന്ത് അവൾ കേണു. രാജാവാവളെ ആശ്വസിപ്പിച്ചു. മോളേ, നിന്റെ കൂന് ദൈവം തന്നതാണ്. അതുനേരെയാക്കാൻ നമുക്കാവില്ല. നിന്നെ ഞാൻ വിദ്യ അഭ്യസിപ്പിക്കും. കലകളിൽ പ്രാവീണ്യമുള്ളവളാക്കും.\nഅങ്ങനെ അവൾ രാജധാനിയുടെ രോമാഞ്ചമായി വളർന്നു. സുന്ദരിയായി. അവളുടെ വൈകല്യം എല്ലാവരും മറന്നു.\nഅവൾക്കൊരു കാമുകനുണ്ടായി,, -വിദ്യാധരൻ. രാജധാനിയിലെ ദ്വാരപാലകൻ. അവർ രണ്ടുപേരും ചേർന്ന് ഒരുപാടു സ്വപ്പ്നങ്ങൾ നെയ്തു കൂട്ടി. മനസ്സിലുയർത്തിയ മാണിക്യകൊട്ടാരത്തിൽ രാജാവും രാജ്ഞിയുമായി വാണു.\nഅങ്ങനെയിരിക്കെ, ഒരുനാൾ കോസല രാജാ ദശരഥൻ കേകയ രാജവശ്വപതിയെ കാണാനെത്തി. കേകയരാജ്യത്തിന്റെ രോമാഞ്ചമായ, സ്വർഗീയ ലാവണ്യത്തിനുടമയായ കൈകേയിയെ കണ്ടു, അവളിൽ അനുരക്തനായി. അവർ തമ്മിലുണ്ടായിരുന്ന പ്രായ വ്യത്യാസം തടസ്സമായി. ഒടുവിൽ, കൈകേയിയിൽ ദശരഥനുണ്ടാവുന്ന പുത്രനെ കോസലരാജാവാക്കാം എന്ന വ്യവസ്ഥയിൽ അശ്വപതി പാണിഗ്രഹണത്തിനു സമ്മതിച്ചു.\nലോക പരിചയം ഒട്ടുമില്ലാത്ത പുത്രിയെ വളരെ ദൂരെയുള്ള കോസലത്തിലേക്കു അയക്കുന്നതിൽ രാജാവ് ദു :ഖിതനും ആശങ്കാകുലനുമായി. മകൾക്കുകൂട്ടായ് മന്ഥര കൂടെ പോകണമെന്ന് അദ്ദേഹം ഉത്തരവിട്ടു. കൈകേയിക്ക് ഒരു വിഷമവും ഉണ്ടാവരുത്. പോറ്റമ്മയായിട്ടല്ല പെറ്റമ്മയായിട്ടാണ് ഞാൻ നിന്നെ അയക്കുന്നതെന്നു പറഞ്ഞു. ഒരുനിമിഷം.. മന്ഥര ഇതികര്തവ്യഥാമൂഢ യായി നിന്നു. തന്റെ ജീവിതം കേകയന്റെ ദാനമാണ്. അദ്ദേഹത്തെ അനുസരിച്ചില്ലെങ്കിൽ താൻ നന്ദി കെട്ടവളാകും.\nകെട്ടിപ്പൊക്കിയ മാണിക്യകൊട്ടാരം തകർന്നു വീണു. അതിന്റെ അവശിഷ്ടങ്ങളിൽ അവർ ആലിംഗന ബദ്ധരായി നിന്നു:മന്ഥരയും വിദ്യാധരനും. ഇനിയൊരു സംഗമം ഉണ്ടാവില്ലെന്ന് അവർക്കുറപ്പായിരുന്നു. കണ്ണീർ പ്രവാഹം കാഴ്ചയെ മറച്ചു. ഒരു ദീർഘ ചുംബനത്തോടെ അവർ പിരിഞ്ഞു.\nഅയോധ്യയിൽ വന്നിട്ട് കാലമെത്ര കഴിഞ്ഞു !ദശരഥമഹാരാജാവിനു നാലു പുത്രന്മാർ ജനിച്ചു. നാലുപേരും യവ്വനയുക്തരായി.\nഒരുനാൾ താനറിഞ്ഞ വാർത്ത മന്ഥരയെ ഞെട്ടിച്ചു. അടുത്തനാൾ ശ്രീരാമചന്ദ്രന് പട്ടാഭിഷേകം. അവൾക്കു വിശ്വസിക്കാനായില്ല. അതു നടന്നാൽ വാക്ദാന ലംഘനമാവില്ലേ. ധർമ്മിഷ്ഠനായ കോസലന്ദ്രന് അതു ഭൂഷണമാണോ. കൈകേയിയുടെ നേർക്ക് ഇങ്ങനെയുള്ള അത്യാചാരങ്ങൾ ഉണ്ടാകാതെ നോക്കേണ്ടത് തന്റെ കടമയാണ്.\nഅവൾ കൈകേയിയുടെ അടുത്തേക്കോടി. പാവം, അവളൊന്നുമറിഞ്ഞില്ല. മന്ഥര എല്ലാം വിസ്തരിച്ചു. വിവാഹത്തിന് മുൻപ് ദശരഥൻ കൊടുത്ത വാക്കിനെ ഓർമിപ്പിച്ചു. എന്നാൽ കൈകേയി ഇതൊന്നും ശ്രദ്ധിച്ചില്ല. അവൾസന്തോഷം കൊണ്ടു തുള്ളിച്ചാടി. മന്ഥര അസ്വസ്‌ഥയായി. അവൾ മകളെ ശാസിച്ചു. രാമാഭിഷേകം മുടക്കണമെന്നു പറഞ്ഞു. അതൊന്നും മന്ഥരയുടെ മനോഭാവത്തിൽ ഒരുമാറ്റവും വരുത്തിയില്ല. ഇതിൽ ഏറ്റവും കൂടുതൽ സന്തോഷിക്കുന്നത് ഭരത്കുമാരനായിരിക്കുമെന്നു പറഞ്ഞു. മന്ഥരയുടവാക്‌സരങ്ങളേറ്റ കൈകേയി ഒടുവിൽ വഴങ്ങി.മന്ഥര പറഞ്ഞതുപോലെ പ്രവർത്തിച്ചു.\nപട്ടാഭിഷേകം മുടങ്ങി. അയോദ്ധ്യ വെടിക്കെട്ടപകടം ഉണ്ടായ ഉത്സവപ്പറമ്പുപോലായി. രാജാവ് കൗസല്യാദേവിയുടെ അന്തപ്പുരത്തിലേക്കു പോയി.\nഭരതൻ വന്നു. രാജ്യഭരമേറ്റെടുക്കാൻ തയ്യാറായില്ല. ശ്രീരാമദേവനെ തിരികെ കൊണ്ടുവരാൻ എല്ലാവരും വനത്തിലേക്കുപോയി. അയോദ്ധ്യ നിശ്ശബ്ദതയുടെ വാല്മീകത്തിലായി. ഒറ്റക്കിരുന്ന് മന്ഥര ചിന്തയിൽ മുഴുകി. താൻ ചെയ്ത തെറ്റെന്താണ്. കേകയൻ ഏല്പിച്ച ദൗത്യം സത്യസന്ധമായി നിറവേറ്റി. അദ്ദേഹത്തിന്റെ പുത്രിയുടെ സന്തോഷവും സുഖവും മാത്രമായിരുന്നു തന്റെ ലക്ഷ്യം. സ്വന്തമായ ജീവിതം പോലും ഉപേക്ഷിച്ചാണ് അവളുടെ കൂടെ അയോധ്യയിലേക്കു വന്നത്. ഇപ്പോൾ, വാക്കുപാലിക്കാത്ത രാജാവ് യോഗ്യനും കടമകൾ കൃത്യമായി നിർവഹിച്ച മന്ഥര കുലടയുമായി. ഭരതൻ പോലും തന്നെ മനസ്സിലാക്കിയില്ല. പ്രായത്തെപ്പോലും മാനിക്കാതെ തന്നിലേൽപിച്ച താഡനവും പീഡനവും കൊണ്ടു ശരീരം നീറി പുകയുന്നു, ഭത്സനവും പരിഹാസവുംകൊണ്ട് മനസ്സും. ഒരു സത്യമറിഞ്ഞു, ദാസി എന്നും ദാസി തന്നെ.\nമന്ഥരയുടെ ജന്മം പൂർത്തിയായി. ഇനി അരങ്ങൊഴിയണം. ആർക്കും വേണ്ടാത്തവളായി എന്ത്നു ജീവിക്കണം.\nഅവളിറങ്ങി നടന്നു. കൊട്ടാര വാതിൽക്കലെത്തി. തിരിഞ്ഞു നോക്കി. സ്വന്തം മകളെപ്പോലെ സ്നേഹിച്ചവളുടെ രൗദ്ര മുഖം അവിടെ എങ്ങും നിറഞ്ഞു നിൽക്കുന്നതായി തോന്നി. നടന്നു. എല്ലാ പാപങ്ങളും ഏറ്റു വാങ്ങി, എല്ലാവരെയും പവിത്രീകരിക്കുന്ന സരയുവിലേക്കാണ് കാലുകൾ നീങ്ങുന്നതെന്നവൾ അറിഞ്ഞില്ല.\nസരയു തീർത്ഥത്തിലേക്കവളിറങ്ങി. കുഞ്ഞലകൾ പദങ്ങളെ തലോടി. തണുത്ത ജലം പാദ പ്രക്ഷാളനം നടത്തി. നടന്നു, ആഴങ്ങളിലേക്ക്.\nഏറ്റ ദൗത്യം പൂർത്തിയാക്കി. കേകയന്റെ ദാന മായിരുന്നു ജീവിതം അദ്ദേഹത്തിന്റെ മകൾക്കദാനം ചെയ്തു,. ആരോടും പരിഭവം ഇല്ല.\nഅങ്ങനെ മന്ഥര പുണ്യശ്ലോകയായി. ആ സാധു സ്ത്രീയെ കുറ്റപ്പെടുത്തുന്നവർ മന്ഥരയെ അറിഞ്ഞവരല്ല. അങ്ങനെയുള്ളവർ സ്വയം ചോദിക്കൂ :മന്ഥരയില്ലായിരുന്നെങ്കിൽ രാമായണം ഉണ്ടാകുമായിരുന്നോ?\nCategoriesMagazine, Update Tagsmundamattam radhakrishnan\nPrevious PostPrevious ലളിതവും സുന്ദരവുമായത്.\nNext PostNext മോഹന് റാണയുടെ മൂന്ന് ഹിന്ദി കവിതകള്


Indian citizen kidnaped in kabul | കാബൂളിൽ ഇന്ത്യൻ പൗരനെ തട്ടിക്കൊണ്ടുപോയി; ബൻശ്രീലാൽ അരെന്ദയെ കടത്തിക്കൊണ്ടുപോയത് തോക്ക് ധാരികളെന്ന് സൂചന; തട്ടിക്കൊണ്ടുപോയത് കാബൂളിലെ സ്ഥാപനത്തിലേക്കുള്ള യാത്രക്കിടെ - MarunadanMalayalee.com\nSeptember 16, 202109:10 AM IST Permalink\nന്യൂഡൽഹി: അഫ്ഗാനിസ്ഥാനിൽ ഇന്ത്യൻ പൗരനെ തട്ടിക്കൊണ്ടുപോയെന്നു പരാതി. അഫ്ഗാനിലെ ഖോസ്ത് പ്രവിശ്യയിൽ വേരുകളുള്ള ബൻശ്രീലാൽ അരെന്ദയെ (50) കാബൂളിൽനിന്നു ചൊവ്വാഴ്ച രാവിലെ തോക്കുധാരികൾ തട്ടിക്കൊണ്ടുപോയെന്നാണു വിവരം.\nഅഫ്ഗാനിസ്ഥാനിൽ ദശകങ്ങളായി മെഡിക്കൽ ഷോപ് നടത്തുന്ന ബൻശ്രീലാലിന്റെ കുടുംബം ഡൽഹിയിലെ ഫരീദാബാദിലാണു താമസം. കാബൂളിലെ സ്ഥാപനത്തിലേക്കു പോകുമ്പോഴാണു തട്ടിക്കൊണ്ടുപോയത്.\nതാലിബാൻ ഭരണം പിടിച്ചപ്പോൾ ഇന്ത്യയിലേക്കു മടങ്ങാനിരുന്നതാണെങ്കിലും വിമാന സർവീസ് നിർത്തലാക്കിയതോടെ അവിടെ കുടുങ്ങുകയായിരുന്നു. സഹോദരൻ അശോക് കുമാറും കാബൂളിലുണ്ട്. വിദേശകാര്യ മന്ത്രാലയം അടിയന്തരമായി ഇടപെടണമെന്ന് ഇന്ത്യ വേൾഡ് ഫോറം അധ്യക്ഷൻ പുനീത് സിങ് ചന്ദക് അഭ്യർത്ഥിച്ചു.\nസുരക്ഷാ ഭീഷണി: അഫ്ഗാനിസ്ഥാനിലെ ഉദ്യോഗസ്ഥരെ ഇന്ത്യ തിരിച്ച് വിളിച്ചേക്കും\nനജീബുള്ളയെ ചതിച്ചത് ആര്?\nകാബുൾ വിടാൻ തയ്യാറാകാതെ അവസാനത്തെ ഹിന്ദു പുരോഹിതൻ\nഉറ്റവരുടെ മൃതദ്ദേഹം പോലും ഉപേക്ഷിച്ച് അഫ്ഗാൻ ജനതയുടെ കൂട്ടപലായനം\nചാരപ്രവർത്തനം; പത്തംഗ ചൈനീസ് സംഘം അഫ്ഗാനിസ്ഥാനിൽ പിടിയിൽ\nഇസ്രയേലിൽ കുരിശുയുദ്ധകാലത്തെ വാൾ കണ്ടെത്തി; 900 കൊല്ലം പഴക്കമുള്ള വാൾ കണ്ടെത്തിയത് തുറമുഖ നഗരമായ ഹൈഫയിൽ നിന്ന്; പരിശോധനകൾ പൂർത്തിയാക്കിയ ശേഷം പ്രദർശിപ്പിക്കുമെന്ന് ഇസ്രയേൽ പുരാവസ്തു വകുപ്പ്


Story of Israel spy agency mossad | യന്ത്രം കൊണ്ട് കൊലചെയ്യുന്നത് ലോകത്തിന് പഠിപ്പിച്ചവർ; പൊട്ടിത്തെറിക്കുന്ന ഫോണുകളും, കൊലയാളി പുഷ്പങ്ങളും റേഡിയേഷനുമായി മരണം ഏതു രീതിയിലും വരാം; ഹണിട്രാപ്പിൽ കുടുക്കാൻ ചാരസുന്ദരിമാർ; ലോകമെമ്പാടും ആയിരക്കണക്കിന് ഇൻഫോർമർമാർ; സൈക്കിൾ തൊട്ട് വിമാനം വരെ ഓടിക്കാനും ഏത് ആയുധം ഉപയോഗിക്കാനും അറിയാവുന്ന കമാൻഡോകൾ; ലോകത്തെ വിറപ്പിക്കുന്ന മൊസാദിന്റെ കഥ - MarunadanMalayalee.com\nNovember 30, 202007:08 PM IST Permalink\n'ലോകം മുഴുവൻ ഞങ്ങളെ പട്ടികളെപ്പോലെ വേട്ടായാടുമ്പോൾ ഒരു യഹോവയും ഞങ്ങളുടെ രക്ഷക്ക് എത്തിയിരുന്നില്ല. ഞങ്ങളുണ്ടാക്കിയ ആയുധങ്ങളും സൈനിക ശക്തിയും ഞങ്ങളുടെ ചാര ശൃംഖലയും തന്നെയാണ് ഞങ്ങൾക്ക് സമാധാനം ഉണ്ടാക്കിത്തന്നത്. ആയിരക്കണക്കിന് ലിറ്റർ ചോര ഒഴുക്കിക്കളഞ്ഞാണ് ഞങ്ങൾ സ്വാതന്ത്ര്യം നേടിയത്'- ഇസ്രയേൽ മുൻ പ്രധാനമന്ത്രി എരിയൽ ഷാരോൺ ഒരിക്കൽ ബിബിസിക്ക് നൽകിയ ഒരു അഭിമുഖത്തിൽ പറഞ്ഞത് അങ്ങനെയാണ്. ഇസ്രയേൽ എന്ന ഇന്ന് അമേരിക്കപോലും ഭയക്കുന്ന കുഞ്ഞു രാഷ്ട്രത്തിന്റെയും ചരിത്രം പരിശോധിച്ചാൽ ഇക്കാര്യം ശരിയാണെന്ന് മനസ്സിലാവും. ലോകത്തെ ഏറ്റവും പീഡിപ്പിക്കപ്പെട്ട ജനത ഏതാണെന്ന് ചോദിച്ചാൽ നമുക്ക് നിസ്സശയം പറയാൻ കഴിയുക അത് യഹൂദർ എന്നാണ്. ക്രിസ്താനികളും മുസ്ലീങ്ങും റോമാക്കാരും ഒടുവിൽ ഹിറ്റ്ലർവരെ മാറിമാറി അവരെ വേട്ടയാടി. തൂക്കുമരത്തിൽ പിടഞ്ഞും, ഗ്യാസ് ചേംബറിൽ ശ്വാസംമുട്ടിയും ലക്ഷക്കണക്കിന് യഹൂദരാണ് മരിച്ചുവീണത്.\nഅതിന്റെയെല്ലാം പ്രായശ്ചിതമെന്നോണം അവർക്ക് 1948 തങ്ങളുടെ വാഗ്ദത്ത ഭൂമിയായി കരുതുന്ന ഇസ്രയേൽ എന്ന കൊച്ചു രാഷ്ട്രം കിട്ടിയപ്പോൾ, യുഎന്നിന്റെ വാക്കുപോലും കേൾക്കാതെ ചുറ്റുപാടുമുള്ള അറബ് രാഷ്ട്രങ്ങൾ വളഞ്ഞിട്ട് ആക്രമണിക്കയാണ് ചെയ്ത്. ചോരയിൽ കുളിച്ച് പിറന്ന വീണ ഒരു രാഷ്ട്രം. അതായിരുന്നു ഇസ്രയേൽ. അതുകൊണ്ടുതന്നെ ഇസ്രയേലിന് നന്നായി അറിയമായിരുന്നു, അത്യാധുനിക സൈനിക ശേഷിയും, പല്ലിന് പല്ല് കണ്ണിന് കണ്ണ് എന്ന ശൈലിയിൽ ഉള്ള തിരിച്ചടിയും ഇല്ലായിരുന്നെങ്കിൽ തങ്ങളെ ഇവർ ബാക്കിവെച്ചക്കേല്ലെന്ന്. 'അവൻ എന്നെ അത്താഴമാക്കുന്നതിന് മുമ്പ് ഞാൻ അവനെ ഉച്ചഭക്ഷണമാക്കി' എന്നാണ് തങ്ങളുടെ രീതിയെന്ന് ബഞ്ചമിൻ നെതന്യാഹു അടക്കമുള്ള ഇസ്രായൽ നേതാക്കൾ പലതവണ പറഞ്ഞതാണ്. അതിജീവിക്കാൻ അവർക്ക് ഒരു ചാരസംഘടനയും ശക്തമായ പ്രതിരോധസംഘവും വേണമായിരുന്നു. എതിരാളികൾ ഈ പ്രതിരോധ സംഘത്തെ കൊലയാളി സംഘമെന്നാണ് പറയുക. അത് അവർ രൂപം കൊടുത്ത സംഘടനയാണ് ലോകത്തിലെ ഏറ്റവും അപകടകാരികൾ ആയ മൊസാദ് എന്ന ചാരസംഘടന.\nഇന്ന് മൊസാദ് വീണ്ടും വാർത്തകളിൽ നിറയുകയാണ്. ഇറാന്റെ ആണവ പദ്ധതിയുടെ പിതാവ് എന്നറിയപ്പെടുന്ന ഫക്രിസദെയെ കൊലപ്പെടുത്തിയത് ലോകത്തെ ഞെട്ടിച്ചിരിക്കയാണ്. പക്ഷേ മൊസാദ് ഇത് തീരുമാനിച്ച് ഉറപ്പിച്ചതാണ്. ഇറാന്റെ ആണവ പദ്ധതികൾ ആദ്യം ലക്ഷമിടുന്നത് ആരെയാണെന്ന് ഇസ്രയേലിന് നന്നായി അറിയാം. അതാണ് ഇസ്രയേലിന്റെ പ്രത്യേകയും. കൊല്ലുമെന്ന് പറയും. നമ്മുടെ മണിയാശാൻ പറഞ്ഞപോലെ വൺ ടൂ ത്രീയെന്ന് നമ്പറിട്ട് തീർക്കുയും ചെയ്യും. അങ്ങനെ ചെയ്തില്ലെങ്കിൽ പിന്നെ ഞങ്ങളുടെ രാജ്യം ബാക്കിയണ്ടാവില്ല എന്നാണ് ഇസ്രയേലിന്റെ വാദം.\nന. വർഷങ്ങൾ എടുത്ത് ഇരയെ തേടിപ്പിടക്കയാണ് മൊസാദ് ചെയ്യുക. ഓപ്പറേഷൻ കഴിഞ്ഞു മാത്രയമായിരക്കും നിങ്ങളുടെ തെരുവിൽ മോട്ടോർ മൊക്കാനിക്കായി പത്തവർഷം ജോലിചെയ്തിരുന്നു അയൽവാസി ഒരു മൊസാദ് കമാൻഡോ ആയിരുന്നുവെന്ന ഞെട്ടിക്കുന്ന സത്യം നിങ്ങൾ അറിയുക. ചാര സുന്ദരിമാരുടെ ഹണിട്രാപ്പ് തൊട്ട് പണവും സംരക്ഷണവും ഒരുക്കിക്കൊണ്ടുള്ള വിലക്കെടുക്കൽവരെ അറിയുന്ന സംഘടന. റഷ്യയുടെ മിഗ് വിമാനം തൊട്ട് കോഹിന്നുർ രത്നംവരെ അടിച്ചുമാറ്റാൻ കഴിയുന്ന ആസൂത്രണം.\nഏത് ആൾക്കൂട്ടത്തിൽനിന്നും ലക്ഷ്യമിട്ടവനെ മാത്രം വകവരുത്താനുള്ള പ്രാഫഷണൽ മികവ്. മറ്റ് കെട്ടിടങ്ങൾക്കൊന്നും കേടുപാടുകൾ കൂടാതെ ഭീകരകേന്ദം മാത്രം തകർക്കുന്ന ടെക്നിക്ക്. വിഷം കലർത്തിയ പേസ്റ്റും, പൊട്ടിത്തെറിക്കുന്ന ഫോണും, കൊലയാളി പുഷ്പങ്ങളും തൊട്ട് ഏത് രീതിയിലാണ് മൊസാദിനോട് കളിച്ചാൽ മരണം നിങ്ങളെ തേടിയെത്തുക എന്ന് പറയാൻ ആവില്ല. നമ്മുടെ പവനാഴി പറഞ്ഞ പോലെ 'മലപ്പുറം കത്തിയും അമ്പും വില്ലും തൊട്ട് അൾട്രാമോഡേൺ മെഷീൻ ഗണ്ണുവരെ' ഇവർക്ക് കൊലക്ക് ആയുധമാണ്. ലോകമെമ്പാടും ആയിരക്കണക്കിന് ഇൻഫോർമർമാരെയും കോടികൾ കൊടുത്ത് തീറ്റിപ്പോറ്റുന്നുണ്ട് മൊസാദ്. ഇന്ന് അമേരിക്കയ്ക്ക് പോലും നിർണ്ണായക വിവരങ്ങൾ നൽകുന്നത് ഇവർ ആണെന്നതിൽ തർക്കമില്ല.\nഫക്രിസദേയെ കൊന്നത് ചാര സുന്ദരി അടക്കമുള്ള 62 അംഗസംഘം\nഇറാനിലെ ആണവ ശാസ്ത്രജ്ഞനായ മൊഹ്സീൻ ഫക്രിസദേയുടെ കൊലപാതകം സംബന്ധിച്ചുള്ള ചർച്ചകൾ ഇപ്പോഴും തുടരുകയാണ്.കൊലപാതകം നടന്ന മണിക്കൂറുകൾക്ക് ശേഷം ഇത് സംബന്ധിച്ച് കൂടുതൽ വെളിപ്പെടുത്തലുകൾ ഇറാനിൽ നിന്ന് തന്നെ പുറത്തുവന്നിരിക്കുന്നു. 62 പേരുടെ ഉയർന്ന പരിശീലനം നേടിയ ഒരു ഹിറ്റ് സ്‌ക്വാഡാണ് കൊലപാതകം നടത്തിയതെന്നാണ് ഇറാനിലെ ചിലർ വെളിപ്പെടുത്തിയത്. കൃത്യമായ പ്ലാനിങും മാപ്പിങും നടത്തിയാണ് ദൗത്യം നടപ്പിലാക്കിയത്. ഭീകരാന്തരീക്ഷം സൃഷ്ടിക്കാൻ ബോംബുകൾ പ്രയോഗിച്ചു. ദൗത്യം കൃത്യമായി നടപ്പിലാക്കാൻ സ്നൈപ്പേർസിനെയും (വെടിവെക്കാൻ പ്രത്യേക പരിശീലനം ലഭിച്ചവർ) ഉപയോഗിച്ചു. കില്ലർ സംഘത്തിൽ രണ്ടു സ്നൈപ്പർമാർ ഉണ്ടായിരുന്നു.\nസംഭവ ദിവസം പ്രദേശത്തെ വൈദ്യുതി വിതരണം വരെ തകർത്താണ് ദൗത്യം നടത്തിയത്. ആറ് വാഹനങ്ങളിലായി വന്നവരാണ് കൊല നടത്തിയത്. ഇസ്രയേലിന്റെ മൊസാദ് സംഘമാണ് ഇതിനു പിന്നിലെന്ന് ഇറാനിലെ മുതിർ ഉദ്യേഗസ്ഥരെല്ലാം ആരോപിക്കുന്നുണ്ട്. പന്ത്രണ്ട് പേരാണ് ആ സമയത്ത്, വെള്ളിയാഴ്ച മൊഹ്സീൻ ഫക്രിസദേയെ വധിക്കൽ ദൗത്യം നടത്താൻ രംഗത്തുണ്ടായിരുന്നത്. എന്നാൽ, ഈ സമയവും സ്ഥലവും സജ്ജീവകരിക്കാൻ ദിവസങ്ങളോളം ആസൂത്രണം ചെയ്യാൻ 50 പേർ കൂടി സംഘത്തിലുണ്ടായിരുന്നു. ഇവരിൽ ചിലർ ഇറാനിലും കുറച്ചു പേർ വിദേശത്തുമാണെന്നുമാണ് അറിയുന്നത്.\nമൊഹ്സീൻ ഫക്രിസദേയുടെ സുരക്ഷാ സംഘത്തിന്റെ ഓരോ ചലനത്തിന്റെയും തിയതിയും ഗതിയും തുടങ്ങി ചെറിയ വിശദാംശങ്ങൾ പോലുംം ഈ ടീമിന് കൃത്യമായി അറിയാമായിരുന്നു. അബ്സാർഡിലെ തന്റെ സ്വകാര്യ വില്ലയിലേക്ക് പോകുന്ന സമയത്താണ് ശാസ്ത്രജ്ഞനായ മൊഹ്സീൻ ഫക്രിസദേയെ വധിക്കാനുള്ള സമയം കൊലയാളികൾ തിരഞ്ഞെടുത്തത്.അവർ നേരത്തെ മാപ്പിങ് ചെയ്ത പ്രദേശത്തു കൂടെ മൊഹ്സീൻ ഫക്രിസദേ സഞ്ചരിക്കുന്നതിന് തൊട്ടുമുൻപ്, കൊലപാതകത്തെക്കുറിച്ചുള്ള റിപ്പോർട്ടുകൾ പെട്ടെന്ന് പ്രചരിക്കാതിരിക്കാനും അതിവേഗ വൈദ്യ സഹായം ലഭിക്കാതിരിക്കാനും കില്ലർ ടീം ഈ പ്രദേശത്തെ വൈദ്യുതി പൂർണമായും വിഛേദിച്ചിരുന്നു. ഹ്യൂണ്ടായ് സാന്റാ ഫിയിലാണ് നാലു കൊലയാളികൾ കാത്തിരുന്നത്. ഇതോടൊപ്പം നാലു മോട്ടോർസൈക്കിളുകളും.\nമൂന്ന് ബുള്ളറ്റ് പ്രൂഫ് കാറുകൾക്ക് നടുവിലാണ് മൊഹ്സീൻ ഫക്രിസദേ സഞ്ചരിച്ചിരുന്നത്. ആദ്യ കാർ റൗണ്ട്എബൗട്ടിൽ പ്രവേശിച്ചതിനു ശേഷമാണ് കൊലയാളികൾ ആക്രമണം നടത്തിയത്. ഫക്രിസാദെയുടെ പുറകിലത്തെ കാർ തടയാനായി നേരത്തെ സജ്ജമാക്കിവെച്ചിരുന്ന നിസ്സാൻ പിക്കപ്പ് വാൻ പൊട്ടിത്തെറിച്ചു. ഈ നേരത്ത് 12 തോക്കുധാരികൾ മൊഹ്സീൻ ഫക്രിസദേയുടെ കാറിനു നേരെ കുതിച്ചു. വാഹനത്തിൽ ബോംബ് വെക്കാനും പൊട്ടിച്ച് ഭീകരാന്തരീക്ഷം സൃഷ്ടിക്കാനും സഹായിച്ചത് ഒരു സ്ത്രീയാണെന്നും ഇത് മൊസാദിന്റെ ചാര സുന്ദരിയാണെന്നും വിവിധ ട്വീറ്റുകളിൽ പറയുന്നുണ്ട്.\nകാർ ബോംബ് പൊട്ടിത്തെറിച്ച ശേഷം 12 കൊലയാളികൾ മൊഹ്സീൻ ഫക്രിസദേയുടെ കാറിനും ഒന്നാമതായി കടന്നുപോയ സംരക്ഷണ വാഹനത്തിനും നേരെ വെടിയുതിർത്തു. ഇതിനു തൊട്ടുപിന്നാലെ കൊലപാതക സംഘത്തിന്റെ നേതാവ് മൊഹ്സീൻ ഫക്രിസദേയെ കാറിൽ നിന്ന് പുറത്തെടുത്ത് റോഡിലിട്ട് വെടിവച്ച് കൊന്നുവെന്ന് ഉറപ്പുവരുത്തുകയായിരുന്നു.ഇറാന്റെ അംഗരക്ഷകരുമായുള്ള വെടിവയ്പിൽ കൊലയാളി സംഘത്തിലെ ഒരാൾക്ക് പരക്കേറ്റിരുന്നു. എന്നാൽ കൊലയാളികളെ ഒരാളെ പോലും പിടികൂടാൻ സാധിച്ചിട്ടില്ലെന്നും സുരക്ഷാ ഉദ്യോഗസ്ഥർ പറഞ്ഞു. അയായത് കിറുകൃത്യമാണ് മൊസാദിന്റെ ആക്രണമെന്ന് ചുരുക്കം.\nചിറകുവിരിച്ചു നിൽക്കുന്ന ആ പരുന്ത്\nചിറകുവിരിച്ചു നിൽക്കുന്ന ആ പരുന്താണ് മൊസാദിന്റെ എംബ്ലം. അതിൽ എല്ലാമുണ്ട്. ഏതു ലോകരാജ്യങ്ങളിലെ രഹസ്യവും റാഞ്ചാൻ നടക്കുന്ന പരുന്തുകളാണവർ. 1949 ഡിസംബർ 13ന് രൂപീകരിച്ചതു മുതൽ ആക്രമണങ്ങളുടെ നീണ്ട നിരയാണ് ഇവർക്ക് നേരിടേണ്ടി വന്നത്. ഇതോടെയാണ് 1951 ഏപ്രിലിൽ മൊസാദ് രൂപവത്ക്കരിച്ചത്. ഇസ്രയേലി പൗരന്മാരെ വധിക്കരുതെന്ന ഉദ്ദേശം പുലർത്തുന്ന ഈ സംഘടനയ്ക്ക് സഖ്യരാജ്യങ്ങളിൽ വച്ച് വധം നടത്താൻ അനുവാദമുണ്ട്. മൊസാദിന്റെ അംഗങ്ങളിൽ പലരും ഇസ്രയേൽ പ്രതിരോധ സേനയിൽ സേവനം അനുഷ്ഠിച്ചവരും, അതിലെ ഉയർന്ന ഉദ്യോഗസ്ഥരും ആണെങ്കിലും ഇത് ഒരു സൈനിക സ്ഥാപനമല്ല. ഏകദേശം 1600 പേർ ഇതിൽ ഒദ്യോഗികമായി പ്രവർത്തിക്കുന്നു.\nലോകത്തിലെ ഏറ്റവും കഠിനമായ പരിശീലനമാണ് ഒരു മൊസാദ് കമാൻഡോയുടേത്. കരയിലും കടലിലും മരുഭൂമിയിലും ലോകത്ത് എവിടെ വെച്ചും പോരാടൻ അയാൾക്ക് പരിശീലനം കിട്ടും. വെള്ളം കുറച്ച് ഉപയോഗിച്ച് എങ്ങനെ മാസങ്ങൾ അതിജീവിക്കാം, ഭക്ഷണമില്ലാതെ എങ്ങനെ ജീവിക്കാം തൊട്ട്. സൈക്കിൾ തൊട്ട് വിമാനംവരെ ഓടിക്കാനും പഠിപ്പിക്കും. ലോകത്തിലെ എല്ലാ ആയുധങ്ങളും ഉപയോഗിക്കാനും പരിശീലനം കിട്ടും. ചരുക്കത്തിൽ ഒരു ശരാശരി ഇന്ത്യൻ സൈനികനുമായൊക്കെ താരതമ്യം ചെയ്യുമ്പോൾ ബാഹുബലിയാണ് ഒരു മൊസാദ് കമാൻഡോ. മൊസാദിലേക്ക് ആളുകളെ റിക്രൂട്ടു ചെയ്യുന്നതുപോലും അതീവ രഹസ്യമായാണ്. കൂട്ടത്തിൽ ഒരാൾ ഒറ്റിയാൽ അയാളുടെ ആയുസ് എണ്ണപ്പെട്ടെന്നാണ് നിയമം. ഭൂമിയിൽ അന്റാർട്ടിക്ക ഒഴികെയുള്ള എല്ലാ ഭൂഖണ്ഡങ്ങളിലും മൊസാദ് തങ്ങളുടെ കരുത്തു തെളിയിക്കുന്ന പ്രവർത്തനങ്ങൾ കാഴ്ചവച്ചിട്ടുണ്ട്.\nവിവരശേഖരണം, രാഷ്ട്രീയ കൃത്യനിർവ്വഹണം, വധം, അട്ടിമറി, ഗവേഷണം, സാങ്കേതികവികസനം എന്നീ കാര്യ നിർവ്വഹണത്തിനായി എട്ടു വകുപ്പുകൾ മൊസാദിന്റെ കീഴിൽ പ്രവർത്തിക്കുന്നു. സോവിയറ്റ് കമ്മ്യൂണിസ്റ്റ് പാർട്ടിയുടെ ഇരുപതാം കോൺഗ്രസ്സിൽ, സ്റ്റാലിനെ തള്ളിപ്പറഞ്ഞുകൊണ്ട് ക്രൂഷ്ചേവ് നടത്തിയ പ്രസംഗം പുറത്തു കൊണ്ടു വന്നത്, 1972 ലെ മ്യൂണിച്ച് ഒളിമ്പിക്സ് കൂട്ടക്കൊലയ്ക്ക് ഉത്തരവാദികളായവരെ വധിച്ചത്, അഡോൾഫ് ഇച്മാനെ തട്ടിക്കൊണ്ടു പോയത്, ഇറാഖിലെ ഒസിറാഗ് അണു നിലയത്തെക്കുറിച്ച് രഹസ്യ വിവരം ശേഖരിച്ച് 1981ൽ ഇസ്രയേലി വ്യോമാക്രമണത്തിലൂടെ അതു തകർത്തത് എന്നിവ മൊസാദിന്റെ പ്രമുഖ ഓപ്പറേഷനുകളാണ്.സ്ഥാപക ഡയറക്ടറായ റൂവൻ ഷില്ലോവ മുതൽ നിലവിലെ ഡയറക്ടർ യോസി കോഹൻവരെയുള്ളവർ മൊസാദിന്റെ രഹസ്യപാരമ്പര്യം കാത്തുസൂക്ഷിച്ചവരാണ്.\nകിഡോൺ എന്ന കൊലയാളി സംഘം\nഇസ്രയേലിനെ സംബന്ധിച്ച് നിർണ്ണായകമായിരുന്നു 1967ലെ യുദ്ധം. അറബ് രാഷ്ട്രങ്ങൾ വളഞ്ഞിട്ട് പോരാടിച്ചിട്ടം എല്ലാവരും തോറ്റമ്പി. കണ്ണിന് കണ്ണ്, പല്ലിന് പല്ല് എന്ന കാടൻ തന്ത്രം 1967-ലെ അറബ് - ഇസ്രയേൽ യുദ്ധത്തോടെ അവസാനിക്കുകയും ഇസ്രയേൽ, ഭൂമി പിടിച്ചെടുത്ത് തങ്ങളുടെ അതിരുകൾ അറബ് ആവാസപ്രദേശങ്ങളിലേക്ക് നീട്ടുകയും ചെയ്തു.അപ്പോഴേക്കും കൂടുതൽ ഗൂഡവും പ്രച്ഛന്നതരത്തിലുള്ളതുമായ ഒരു അടിച്ചമർത്തൽ ശൈലി ഇസ്രയേൽ സ്വീകരിച്ചിരുന്നു: കൊലപാതകം അല്ലെങ്കിൽ രഹസ്യായി ഇല്ലാതാക്കൽ. മ്യൂണിക് ഒളിംപിക്സിലെ (1972) കൂട്ടക്കൊലയ്ക്ക് ശേഷം ഇസ്രയേലിന്റെ തിരിച്ചടിയുടെ പ്രധാന ഭാഗമായി മാറിയ ദ കിഡോൺ 'കുന്തമുന' എന്ന മൊസാദിലെ ഈ ചെറിയ സംഘം കൊലയാളി വിഭാഗം പിന്നെ ലോകം മുഴുവനായുമുള്ള നടപടികൾക്ക് ഉപയോഗിക്കപ്പെട്ടു.\nഇനി മൊസാദിന് ആരെയും കൊല്ലാനുള്ള അനുമതിയുണ്ടെന്നും കരുതരുത്. എതിരാളികളുടെ വധങ്ങൾ തോന്നും പോലെ കൈവിട്ടുപോകുമോ എന്നു ഇസ്രയേലിനും ആശങ്കയുണ്ടായിരുന്നു. മൊസാദിന്റെ ആദ്യകാല തലവന്മാരിലൊരാളായ മെയിർ അമീറ്റിന്റെ കാലത്തുണ്ടാക്കിയ അതിന്റെ കൊലപാതക നിയമങ്ങളിൽ, നിയമസംവിധാനത്തിന് മുന്നിൽ നിരത്താവുന്ന തരം തെളിവുകളും വ്യക്തമായ രാഷ്ട്രീയ അനുമതിയും വേണമെന്നുണ്ട്. ഗോർഡൻ തോമസിന്റെ Gideon's Spies എന്ന പുസ്തകത്തിൽ പറഞ്ഞപോലെ ഈ നിയമങ്ങളിൽ, 'ഓരോ കൊലപാതകത്തിനും പ്രധാനമന്ത്രിയുടെ അനുമതി വേണം. ചട്ടമനുസരിച്ചേ എന്തും ചെയ്യാവൂ. തീരുമാനങ്ങളുടെ രേഖകൾ സൂക്ഷിക്കണം. നമ്മുടെ ദൗത്യങ്ങൾ ഭരണകൂടം നടത്തുന്ന കൊലപാതകങ്ങളായി കാണാൻ ഇടവരരുത്. മറിച്ച് രാഷ്ട്രത്തിന് കൊണ്ടുവരാവുന്ന അവസാനത്തെ നിയമനടപടി എന്ന നിലയ്ക്കാകണം. ഒരു ആരാച്ചാറിൽ നിന്നോ നിയമം ഏർപ്പാടാക്കിയ കൊലയാളിയിൽ നിന്നോ നാം വ്യത്യസ്തരല്ല,' എന്ന് പറയുന്നുണ്ട്.\nഇസ്രയേലിന്റെ ശത്രുക്കൾക്കെതിരെ തീവ്രമായ ആക്രമണങ്ങൾ നടത്തുന്നതായുള്ള വിമർശനം മൊസ്സാദിനെതിരെ പലപ്പോഴും ഉയരാറുണ്ട്. കൊലപാതകങ്ങൾ ,തട്ടിക്കൊണ്ടുപോകൽ പീഡിപ്പിക്കൽ എന്നിവയും ഇതിന്റെ ഭാഗമായി മൊസ്സാദ് ചെയ്യുന്നു.. മാത്രമല്ല അന്തർദേശീയ നിയമങ്ങൾ ലംഘിക്കുന്നതായും ആരോപണം ഉണ്ട്. ഹമാസ് സൈനിക കമാണ്ടർ മഹ്മൂദ് അൽ മഫൂഹ്, 2010 ജനുവരി 19 ന് ദുബായിലെ ഒരു ഹോട്ടലിൽ കൊലചെയ്യപ്പെട്ടതിനു പിന്നിലും ഇസ്രയേൽ ചാര സംഘടനായായ മൊസ്സദ് ആണെന്ന് ശക്തമായി സംശയിക്കപ്പെടുന്നു.\nയന്ത്രക്കൊലയാളികളെ ലോകത്ത് ആദ്യം ഉപയോഗിച്ചു\nലോകത്ത് ആദ്യമായി യന്ത്രക്കൊല നടത്തിയത് മൊസാദ് ആണ്. അതായത് ഡ്രോണുകളുടെ രൂപത്തിൽ. നിങ്ങൾ എവിടെയാണെങ്കിലും റിമോട്ടിൽ നിയന്ത്രിക്കാവുന്ന ഡ്രോൺ ഒരു പറവയെപ്പോലെ എത്തി കൃത്യം നിർവഹിച്ച് മടങ്ങും. ഇപ്പോൾ മൊസാദ് നടത്തുന്ന പല കൊലകൾക്ക് പിന്നിലും മനുഷ്യനല്ല. യന്ത്രമാണ്\nവിഷം കലർത്തിയ ടൂത്ത് പേസ്റ്റ്, ആയുധധാരികളായ ഡ്രോണുകൾ, പൊട്ടിത്തെറിക്കുന്ന മൊബൈൽ ഫോണുകൾ, റിമോട്ട് കൺട്രോൾ ബോംബ് ഘടിപ്പിച്ച സ്‌പെയർ ടയറുകൾ, റേഡിയേഷൻ - എതിരാളികളെ കൊലപ്പെടുത്താൻ കഴിഞ്ഞ 70 വർഷത്തിനിടെ ഇസ്രയേൽ നടത്തിയ 2700നടുത്ത് വരുന്ന ശ്രമങ്ങളിൽ ഉപയോഗിച്ച രീതികളിൽ ചിലതാണ് ഇവ. ഇസ്രയേലിന്റെ കൊലപാതക ഓപ്പറേഷനുകളെപ്പറ്റി വിവരിക്കുന്ന േറൈസ് ആൻഡ് കിൽ ഫസ്റ്റ് എന്ന പുസ്തകത്തിൽ പറയുന്നത്. എതിരാളികളായ ശാസ്ത്രജ്ഞരെ കൊലപ്പെടുത്തുക, മുസ്ലിം പുരോഹിതന്മാരുടെ രഹസ്യ പ്രണയബന്ധങ്ങൾ അന്വേഷിക്കുക, അവരെ ഹണി ട്രാപ്പിൽപെടുത്തി വിവരം ചോർത്തുക. തുടങ്ങിയവയെല്ലാം ഇസ്രയേൽ ചെയ്യുന്നു. ലോകത്ത് ഏറ്റവുമധികം ചാരപ്പണിയും ശത്രുനിഗ്രഹങ്ങളും നടത്തുന്നത് ഇസ്രയേലാണെന്നും പുസ്തകം പറയുന്നു.\nഅന്താരാഷ്ട്രതലത്തിൽ പ്രവർത്തിക്കുന്ന ചാര സംഘടന മൊസാദ്, ആഭ്യന്തര സുരക്ഷ ഏജൻസിയായ ഷിൻ ബെറ്റ്, ഇസ്രയേൽ സൈന്യം തുടങ്ങിയവയുടെ ഭാഗമായ ഉദ്യോഗസ്ഥരിൽ നിന്നാണ യെദിയോട്ട് അഹാരോനോട്ട് പത്രത്തിന്റെ ഇന്റലിജൻസ് കറസ്‌പോണ്ടന്റായ റോണൻ ബർഗ്മാൻ പുസ്തകം തയ്യാറാക്കിയത്. ഇസ്രയേൽ ഗവൺമെന്റ് സ്‌പോൺസർ ചെയ്യുന്ന കൊലപാതകങ്ങളുടെ ആദ്യത്തെ സമഗ്ര രേഖയാവുകയാണ് ഈ പുസ്തകം. 600 പേജുള്ള പുസ്തകത്തിൽ ആയിരം അഭിമുഖങ്ങളും ആയിരത്തോളം രേഖകളുമുണ്ട്. ആറ് ഇറാനിയൻ ആണവശാസ്ത്രജ്ഞരെ ഇസ്രയേൽ കൊലപ്പെടുത്തിയിട്ടുണ്ട്. സൈനികനീക്കങ്ങളേക്കാൾ ഇസ്രയേൽ നടത്തിയിട്ടുള്ളതും ഇത്തരം കാര്യങ്ങളാണ്\nഫലസ്തീൻ നേതാവ് യാസർ അറാഫത്തിനെ വിഷം നൽകി കൊന്നതാണെന്നും റേഡിയേഷൻ ഉപയോഗിച്ചതായും കഴിഞ്ഞ ദിവസം വെളിപ്പെട്ടിരുന്നു. അതേസമയം എങ്ങനെയാണ് അറാഫത്തിനെ കൊലപ്പെടുത്തിയതെന്ന് വിശദമാക്കാൻ റോണൻ ബർഗ്മാൻ തയ്യാറായിട്ടില്ല. ഇസ്രയേൽ സൈന്യം തന്നെ ഇതിൽ നിന്ന് തടയുന്നതായി ബർഗ്മാൻ പറയുന്നു. താൻ സംസാരിച്ചവരെല്ലാം ഈ നടപടികളെ ന്യായീകരിക്കുകയാണ് ചെയ്തതെന്നും ഇതെല്ലാം യുദ്ധത്തിന്റെ ഭാഗമായി അംഗികരിക്കണമെന്ന അഭിപ്രായക്കാരാണ് ഇവരെല്ലാമെന്നും റോണൻ ബർഗ്മാൻ പറയുന്നു. പ്രാചീന യഹൂദരുടെ താൽമഡ് അനുശാസനത്തിൽ നിന്നാണ് പുസ്തകത്തിന് പേര് കെട്ടിയിരിക്കുന്നത് - ആരെങ്കിലും 'നിങ്ങളെ കൊല്ലാൻ തയ്യാറെടുക്കുന്നുണ്ടെങ്കിൽ അയാളെ പെട്ടെന്ന് തന്നെ കൊല്ലൂ' എന്നതാണ് അത്.\nഇസ്രയേൽ മുൻ പ്രധാനമന്ത്രിമാരായ എഹൂദ് ബറാക്, എഹൂദ് ഓൽമർട്ട് തുടങ്ങിയവരെയൊക്കെ ഇന്റർവ്യൂ ചെയ്തിട്ടുള്ള മാധ്യമപ്രവർത്തകനാണ് റോണൻ ബർഗ്മാൻ. എന്നാൽ ഇസ്രയേലി രഹസ്യാന്വേഷണ ഉദ്യോഗസ്ഥർ തന്റെ പുസ്തകത്തിൽ ഇടപെട്ടെന്ന് ബർഗ്മാൻ പറയുന്നു. തന്റെ അന്വേഷണം എങ്ങനെ തടയാം എന്ന കാര്യം ചർച്ച ചെയ്യാൻ 2010ൽ യോഗം വിളിച്ചിരുന്നു. തന്നോട് സംസാരിക്കരുതെന്ന് മൊസാദ് ഉദ്യോഗസ്ഥരോട് പറയുകയും ചെയ്തിരുന്നു.അമേരിക്കയ്ക്ക് തങ്ങളുടെ ചാരസംഘടനയിലും സുരക്ഷാ ഏജൻസികളിലും ഇസ്രയേലിന് അവരുടേതിൽ ഉള്ളതിനേക്കാൾ നിയന്ത്രണമുണ്ട്. എന്നാൽ 2001 സെപ്റ്റംബർ 11ലെ ഭീകരാക്രമണത്തിന് ശേഷം ഇസ്രയേലിന്റെ രീതികൾ പ്രസിഡന്റ് ജോർജ് ഡബ്ല്യു ബുഷ് ഉപയോഗിച്ച് തുടങ്ങി. ബറാക് ഒബാമയും ഇത്തരം ശത്രുനിഗ്രഹങ്ങൾ തുടർന്നു. കമാൻഡ്, കൺട്രോൾ സംവിധാനങ്ങൾ, വിവര ശേഖരണ രീതികൾ, വാർ റൂമുകൾ, ഡ്രോണുകൾ, മറ്റ് സാങ്കേതികവിദ്യകൾ തുടങ്ങി യുഎസ് സൈന്യം ഉപയോഗിക്കുന്ന പലതും ഇസ്രയേൽ വികസിപ്പിച്ചതാണ് - ബർഗ്മാൻ പറയുന്നു.\nമിഗ് വിമാനം റാഞ്ചിയ കഥ\nഇസ്രയേൽ എന്ത് ആഗ്രഹിച്ചാലും മൊസാദ് അത് നടത്തിക്കൊടുക്കും. വിമാനം റാഞ്ചാനാണെങ്കിൽ അതും.ശീതയുദ്ധം കൊടുമ്പിരിക്കൊള്ളുന്ന അറുപതുകളുടെ മധ്യത്തിലാണ് സംഭവം. ആകാശത്തും ഭൂമിയിലും സംഭവിച്ചിട്ടുള്ള മിക്ക കണ്ടുപിടിത്തങ്ങളിലും സോവിയറ്റ് യൂണിയന്റെ കൈയൊപ്പ് ആദ്യം പതിയുന്ന ഒരു കാലഘട്ടം. അമേരിക്കയുൾപ്പടെയുള്ള പാശ്ചാത്യ രാജ്യങ്ങൾക്ക് നോക്കാൻ കൂടി കഴിയാത്ത ഇരുമ്പ് മറയ്ക്കുള്ളിൽ സോവിയറ്റ് യൂണിയൻ രാകി മിനുക്കിയുണ്ടാക്കിയതാണ് മിഗ് 21 എന്ന അതിശയ യുദ്ധ വിമാനം. മിഗ് 21 അമേരിക്കയെക്കാളും ഉറക്കം കെടുത്തിയത് പക്ഷേ ഇസ്രയേലിനെയായിരുന്നു. കാരണം എണ്ണം പറഞ്ഞ ആക്രമണശേഷി സ്വായത്തമാക്കിയ മിഗ് 21 വിമാനങ്ങൾ ഇസ്രയേലിന്റെ ശത്രുക്കളുടെ കൈകളിലെല്ലാമുണ്ടായിരുന്നു. ഇറാക്ക്, സിറിയ, ഈജിപ്ത് എന്നു വേണ്ട ഒട്ടുമിക്ക അയൽരാജ്യങ്ങളുടെ കൈകളിലും മിഗ് 21.\nഅമേരിക്കയുടെ വലം കൈ എന്നറിയപ്പെട്ട ഇസ്രയേലിന് പൊന്നും വില നൽകി ചോദിച്ചാലും സോവിയറ്റ് യൂണിയൻ കൊടുക്കില്ലെന്ന് അറിയാമായിരുന്നതിനാൽ ഇസ്രയേൽ വ്യോമസേന ആവശ്യം പതിവ് പോലെ മൊസാദിനെയാണ് അറിയിച്ചത്. എവിടെ നിന്നെങ്കിലും ഒരു മിഗ് 21 നെ സ്വന്തമാക്കണം. കിട്ടിയാൽ റിവേഴ്സ് എഞ്ചിനീയറിംഗിലൂടെ സാങ്കേതിക വിദ്യ പഠിക്കാം, അതിന് അമേരിക്കയെ കാട്ടി മോഹിപ്പിക്കാം അവരിൽ നിന്നും കൂടുതൽ ആയുധങ്ങൾ സ്വന്തമാക്കാം. ആവശ്യം ഒടുവിൽ മൊസാദ് ഏറ്റെടുത്തു. എന്നാൽ മറ്റ് ഓപ്പറേഷനുകൾ പോലെ ഇതും കടുപ്പമേറിയതായിരുന്നു. മിഗ് 21 ഓപ്പറേഷനെ ഡയമണ്ട് ഓപ്പറേഷൻ എന്നായിരുന്നു അവർ പേരിട്ടിരുന്നത്.\nജെയിംസ് ബോണ്ട് സിനിമപോലെ പണവും പെണ്ണുമെല്ലാം ഉപയോഗിച്ച് പദ്ധതി മുന്നോട്ട് കൊണ്ടുപോകുവാനാണ് മൊസാദ് തീരുമാനിച്ചത്. ഒന്നിലും രണ്ടിലും പിഴച്ചുഈജിപ്റ്റിൽ നിന്നും ഒരു മിഗ് സ്വന്തമാക്കാനായിരുന്നു മൊസാദ് ആദ്യം പദ്ധതിയിട്ടിരുന്നത്. ഇതിനായി 1960ൽ മൊസാദിലെ ഒരു രഹസ്യ സംഘം ഈജിപ്റ്റിലെത്തി. ഈജിപ്റ്റ് മിഗ് ഫൈറ്റർ പൈലറ്റിനെ വലയിലാക്കുകയായിരുന്നു ലക്ഷ്യം. വളരെ താമസിയാതെ ആബിദ് ഹന്ന എന്ന പൈലറ്റിനെ അവർ കണ്ടെത്തി. എന്നാൽ സ്വന്തം രാജ്യത്തിനെ ഒറ്റുകൊടുക്കാൻ തയ്യാറാവാതിരുന്ന പൈലറ്റ് മൊസാദിന്റെ പദ്ധതിയെ കുറിച്ച് അധികാരികളെ അറിയിച്ചു. ഇതോടെ രണ്ട് മൊസാദ് ഏജന്റുമാരുടെ ശരീരം കഴുമരത്തിൽ തൂങ്ങിയാടി.\nആദ്യ പദ്ധതി പരാജയപ്പെട്ടുവെങ്കിലും രണ്ടാം പദ്ധതി ഇറാഖിന്റെ മിഗ് തട്ടിയെടുത്ത് വിജയിപ്പിക്കാമെന്നായിരുന്നു മൊസാദ് കണക്ക് കൂട്ടിയിരുന്നത്. എന്നാൽ രണ്ടാമതും പരാജയമായിരുന്നു അവരെ തേടിവന്നത്.ഒന്നിൽ പിഴച്ചാൽ മൊസാദിനും ജയം മൂന്നിൽഒന്നും രണ്ടും പ്രയത്നങ്ങൾ ശ്രമങ്ങൾ പരാജയപ്പെട്ടെങ്കിലും തളരാനോ പദ്ധതി ഉപേക്ഷിക്കുവാനോ മൊസാദ് തയ്യാറായിരുന്നില്ല. വീഴ്ചകളെ പാഠങ്ങളാക്കി ജയം വരെ പൊരുതുക എന്ന ശീലമാണ് ലോകത്തെ ഒന്നാമത്തെ ചാരസംഘടനയുടെ തിലകം മൊസാദ് സ്വന്തമാക്കിയത്. കാത്തിരുന്നാലും വിജയം നേടുക എന്നതാണ് മൊസാദിന്റെ ശീലം. നീണ്ട ആറുവർഷത്തിന് ശേഷമാണ് പിന്നീട് മൊസാദ് മിഗ് 21 റാഞ്ചാനുള്ള പദ്ധതി പൊടി തട്ടിയെടുത്തത്. അതിനൊരു കാരണമുണ്ടായിരുന്നു.\nഇറാക്കിൽ നിന്നും മൊസാദിന് ലഭിച്ച ഒരു രഹസ്യമായിരുന്നു കാരണം. ഇറാഖിൽ യൂസുഫ് എന്ന യഹൂദനെ കണ്ടെത്തിയതിലൂടെയായിരുന്നു ഇത് സാദ്ധ്യമായത്. യൂസുഫിലൂടെ ഇറാഖി വ്യോമസേനയിലെ നിരാശനായ ഒരു മിഗ് ഫൈറ്റർ പൈലറ്റിനെ കണ്ടെത്തി, മുനീർ റെഡ്ഫ എന്ന ക്രിസ്ത്യാനിയായിരുന്നു ആ പൈലറ്റ്. താൻ ക്രിസ്ത്യാനിയാണെന്ന കാരണത്താലാണ് തനിക്ക് പ്രമോഷനുകൾ നിഷേധിക്കുന്നതെന്നായിരുന്നു മുനീർ റെഡ്ഫ വിശ്വസിച്ചിരുന്നത്. അതുപോലെ തന്നെ കുർദ്ദുകളുടെ മേലുള്ള ആക്രമത്തിലും റെഡ്ഫ അസ്വസ്ഥനായിരുന്നു.ചാരസുന്ദരി ഇല്ലാതെ എന്ത് ഓപ്പറേഷന്മുനീർ റെഡ്ഫ എന്ന ഇറാക്കി പൈലറ്റിനെ വലയിലാക്കാൻ ഒരു സുന്ദരിയെ നിയോഗിക്കുകയാണ് അടുത്തതായി മൊസാദ് ചെയ്തത്. ഒരു പാർട്ടിയിൽ വച്ച് ഇരുവരും തമ്മിൽ കാണുകയും, ചാര സുന്ദരിയുടെ തന്ത്രങ്ങളിൽ പൈലറ്റ് അറിയാതെ ലാന്റ് ചെയ്യുകയും ചെയ്തു. പതിയെ പൈലറ്റ് തന്റെ വിഷമങ്ങൾ അവളുമായി പങ്കുവച്ചു, ഇതോടെ മൊസാദിന്റെ പ്രതീക്ഷകൾ വാനോളം ഉയർന്നു. പിന്നീട് ഓപ്പറേഷൻ ടോപ് ഗിയറിലാണ് മുന്നോട്ട് നീങ്ങിയത്. ഒരു ദശലക്ഷം അമേരിക്കൻ ഡോളറും ഇസ്രയേലി പൗരത്വവുമായിരുന്നു പ്രതിഫലമായി മുനീർ റെഡ്ഫയ്ക്ക് ഇസ്രയേൽ ഓഫർ ചെയ്തത്.\nഇതിന് പുറമേ അദ്ദേഹത്തിന്റെ കുടുംബത്തെ ഇറാക്കി നിന്നും സുരക്ഷിതമായി പുറത്തെത്തിക്കാനും പദ്ധതി തയ്യാറാക്കി.ഓപ്പറേഷൻ ഡയമണ്ട് എന്ന് ഈ പദ്ധതിക്ക് പേര് വരുന്നത് ഈ ഘട്ടത്തിലാണ് ഡയമണ്ട് എന്ന കോഡിലാണ് മുനീർ റെഡ്ഫയെ മൊസാദ് വിളിച്ചിരുന്നത്. പൈലറ്റിന്റെ കുടുംബത്തെ വിനോദയാത്രയ്‌ക്കെന്ന പേരിൽ ഇറാക്കിൽ നിന്നും മൊസാദ് ചാരന്മാർ പുറത്തെത്തിച്ചു.1966 ഓഗസ്റ്റ് 16 കാത്തിരുന്ന ദിവസംപതിവ് പരിശീലനപറക്കലിനു വേണ്ടി ഇറാക്കിൽ നിന്നും പറന്നുയർന്ന മുനീർ റെഡ്ഫ പറത്തിയ വിമാനം ഞൊടിയിടയിൽ ഇസ്രയേലിനെ ലക്ഷ്യമാക്കി പറന്നു. ഇറാക്കിന്റെ അതിർത്തി കടന്നു ജോർദ്ദാനിലൂടെ വിമാനം കുതിച്ച് പാഞ്ഞപ്പോഴേക്കും ആ രാജ്യത്തിലെ യുദ്ധവിമാനങ്ങൾ പരിശോധനയ്ക്കായി ഉയർന്നുപൊങ്ങി. എന്നാൽ പിന്നാലെ എത്തും മുൻപേ മുനീർ റെഡ്ഫ മിഗിനെ ഇസ്രയേലിന്റെ അതിർത്തി കടന്നു. അവിടെ രണ്ട് ഇസ്രയേലി മിറാഷുകൾ മുനീർ റെഡ്ഫയെ കാത്തിരിക്കുകയായിരുന്നു. ചരിത്രത്തിലാദ്യമായി ഒരു മിഗ് വിമാനത്തിന് രണ്ട് മിറാഷുകൾ അകമ്പടിയേകി തെക്കൻ ഇസ്രയേലിലെ ഹാസർ മിലിട്ടറി എയർഫോഴ്സ് ബേസിനെ ലക്ഷ്യമാക്കി അവപറന്നു. അടിച്ചുമാറ്റിയ യുദ്ധവിമാനത്തെ അറബ് യുദ്ധത്തിൽ ഇസ്രയേൽ ഉപയോഗിച്ചു. പിന്നീട് ഈ വിമാനം അമേരിക്കയ്ക്ക് കൈമാറിയെന്നും റിപ്പോർട്ടുകളുണ്ടായിരുന്നു.\nമ്യൂണിച്ച് കൂട്ടക്കൊലയും തിരിച്ചടിയും\nപക്ഷേ മൊസാദിന്റെ കീർത്തിയും ഭീതിയും ഒരുപോലെ ലോകത്തിന് പുറത്ത് എത്തിച്ചത് 1972ലെ മ്യൂണിച്ച് കൂട്ടക്കൊലയുടെ തിരിച്ചടിയായിരുന്നു. നിരവധി സിനിമകൾക്കുവരെ പ്രമേയമായിരുന്നു ആ സംഭവ കഥ. 1972ലെ വേനൽക്കാല ഒളിമ്പിക്സിൽ പങ്കെടുക്കാനെത്തിയ ഒമ്പത് ഇസ്രയേൽ കായികതാരങ്ങളെ ആണ് 'ബ്ലാക്ക് സെപ്റ്റംബർ ' എന്ന ഫലസ്തീൻ ഭീകരസംഘടന തട്ടിയെടുത്ത് തടവിൽ വെച്ച് കൊന്നത്. ലോകം നടുങ്ങിയ ഭീകാക്രമണമായിരുന്നു അത്.\nആധുനിക ഇസ്രയേൽ പിറന്നതിനു ശേഷം യഹൂദരാഷ്ട്രം നേരിട്ട ഏറ്റവും നടുങ്ങിയ അദ്ധ്യായമായിരുന്നു മ്യൂണിക്ക് കൂട്ടക്കൊല. അതത്രപെട്ടന്നു മറക്കാൻ അവർക്കാവുമായിരുന്നില്ല. ഇസ്രയേൽ ജനതയുടെയും, ലോകമെമ്പാടുമുള്ള യഹൂദരുടെയും ആത്മവീര്യം തകരാതിരിക്കാൻ ഇസ്രയേലിനു എന്തങ്കിലും ചെയ്തേ മതിയാകൂ എന്ന ഘട്ടത്തിലാണ് , സംഭവം മൊസാദിന് കൈമാറുന്നത്.പല രാജ്യങ്ങളിൽ താമസിക്കുന്ന , മ്യൂണിക്ക് കൂട്ടക്കൊലയുടെ മുഴുവൻ സൂത്രധാരരെയും ഒന്നൊന്നായി കൊന്നുകളയുക. അങ്ങനെ ,ബ്ലാക്ക് സെപ്റ്റംബർ എന്ന ഭീകരസംഘടനയുടെ നട്ടെല്ല് തകർക്കുക.. അതായിരുന്നു ലക്ഷ്യം.\nഉത്തരവാദിത്വമുള്ള ഒരു ജനാധിപത്യ രാജ്യത്തിന്റെ ഭരണാധികാരി എന്ന നിലയിൽ , ഒരുപാട് അന്താരാഷ്ട്ര നൂലാമാലകൾ ഉണ്ടാകാൻ സാധ്യതയുള്ള ഈ പദ്ധതിക്ക് പച്ചക്കൊടി കാട്ടാൻ ആദ്യം അന്നത്തെ ഭരണാധിപൻ ഗോൾഡാമെയർ തയ്യാറായില്ല. പക്ഷേ രാജ്യത്തിന്റെ നിലനിൽപ്പിനെ തന്നെ ബാധിക്കുന്ന ഭീകരപ്രവർത്തനത്തെ തുടച്ചുനീക്കേണ്ട ആവശ്യത്തിനു മുന്നിൽ അവർക്ക് മറ്റെല്ലാ പരിഗണനകളും മാറ്റിവെക്കേണ്ടി വന്നു. ഒരു നിരപരാധി പോലും കൊല്ലപ്പെടരുത് എന്നും ഉറപ്പ് വരുത്തേണ്ടതുണ്ടായിരുന്നു. അതിനുവേണ്ടി സിവിലിയൻ ഭരണകൂടത്തിന്റെ ഒരു പ്രത്യേക സമിതിയെ നിയോഗിച്ചു. ഈ സമിതി അന്തിമ അനുമതി നൽകിയാൽ മാത്രമേ മോസ്സാദിനു ഓരോ ഓപ്പറേഷനുമായും മുമ്പോട്ട് പോകാൻ കഴിയുകയുള്ളൂ. ദൗത്യത്തിന് ഛുലൃമശേീി ണൃമവേ ീള ഏീറ, അഥവാ ദൈവത്തിന്റെ പ്രതികാരം എന്ന് നാമകരണം ചെയ്തു.\nദൈവത്തിന്റെ പ്രതികാരം തുടങ്ങുന്നു\nദൗത്യത്തിന്റെ ഘടന ഇപ്രകാരമാണ്. പല കേന്ദ്രങ്ങളിൽ നിന്നും ലഭിക്കുന്ന ഇന്റലിജെൻസ് വിവരങ്ങളെ വിശകലനം ചെയ്ത് , വധിക്കപ്പെടെണ്ട വ്യക്തി എവിടെയാണ് ഉള്ളതെന്ന് തിരിച്ചറിയുന്നു. ഇത് കൂടുതൽ ഉറപ്പ് വരുത്താൻ ഒരു ദൗത്യസംഘം അവിടെയെത്തി എല്ലാം പരിശോധിച്ച് ഉറപ്പ് വരുത്തുന്നു. ആവശ്യത്തിനു വേണ്ട വാഹനങ്ങൾ, താമസ സൗകര്യങ്ങൾ , ഉപകരണങ്ങൾ എല്ലാം എത്തിക്കുന്നു. ഇതിനും ശേഷമാണു പദ്ധതി അന്തിമ അനുമതിക്കായി ഉന്നത സമിതിക്ക് സമർപ്പിക്കുന്നത്.എല്ലാ വിവരങ്ങളും കൂടുതൽ ആധികാരികമായി പരിശോധിക്കുന്ന സമിതി അന്തിമാനുമതി നൽകിയാൽ ,പദ്ധതി നടപ്പാക്കേണ്ട സംഘം എത്തുകയായി.അവർ മുൻകൂട്ടി തയ്യാറാക്കിയ പ്രകാരം കാര്യം നടപ്പാക്കുന്നു .എല്ലാം കഴിഞ്ഞു സുരക്ഷിതമായി സ്ഥലം വിടുന്നു.\nസംഘത്തിന്റെ ആദ്യ ദൗത്യം റോമിൽ ആയിരുന്നു.അവിടെ ലിബിയൻ എംബസ്സിയിൽ ,ഒരു സാധാരണ ക്ലാർക്ക് ആയി മുപ്പത് വയസ്സുള്ള വയെൽ സ്വെറ്റർ എന്ന ഫലസ്തീൻകാരൻ ജോലി ചെയ്തിരുന്നു. മെലിഞ്ഞു സുമുഖനായ , നന്നായി സംസാരിക്കുന്ന അയാളുടെ പിതാവ് നല്ലൊരു എഴുത്തുകാരൻ കൂടിയായിരുന്നു.വയെൽ നന്നായി ഇംഗ്ലീഷിൽ നിന്നും അറബിയിലേക്കും തിരിച്ചും പരിഭാഷ ചെയ്യാനും സമർത്ഥനായിരുന്നു.ലിബിയൻ എംബസിയിലെ അയാളുടെ ശമ്പളം വെറും നൂറു ലിബിയൻ ദിനാർ മാത്രം.ഒരു ചെറിയ അപ്പാർട്ട്മെന്റിൽ ലളിതമായി താമസിച്ചിരുന്ന ഈ മനുഷ്യനെക്കുറിച്ച് എല്ലാവർക്കും നല്ലത് മാത്രമേ പറയാനുണ്ടായിരുന്നുള്ളൂ.\nഎന്നാൽ അടുത്ത സുഹൃത്തുക്കൾക്ക് പോലും അജ്ഞാതമായ മറ്റൊരു മുഖം ഇയാൾക്കുണ്ടായിരുന്നു. അടുത്തകാലത്ത് റോമിൽ നടന്ന ഒരു വിമാന അട്ടിമറി ശ്രമത്തിനു പിന്നിലെ ക്രൂരമുഖം ഇയളുടെതായിരുന്നു.ഇസ്രയേലിലെക്കുള്ള ടൂറിസ്റ്റുകളായ രണ്ട് ഇംഗ്ലീഷ് യുവതികളെ ഫലസ്തീൻ യുവാക്കൾ പ്രണയം നടിച്ച് വശത്താക്കി.അവിടെ ഒരു സുഹൃത്തിനു കൊടുക്കാനെന്ന വ്യാജേന സ്ഫോടകവസ്തുക്കൾ നിറച്ച ഒരു ടേപ്പ് റെക്കോർഡർ ഇവരുടെ കൈവശം കൊടുത്തുവിട്ടു.ടെക്ക് ഓഫ് കഴിഞ്ഞാൽ ഉടൻ പൊട്ടിത്തെറിക്കാൻ പാകത്തിനായിരുന്നു ഇത് സജ്ജീകരിച്ചത്.എന്നാൽ സ്ഫോടകവസ്തുക്കൾ ഭാഗികമായേ പ്രവർത്തിച്ചുള്ളൂ.വിമാനം സുരക്ഷിതമായി തിരിച്ചിറക്കിയ ഉടൻ യുവതികൾ കസ്റ്റഡിയിൽ ആയി.അവർ ഫലസ്തീൻ യുവാക്കളുടെ കാര്യം പറഞ്ഞപ്പോഴേക്കും ഭീകരർ സ്ഥലം വിട്ടിരുന്നു.ഇത്തരത്തിൽ കർട്ടനു പിന്നിലിരുന്നു ഭീകരപ്രവർത്തനം ആസൂത്രണം ചെയ്യുകയും നടപ്പാക്കുകയും ചെയ്യുന്ന ആളായിരുന്നു സ്വെറ്റർ.മ്യൂണിക്ക് കൂട്ടക്കൊലയുടെ പിന്നിലെയും ബുദ്ധികെന്ദ്രങ്ങളിൽ ഒന്ന് ഇയാൾ തന്നെ ആയിരുന്നു.\nമൊസാദിന്റെ ആദ്യ ടീം റോമിലെത്തി നാലുദിവസം സ്വെറ്ററെ പിന്തുടർന്നു.അതീവരഹസ്യമായി അയാളുടെ ഫോട്ടോകൾ എടുത്തു.അയാളുടെ ദിനചര്യ, ശീലങ്ങൾ എല്ലാം മനസ്സിലാക്കി.തൊട്ടടുത്ത ദിവസങ്ങളിൽ കാനഡയിൽ നിന്നും ഫ്രാൻസിൽ നിന്നുമൊക്കെ ടൂറിസ്റ്റ് വിസകളിൽ മോസ്സാദ് ഏജന്റുകൾ എത്തി., കാറുകൾ വാടകക്ക് എടുത്തു.ഒക്ടോബർ 16 നു സന്ധ്യ കഴിഞ്ഞു സ്വെറ്റർ ജോലി കഴിഞ്ഞു മടങ്ങി.ലിഫ്റ്റിൽ കയറവേ ഇരുളിൽ നിന്നു ചാടിവീണ രണ്ടുപേരുടെ കൈയിലെ സൈലൻസർ ഘടിപ്പിച്ച ബറെറ്റ .22 പിസ്ട്ടളിൽ നിന്നുമുള്ള പന്ത്രണ്ട് വെടിയുണ്ടകൾ അയാളുടെ നെഞ്ചകം പിളർത്തി. കൃത്യത്തിനു ശേഷം പുറത്തു കാത്തുകിടന്ന ഫിയറ്റ് 125 ൽ കയറി. കാർ അതിവേഗം ഓടിമറഞ്ഞു.\nസ്വെറ്റർ മരിച്ചു കഴിഞ്ഞപ്പോൾ അയാളുടെ ചുറ്റും കെട്ടിപ്പൊക്കിയിരുന്ന പ്രതിഛായകളെല്ലാം അഴിഞ്ഞു വീണു. ഫലസ്തീൻ ഭീകരസംഘടകൾ ഒന്നും തങ്ങൾക്കുണ്ടായ തീരാനഷ്ടതിന്റെ ദുഃഖം മറച്ചു വെച്ചില്ല. മൊസ്സാദിന്റെ ഏറ്റവും സമർത്ഥനായ ഓപ്പറേഷൻ വിദഗ്ദ്ധരിലോരളായ , ചെറുപ്പക്കാരനും കടുത്ത ദേശീയ വാദിയുമായ ഡേവിഡ് മോളാദ് ആയിരുന്നു ഈ ദൗത്യം നിർവ്വഹിച്ചത്. തുടർന്നങ്ങോട്ട് വർഷങ്ങൾ എടുത്ത് ഓരോരുത്തരെയും മൊസാദ് വേട്ടയാടിക്കൊന്നു. ബ്ലാക്ക് സെപ്റ്റമ്പറിന്റെ ഓഫീസുകൾ ചാരമാക്കി. തൊട്ടടുത്തുള്ള കെട്ടിടങ്ങൾക്ക് ഒന്നും ഒരു പോറൽ പോലും ഏൽക്കായെയാണ് ഈ ബോംബാക്രമണം എന്ന് ഓർക്കണം. ലോകത്തിന്റെ വിവിധ ഭാഗങ്ങളിൽ ആക്രമണത്തിന് പദ്ധതിയിട്ട നിരവധിപേർ ഈ ഓപ്പറേഷന്റെ ഭാഗമായി കൊല്ലപ്പെടുയോ പിടിക്കപ്പെടുകയോ ചെയ്തു.\nഅതിനിടെ ആളുമാറിക്കൊല മൊസാദിന് കടുത്ത ആഘാതമായി. മോസ്സാദിന്റെ ഏറ്റവും വിലപ്പെട്ട ഇരയായ അലി ഹസൻ സലമയാണെന്ന് കരുതി അവർ വെടിവെച്ചു കൊന്ന ആൾ നോർവേയിൽ ജോലി തേടിവന്ന ഒരു മൊറോക്കോ പൗരൻ അഹമ്മദ് ബുഷിക്കി ആയിരുന്നു.ആ മനുഷ്യന്റെ നോർവേക്കാരിയായ ഭാര്യ ഏഴുമാസം ഗർഭിണി ആയിരുന്നു. മൊസാദിന്റെ വിഖ്യാതമായ ആസൂത്രണ വൈഭവത്തിനു ഏറ്റ ഏറ്റവും വലിയ തിരിച്ചടി ആയിരുന്നു ഇത്..അഹമ്മദ് ബുഷിക്കിയുടെ മരണത്തിന്റെ ഉത്തരവാദിത്ത്വം ഇസ്രയേൽ ഏറ്റെടുത്തു .അദ്ദേഹത്തിന്റെ കുടുംബത്തിനു നാലുലക്ഷം ഡോളർ നഷ്ടപരിഹാരം നൽകി.\nകോപാകുലയായ ഗോൾഡാമെയർ ദൗത്യം നിർത്താൻ മോസ്സാദ് മേധാവി ഉത്തരവിട്ടു. സംഭവബഹുലമായ രണ്ടു വർഷങ്ങൾ പിന്നയും കടന്നുപോയി. അതിനിടയിൽ ഇസ്രയേലിലും ഒരുപാട് മാറ്റങ്ങൾ സംഭവിച്ചു. വിനാശകാരിയായ യോം കിപ്പൂർ യുദ്ധത്തിൽ ഇസ്രയേൽ വീണ്ടും വിജയിച്ചു.യുദ്ധവുമായി ബന്ധപ്പെട്ടു ഉണ്ടായ വിവാദങ്ങളെ തുടർന്ന് ഗോൾഡാ മെയർ സ്ഥാനമൊഴിഞ്ഞു. പിൻഗാമി യിഷാക് റബീനും പ്രധാനമന്ത്രിക്കസേരയിൽ വലിയ ആയുസ്സുണ്ടായില്ല.മെനാക്കം ബെഗിൻ പ്രധാനമന്ത്രിയായി.വിരമിച്ച സമീറിന് പകരം ജനറൽ യിഷാക് മോസ്സാദ് മേധാവിയായി.\nഒടുവിൽ കാത്തിരുന്ന ഭീകരനും\nബ്ലാക്ക് സെപ്റ്റംബറിന്റെ അന്ത്യത്തിന് ശേഷം, അതിന്റെ സൂത്രധാരനെന്ന് കരുതുന്ന അലി ഹസൻ സലമ പിഎൽഒ നേതാക്കളുടെ സുരക്ഷാ സേനയുടെ തലവനായി.അയാൾ യാസർ അറാഫത്തിനോപ്പം ഐക്യ രാഷ്ട്ര സഭയിൽ വരെ എത്തി.അതിനിടയിൽ 1975 ലെ ലോകസുന്ദരിയായ ജോർജ്ജിനിയയുമായി പ്രണയത്തിലായ സലമ അവരെ വിവാഹം കഴിച്ചു.അപ്പോഴാണ് ഭീകരവാദികൾ ടെൽ അവീവിൽ ഒരു ബസ് തട്ടിയെടുത്ത് മുപ്പത്താറു നിരപരാധികളെ കൊന്നുകളഞ്ഞത്. മ്യൂണിക്കിന്റെ ദുരന്തസ്മരണകൾ അപ്പോഴും ഇസ്രയേൽ നേതൃത്വത്തെ വിട്ടോഴിഞ്ഞിരുന്നില്ല.മോസ്സാദിന്റെ പ്രതികാര ജ്വാല വീണ്ടും ആളിക്കത്തി.പ്രധാനമന്ത്രി പച്ചക്കൊടി കാട്ടിയതോടെ മ്യൂണിച്ച് പ്രതികാരം വർഷങ്ങൾക്ക് ശേഷം അവർ പൊടിതട്ടിയെടുത്തു .പലപ്രാവശ്യം കൈവിട്ടുപോയ അലി ഹസൻ സലമയെ കുടുക്കാൻ തന്നെ അവർ തീരുമാനിച്ചു.\nജർമ്മനിയിൽ കഴിഞ്ഞിരുന്ന ബ്രിട്ടീഷുകാരി എറിക് മേരി ചേംബേഴ്സ് ബെയ്റൂട്ടിൽ എത്തുമ്പോൾ ഒരു പകുതി ഭ്രാന്തായ സ്ത്രീയാണ് എല്ലാവരും അവരെ കണ്ടത്.തെരുവുനായ്ക്കൾക്ക് ആഹാരം കൊടുക്കുന്ന ,സന്നദ്ധ സംഘടനകളെ അന്വേഷിച്ചു നടക്കുന്ന , അലസമായി വസ്ത്രം ധരിക്കുന്ന ആ സ്ത്രീ നല്ലൊരു ചിത്രകാരി കൂടി ആയിരുന്നു.തന്റെ അലസഗമനങ്ങൾക്കിടയിൽ അവർ അലി ഹസൻ സലമയെയും പരിചയപ്പെട്ടു.താമസിക്കുന്ന ഹോട്ടലിന്റെ മുകൾ നിലയിൽ നിന്നും, അലഞ്ഞു നടന്നും ബെയ്റൂട്ടിലെ ഗതാഗതം നിരീക്ഷിക്കുന്ന ചെമ്പേഴ്സിനെ മാത്രം ആരും തിരിച്ചറിഞ്ഞില്ല.ഇതിനിടയിൽ, അലി ഹസൻ സലമ വീട്ടിൽ നിന്നിറങ്ങി ഓഫീസിലെത്തി മടങ്ങുന്ന മുഴുവൻ വിവരവും അവർ മനസ്സിലാക്കി.\nവിവാഹം കഴിഞ്ഞതോടെ ,നോട്ടപ്പുള്ളിയായ ഒരു ഭീകരനേതാവ് പിന്തുടരാൻ പാടില്ലാത്ത പല ശീലങ്ങളും സലമ തുടങ്ങിയിരുന്നു.സ്ഥിരമായ ഗതാഗത റൂട്ടുകൾ,സമയം പാലിച്ചുകൊണ്ടുള്ള ശീലങ്ങൾ, സ്വഭാവ രീതികൾ ഇവയൊക്കെ അവർക്ക് മരണത്തെ ക്ഷണിച്ചു വരുത്തും. നേരിട്ടുള്ള ഭീകരപ്രവർത്തനത്തിൽ നിന്നും മാറി ഏതാണ്ടൊരു ക്ലാർക്കിനെ പോലെ ജോലി ചെയ്തിരുന്ന സലമയുടെ കഥയും വ്യത്യസ്തമായിരുന്നില്ല. 1979 ജനുവരി 19 നു ബ്രിട്ടനിൽ നിന്നും കാനഡയിൽ നിന്നും കുറച്ച് ടൂറിസ്റ്റുകൾ ബെയ്റൂട്ടിൽ എത്തി. അത് മറ്റാരും ആയിരുന്നില്ല .ഡേവിഡ് മോളാദിന്റെ നേതൃത്വത്തിലുള്ള മോസ്സാദ് ടീം തന്നെ ആയിരുന്നു.അന്നേ ദിവസം രാത്രി ബെയ്റൂട്ട് കടൽക്കരയിൽ റബ്ബർ ബോട്ടുകളിൽ എത്തിയ പഴ്സലുമായി ഒരു വോക്സ് വാഗൻ കാർ ഇരുളിലേക്ക് ഓടി മറഞ്ഞു.\nജനുവരി 21 നു വൈകുന്നേരം മൂന്നരക്ക് അലിഹസൻ സലമയെയും വഹിച്ചുകൊണ്ടുള്ള കൂറ്റൻ ഷെവർലെ കാർ, ബോഡി ഗാർഡുകൾ കയറിയ ലാൻഡ് ലോവർ, ഏതാനും മോട്ടോർ സൈക്കിളുകൾ എന്നിവയടങ്ങിയ വാഹനവ്യൂഹം എറിക്ക ചേംബേഴ്സ് താമസിച്ച ഹോട്ടലിനു മുന്നിലൂടെ കടന്നുപോകാൻ തുടങ്ങി.എട്ടാം നിലയിൽ ചെമ്പേഴ്സിനു പിന്നിൽ നിന്ന മോളാദിന്റെ കൈയിലെ റിമോട്ടിൽ വിരലമർന്നപ്പോൾ, സലമ കയറിയ ആ ഷെവർലെ ഒരു തെങ്ങിനോളം ഉയരത്തിൽ പൊങ്ങി ചിതറിത്തെറിച്ചു .ഏഴു വർഷം നീണ്ട ക്ലേശകരമായ ദൗത്യങ്ങൾക്ക് ശേഷം ഇസ്രയേലിന്റെ പ്രതികാരദാഹം അലിഹസൻ സലമയുടെ രക്തം കൊണ്ട് തന്നെ തീർത്തു.അങ്ങനെ ഓപ്പറേഷൻ റാത്ത് ഓഫ് ഗോഡ് ശുഭമായി പര്യവസാനിച്ചു. നോക്കുക, വർഷങ്ങൾ എടുത്ത് നമ്പരിട്ട് ഓരോരുത്തരെയായി തട്ടുക. ലോകത്തിൽ എത് സംഘടനക്കുണ്ട് ഇതുപോലെ പ്രതികാരം.\nലോകം കൈയടിച്ച ഓപ്പറേഷൻ എന്റബേ\nഇസ്രയേലിന് വേണ്ടി ലോക കൈയടിച്ച ചില ദൗത്യങ്ങളും ഉണ്ടായിട്ടുണ്ട്. അതിൽ പ്രധാനപ്പെട്ട ഒന്നായിരുന്നു 1976ൽ ഉഗാണ്ടയിൽ നടത്തിയ ഓപ്പറേഷൻ എന്റബേ.ഇപ്പോഴത്തെ ഇസ്രയേൽ പ്രധാനമന്ത്രി ബഞ്ചമിൻ നെതന്യാഹുവിന്റെ സഹോദരൻ ലെഫ്. കേണൽ യോനാഥൻ നെതന്യാഹുവിന്റെ നേതൃത്വത്തിൽ നടന്ന ആ ഓപ്പറേഷൻ അവിസ്മരണീയമായിരുന്നു. 1976 ജൂൺ 27നാണ് സംഭവങ്ങൾ തുടങ്ങുന്നത്. ടെൽ അവീവിലെ ബെൻ ഗുരിയോൺ എയർപോർട്ടിൽ നിന്നും പറന്നുയർന്ന എയർഫ്രാൻസ് വിമാനം പോപ്പുലർ ഫ്രണ്ട് ഫോർ ദി ലിബറേഷൻ ഓഫ് ഫലസ്തീൻ എന്ന സംഘടനയിൽപ്പെട്ട ഭീകരരും ജർമനിയിൽ നിന്നുള്ള ഭീകരരും ചേർന്ന് റാഞ്ചി. വിമാനത്തിൽ 248 യാത്രക്കാർ. പാരീസിലെത്തേണ്ട വിമാനം ഭീകരരുടെ സമ്മർദഫലമായി ആതൻസ് വഴി തിരിച്ചുവിട്ട് ലബിയയിലെ ബെംഗസ്സി വിമാനത്താവളത്തിൽ ഇറക്കി. അവിടെ നിന്നും നേരെ ഉഗാണ്ടയിലെ എന്റബേ വിമാനത്താവളത്തിലേക്ക്.\nഅന്ന് ഉഗാണ്ട ഭരിച്ചിരുന്നത് ഏകാധിപത്യത്തിനും ക്രൂരതയ്ക്കും പേരുകേട്ട ഇദി അമീനായിരുന്നു. പ്രതീക്ഷിച്ചതുപോലെ ഇദി അമീൻ റാഞ്ചിയവർക്ക് പിന്തുണ പ്രഖ്യാപിക്കുകയും ചെയ്തതോടെ ലോകം ആശങ്കയിലായി. യഹൂദന്മാരും ഇസ്രയേലുകാരുമൊഴികെയുള്ള യാത്രക്കാരെയെല്ലാം ഭീകരർ രണ്ടു ദിവസത്തിനുള്ളിൽ മോചിപ്പിച്ചു. അവശേഷിച്ചത് 94യാത്രക്കാരും 12 വിമാനജീവനക്കാരും ഉൾപ്പെടെ 106 പേർ. റാഞ്ചികൾക്കു പിന്തുണയുമായി ഇദി അമീന്റെ സൈന്യം കൂടി വന്നതോടെ സ്ഥിതിഗതികൾ കൂടുതൽ രൂക്ഷമായി. ഇദി അമീനുമായി ചർച്ച നടത്താൻ ഇസ്രയേൽ ശ്രമിച്ചെങ്കിലും തീവ്രവാദികൾക്കു പിന്തുണ നൽകുന്ന നടപടികളിൽ നിന്നും അമീൻ പിന്മാറിയില്ല.\nഒടുവിൽ മൊസാദ് രക്ഷയ്‌ക്കെത്തി. മൊസാദിന്റെ പദ്ധതിപ്രകാരം ഇസ്രയേലി സൈന്യം നാലു ഹെർക്കുലീസ് ഹെലിക്കോപ്റ്ററിൽ എന്റബെ ലക്ഷ്യമാക്കി തിരിച്ചു. സിനായി മരുഭൂമിയിലെ ഷാറം എൽ ഷെയ്ഖിൽ ഈ സംഘം ലാൻഡ് ചെയ്തു. അവിടെനിന്നും കമാൻഡർ യോനാഥൻ നെതന്യാഹുവിന്റെ നേതൃത്വത്തിൽ മൂന്നു വിമാനത്തിൽ 29പേർ എന്റബേ വിമാനത്താവളം ലക്ഷ്യമാക്കിപ്പറന്നു. ജൂലൈ നാലിന് രാത്രിയിൽ ആദ്യ വിമാനം എന്റബെ വിമാനത്താവളത്തിൽ പറന്നിറങ്ങി. ഉഗാണ്ടൻ സൈന്യത്തെ വിമാനത്തിന്റെ പരിസരത്തു നിന്നും അകറ്റാൻ യോനാഥനും കുറച്ചുപേരും മെഴ്‌സിഡസ്, ലാൻഡ്‌റോവർ കാറിലായി ഇവരുടെ ശ്രദ്ധയാർഷിച്ചു കൊണ്ട് മുന്നോട്ടു നീങ്ങി. ഉടൻതന്നെ ഉഗാണ്ടൻ സൈന്യത്തിനു കാര്യം മനസിലായെങ്കിലും പ്രയോജനമുണ്ടായില്ല. തീവ്രവാദികളെയും ഉഗാണ്ടൻസേനയെയും ഇസ്രയേലി സേന ക്ഷണനേരത്തിനുള്ളിൽ ചുട്ടെരിച്ചു.\nഏറ്റുമുട്ടലിൽ മൂന്നു യാത്രികർ മരണമടഞ്ഞു. ബാക്കിയുള്ളവരെ മോചിപ്പിക്കുകയും ചെയ്തു. സൈന്യത്തെ മുമ്പിൽ നിന്നു നയിക്കുകയും യാത്രക്കാരെ മോചിപ്പിക്കുകയും ചെയ്‌തെങ്കിലും യനി എന്നു സുഹൃത്തുക്കൾ വിളിക്കുന്ന യോനാഥൻ നെതന്യാഹുവിന് അവരോടൊപ്പം സന്തോഷം പങ്കുവയ്ക്കാനുള്ള ഭാഗ്യമുണ്ടായില്ല. നെഞ്ചത്ത് വെടിയേറ്റ് യുദ്ധങ്ങളില്ലാത്ത ലോകത്തേക്കു പോകുമ്പോൾ പ്രായം വെറും 30വയസുമാത്രം. മൊസാദിന്റെ തൊപ്പിയിലെ പൊൻതൂവലായ ആ സംഭവം നടന്നിട്ട് നാലു ദശാബ്ദം പിന്നിട്ടിരിക്കുന്നു. അതുപോലെ എത്രയെത്ര സംഭവങ്ങൾ.\nഇപ്പോൾ ഇന്ത്യക്ക് പിന്നിലെയും ശക്തി\nഅടുത്തകാലത്തായി ഇസ്രയേലുമായി നല്ല ബന്ധമാണ് ഇന്ത്യക്കുള്ളത്. സർജിക്കൽ സ്ട്രൈക്ക് അടക്കമുള്ള എല്ലാകാര്യത്തിലും ഇന്ത്യക്ക് ഇസ്രയേലിന്റെ സൈനിക പിന്തുണയും പരിശീലനവും കിട്ടിയിരുന്നു. ജമ്മു കാഷ്മീരിൽ ഭീകരാക്രമണത്തിൽ നാല്പതിലേറെ ജവാന്മാരെ ഇന്ത്യയ്ക്ക് നഷ്ടപ്പെട്ടപ്പോൾ എല്ലാ സഹായവുമായി ഓടിയെത്തിയത് ഇസ്രയേലാണ്. ഇന്ത്യയുമായി ഇസ്രയേൽ നല്ല ബന്ധം സൂക്ഷിക്കുന്നതുപോലെ ഇന്ത്യൻ രഹസ്യാന്വേഷണ ഏജൻസിയായ റോയുമായി മൊസാദിന് ദൃഡ ബന്ധമാണുള്ളത്. മൊസാദും റോ തലവൻ അജിത്ത് ഡോവലും ഒരുമിച്ച് ചേർന്നപ്പോൾ ആദ്യം പതറിയത് ചൈനയാണ്. പാക്കിസ്ഥാനെ മുൻനിർത്തി ഇന്ത്യക്കെതിരെ തയാറാക്കിയ പദ്ധതികൾ മുഴുവൻ ചീട്ട് കൊട്ടാരം പോലെ തകർന്നപ്പോഴാണ് മൊസാദിന്റ്‌റെ ശക്തി ചൈന തിരിച്ചറിറഞ്ഞത് .\nപാക്കിസ്ഥാനും ചൈനയും തമ്മിലുള്ള സൈനികബന്ധത്തിന്റെ വിവരങ്ങൾ ലഭിക്കാൻ സാക്ഷാൽ ഇന്ദിരാഗാന്ധിവരെ മൊസാദിന്റെ സഹായം തേടിയിട്ടുണ്ടെന്നാണ് അറിയാൻ കഴിയുന്നത്. മൊസാദിനെ ആസ്പദമാക്കി ധാരാളം സിനിമകളും പുറത്തുവന്നിട്ടുണ്ട്. ലോകത്തെ പ്രമുഖ രാജ്യങ്ങളിലെല്ലാം മൊസാദിന്റെ ഏജന്റുമാർ ഉണ്ടെന്നാണ് വിവരം. എന്നാൽ ആരാലും തിരിച്ചറിയാൻ കഴിയാത്തവണ്ണമുള്ള പ്രവർത്തന രീതികൾ ഇവരെ സുരക്ഷിതരാക്കുന്നു. മൊസാദിന്റെ ചരിത്രം തുടരുകയാണ്...ഈ വിചിത്ര സ്വഭാവം കൊണ്ട് കുറേയേറെ പ്രശ്നങ്ങളുമുണ്ട്. ലോകത്ത് എന്ത് സംഭവം നടന്നാലും അത് മൊസാദിന്റെ പിരടിക്കിടാൻ നിഷ്പ്രയാസം കഴിയും. ഐഎസിനെ ഉണ്ടാക്കിയത് മൊസാദ് ആണ് യഹൂദന്മാർ ആണ് അടക്കമുള്ള പ്രചാരണങ്ങൾ ഒക്കെ ഇങ്ങ് കേരളത്തിലും സജീവമാണ്.\nവാൽക്കഷ്ണം: മൊസാദിന്റെ ക്രൂര കൃത്യങ്ങളെക്കുറിച്ച് ചോദിച്ചപ്പോൾ ഇസ്രയേൽ പ്രധാനമന്ത്രി ബഞ്ചമിനൻ നെതന്യാഹു ഈയിടെ പറഞ്ഞു. 'ഞങ്ങൾ ആരെയെങ്കിലും അങ്ങോട്ട് പോയി ആക്രമിച്ചിട്ടുണ്ടോ. ഞങ്ങളെ വളഞ്ഞിട്ട് ആക്രമിച്ചതിന്റെ തിരിച്ചടികൾ ആണ് കൊടുത്തിട്ടുള്ളത്. ഞങ്ങൾ രക്തമൊഴുക്കിയാണ് സമാധാനം നേടുന്നത്. നിങ്ങൾക്ക് ഞങ്ങളെ ഉപദ്രവിക്കുന്നത് നിർത്തൂ. മൊസാദും ഇല്ലാതാവും.'- ഇതിൽ കൂടുതൽ എന്ത് വിശദീകരണമാണ് ഒരു ഭരണാധിപന് നൽകാൻ കഴിയുക.


Minister G Sudhakaran l Sabarimala Priest l Sabarimala Today l പൂജാരികളേക്കാള് ചൈതന്യം കഴുതകള്‍ക്കുണ്ട്: ശബരിമല മേല്‍ശാന്തിയേയും തന്ത്രിയേയും അധിക്ഷേപിച്ച് മന്ത്രി സുധാകരന് - Rashtrabhoomi\nMinister G Sudhakaran l Sabarimala Priest l Sabarimala Today l പൂജാരികളേക്കാള് ചൈതന്യം കഴുതകള്‍ക്കുണ്ട്: ശബരിമല മേല്‍ശാന്തിയേയും തന്ത്രിയേയും അധിക്ഷേപിച്ച് മന്ത്രി സുധാകരന്\nപൂജാരികളേക്കാള് ചൈതന്യം കഴുതകള്‍ക്കുണ്ട്: ശബരിമല മേല്‍ശാന്തിയേയും തന്ത്രിയേയും അധിക്ഷേപിച്ച് മന്ത്രി സുധാകരന്\nആലപ്പുഴ: ശബരിമല തന്ത്രിയേയും മേല്‍ശാന്തിയേയും പൂജാരിമാരെയും വീണ്ടും അധിക്ഷേപിച്ച് മന്ത്രി സുധാകരന്. ശബരിമലയില് ചുമടെടുക്കുന്ന കഴുതകള്‍ക്ക് ഉള്ള ചൈതന്യം പൊലും പൂജാരിമാര്‍ക്കില്ലെന്ന് സുധാകരന്. അയ്യപ്പനെ പൂജിക്കാന് ഇവര്‍ക്ക് യാതൊരു അവകാശവുമില്ല. ആലപ്പുഴയില് പൊതുപരിപാടിയില് സംസാരിക്കവെയാണ് സുധാകരന് ഇത്തരത്തില് ഒരു അധിക്ഷേപം നടത്തിയത്.\nമന്ത്രിയുടെ പ്രസംഗത്തിന്‍റെ പ്രസക്തഭാഗങ്ങള്\nതന്ത്രിമാര് ആന്ധ്രയില് നിന്നും പത്തോ അഞ്ഞൂറോ വര്‍ഷം മുന്‍പ് വന്നവരാണ്… മലയാളികള് പോലുമല്ല. ശബരിമല തട്ടിപ്പറിക്കാനോ അവരെ കഴുത്തിന് പിടിച്ചു പുറത്തു കളയാനൊന്നും നമ്മളില്ല. നിങ്ങള് തന്നെ നടത്തിക്കോ പക്ഷേ മര്യാദയ്ക്ക് വേണം. ശബരിമല പൂട്ടിപ്പോകും എന്നൊന്നും പറഞ്ഞേക്കരുത്.\nതന്ത്രിക്ക് ഒരു പത്ത് പതിനെട്ട് അസിസ്റ്റന്‍ഡുമാര് ഉണ്ട്. ശബരിമലയുടെ ചരിത്രത്തിലാദ്യമായി ധര്‍ണ നടത്തിയത് ഈ ബ്രാഹ്മണ പൂജാരിമാരാണ്. അത്രയേറെ ഭാരം ചുമന്ന് പമ്പയാറ്റില് പോയി കിടക്കുന്ന കഴുതകള് പോലും സമരം നടത്തിയിട്ടില്ല. സന്നിധാനത്ത് ധര്‍ണ നടത്തിയ പൂജാരിമാരേക്കാള് ചൈതന്യമുണ്ട് ഈ പാവം കഴുതകള്‍ക്ക്.\nDistrict Level Recipe contest Winner l Kochi News l രണ്ട് ടീസ്പൂണ് വെളിച്ചെണ്ണയില്…ഇഞ്ചി കറിവേപ്പില വഴറ്റിയശേഷം…കുഞ്ഞു ഇഹ്താസ് പറഞ്ഞു തീരും മുമ്പേ…


മദ്യശാലകൾ തുറക്കാമെങ്കിൽ ആരാധനാലയങ്ങൾക്ക് നിയന്ത്രണം എന്തിന്?: ഡീൻ കുര്യാക്കോസ് എംപി - Pravasishabdam\nHome News Kerala മദ്യശാലകൾ തുറക്കാമെങ്കിൽ ആരാധനാലയങ്ങൾക്ക് നിയന്ത്രണം എന്തിന്?: ഡീൻ കുര്യാക്കോസ് എംപി\nതൊടുപുഴ: മദ്യശാലകൾ തുറക്കാൻ തീരുമാനമെടുത്ത സർക്കാർ തീരുമാനത്തിനെതിരെ ഡീൻ കുര്യാക്കോസ് എംപി. മദ്യശാലകൾ തുറക്കാമെങ്കിൽ ആരാധനാലയങ്ങൾക്ക് നിയന്ത്രണം എന്തിനെന്ന് ഡീൻ കുര്യാക്കോസ് എം പി ചോദിക്കുന്നു. ആരാധനാലയങ്ങൾ തുറക്കുന്നതിന് നിയന്ത്രണം ഏർപ്പെടുത്തിയിരിക്കുന്നത് തികച്ചും അപഹാസ്യമാണെന്ന് ഡീൻ കുര്യാക്കോസ് എംപി അഭിപ്രായപ്പെട്ടു. മദ്യശാലകൾ തുറക്കാമെങ്കിൽ ആരാധനാലയങ്ങൾക്ക് നിയന്ത്രണം എന്തിനെന്ന് ഡീൻ കുര്യാക്കോസ് ചോദിക്കുന്നു.\nനിബന്ധനകൾക്ക് വിധേയമായി സാമൂഹിക അകലം പാലിച്ച് വ്യക്തിശുചിത്വം ഉറപ്പുവരുത്തുകയും വിശ്വാസികൾക്ക് ആരാധനലയങ്ങളിലെത്തി പ്രാർത്ഥിക്കുവാൻ അനുമതി നൽകേണ്ടതാണെന്ന് എംപി പറഞ്ഞു. വിവിധ മതവിഭാഗങ്ങളിൽ പ്പെട്ട വിശ്വാസികൾ വലിയ ദുഃഖത്തോടെ ആണ് ലോക്ക്ഡൗൺ കഴിച്ചുകൂട്ടുന്നത്. ആരാധനാലയങ്ങൾ എത്തി പ്രാർത്ഥിക്കുവാൻ അവർ തീവ്രമായി ആഗ്രഹിക്കുന്നുണ്ട്. നിബന്ധനകൾക്ക് വിധേയമായി അവരുടെ ആവശ്യത്തിന് സർക്കാർ പരിഗണന നൽകണമെന്ന് എംപി ആവശ്യപ്പെട്ടു.\nവിവിധ മതമേലധ്യക്ഷന്മാർ നൽകിയിട്ടുള്ള അപേക്ഷയിന്മേൽ അടിയന്തരമായി തീരുമാനം കൈക്കൊള്ളണമെന്ന് ആവശ്യപ്പെട്ട് എം.പി മുഖ്യമന്ത്രിക്കും പ്രധാനമന്ത്രിക്കും കത്ത് നൽകി.\nPrevious articleമഹാരാഷ്ട്രയിൽ ഇന്ന് 2033 പേർക്ക് കൂടി കോവിഡ് 19 സ്ഥിരീകരിച്ചു: 51 മരണം\nNext articleകോവിഡ് രോഗം ഉണ്ടെന്നകാര്യം മറച്ച് വെച്ച് വിമാനയാത്ര, മൂന്ന് പേര്‍ക്കെതിരെ കേസ്


“താനിനിയും കൊല്ലപ്പെട്ടില്ലേ,” രക്ഷപ്പെടുത്തണമെന്ന് കേണപേക്ഷിച്ച ജഫ്രിയെ മോദി തെറിവിളിച്ചുവെന്ന് ദൃക്സാക്ഷി\n04 Jun, 2018 at 07:36 AM\nകലാപത്തില് തന്‍റെ മകന് അസ്ഹറിനെ നഷ്ടമായ രൂപയുടെ മനസ്സില് നിന്ന് ഇപ്പോഴും കാളരാത്രികള് കൂടൊഴിയുന്നില്ല. രൂപയുടെ നോവുകള് പര്‍സാനിയ എന്ന സിനിമയിലൂടെ ലോകമറിഞ്ഞു. കൊല്ലപ്പെടുന്നതിനു മുമ്പ് ഇഹ്സാന് ജാഫ്രി അന്നത്തെ ഗുജറാത്ത് മുഖ്യമന്ത്രി നരേന്ദ്ര മോദിയെ നിരവധി തവണ ഫോണില് ബന്ധപ്പെട്ടതിന് താന് ദൃക്സാക്ഷിയാണെന്ന് രൂപ ആണയിടുന്നു\nഗുല്‍ബര്‍ഗ സൊസൈറ്റി കൂട്ടക്കൊലക്കേസില് 23 പേരെ കുറ്റക്കാരെന്ന് കോടതി വിധിച്ചതിനെ തുടര്‍ന്ന് ഗുജറാത്ത് വംശഹത്യയിലെ ഏറ്റവും മൃഗീയമായ ഒരധ്യായം ദേശീയ മാധ്യമങ്ങളില് വീണ്ടും വാര്‍ത്തയാവുകയാണ്. ആര്‍എസ്എസ് പ്രചാരവേലകളാല് പ്രചോദിതമായ 4,500ഓളം വരുന്ന ജനക്കൂട്ടം ഗുല്‍ബര്‍ഗ സൊസൈറ്റിയിലെ നിരവധി പേരെ ചുട്ടു കൊല്ലുകയായിരുന്നു. രക്ഷപ്പെടാന് വേണ്ടി മുന് കോണ്‍ഗ്രസ് എംപി ഇഹ്സാന് ജാഫ്രിയുടെ ഫ്ലാറ്റിലെത്തിയ നിരവധി പേരെ ഗ്യാസ് സിലിണ്ടറും ആസിഡ് ബോംബുകളുമപയോഗിച്ച് ജനക്കൂട്ടം കത്തിച്ചു കൊന്നു. തന്‍റെ ഫ്ലാറ്റിലഭയം നേടിയവരെ രക്ഷിക്കാന് വേണ്ടി ഇഹ്സാന് ജാഫ്രി നിരവധി പ്രമുഖരെ ഫോണില് ബന്ധപ്പെട്ടെങ്കിലും ഒരാളും ഒരു ചെറുവിരലുപോലുമനക്കിയില്ല. ഒടുവില് അക്രമി സംഘം ജാഫ്രിയെ വലിച്ചിഴച്ച് വെട്ടി നിറുക്കി കത്തിച്ചു കൊല്ലുകയായിരുന്നു.\nകൊടുംക്രൂരതകള്‍ക്ക് മൂകസാക്ഷിയാവേണ്ടി വന്ന ഞെട്ടലില് നിന്ന് ഇപ്പോഴും രൂപബെന് മോദി ഇപ്പോഴും മുക്തയായിട്ടില്ല. കലാപത്തില് തന്‍റെ മകന് അസ്ഹറിനെ നഷ്ടമായ രൂപയുടെ മനസ്സില് നിന്ന് ഇപ്പോഴും കാളരാത്രികള് കൂടൊഴിയുന്നില്ല. രൂപയുടെ നോവുകള് പര്‍സാനിയ എന്ന സിനിമയിലൂടെ ലോകമറിഞ്ഞു. കൊല്ലപ്പെടുന്നതിനു മുമ്പ് ഇഹ്സാന് ജാഫ്രി അന്നത്തെ ഗുജറാത്ത് മുഖ്യമന്ത്രി നരേന്ദ്ര മോദിയെ നിരവധി തവണ ഫോണില് ബന്ധപ്പെട്ടതിന് താന് ദൃക്സാക്ഷിയാണെന്ന് രൂപ ആണയിടുന്നു. “ഞങ്ങളാണ് ജാഫ്രി സാബിനോട് മോഡിയെ വിളിക്കാനാവാശ്യപ്പെട്ടത്. മോദിയേയും അയാളുടെ മുഴുവന് ഗുണ്ടകളേയും വിളിക്കാന് ജാഫ്രി സാബിനോട് ഞങ്ങളാവശ്യപ്പെട്ടു. എങ്ങനെയെങ്കിലും ഞങ്ങളുടെ ജീവന് രക്ഷപ്പെടുത്താനപേക്ഷിക്കാനായിരുന്നു അത്. നിരവധി തവണ വിളിച്ചുവെച്ചതിനു ശേഷമാണ് മോദി ഫോണെടുത്തത്. ഫോണെടുത്ത മോദി ജാഫ്രി സാബിനെ തെറിവിളിച്ചതിനു ഞാന് സാക്ഷിയാണ്. താനിനിയും കൊല്ലപ്പെട്ടിട്ടില്ലേ എന്ന് അല്‍ഭുതം കൂറുകയും ചെയ്തു. ഒടുവില് എന്‍റെ കണ്‍മുന്നില് വെച്ച് അവര് ജാഫ്രി സാബിനെ പുറത്തേക്ക് വലിച്ചിഴച്ചു വെട്ടി നുറുക്കി പെട്രോളൊഴിച്ചു കത്തിച്ചു. അപ്പോള് അവിടെയും രക്ഷയില്ലെന്ന് മനസ്സിലാക്കി ഞങ്ങള് പുറത്തേക്കോടി. അതിനിടയില് എന്‍റെ മകന് എന്‍റെ കൈവിട്ടു പോയി. പിന്നീടൊരിക്കലും ഞാന് അവനെ കണ്ടിട്ടില്ല.” രൂപയുടെ മനസ്സില് എല്ലാം ഇന്നലെ നടന്ന പോലെ വ്യക്തതയോടെ കിടക്കുന്നു. ജാഫ്രിയെ തനിക്കറിയില്ലെന്നായിരുന്നു ഗുല്‍ബര്‍ഗ് സൊസൈറ്റി കേസന്വേഷിച്ച പ്രത്യേകാന്വേഷണ സംഘത്തിന് മോദി നല്‍കിയ മൊഴി. എന്നാല് നീതിക്ക് വേണ്ടിയുള്ള പോരാട്ടം തുടരുമെന്നു പറയുന്ന രൂപബെന് ഒരു നാള് നീതി പുലരുക തന്നെ ചെയ്യുമെന്ന് ഉറച്ചു വിശ്വസിക്കുന്നു.\nNarendra Modi2002 Gujarat riotsGulbarg Society CaseEhsan Jafri


12 October, 2018 03:03:50 PM\nശബരിമല വിഷയത്തില് വിവിധ സംഘടനകള് ഇന്നും പ്രതിഷേധ പരിപാടികള് സംഘടിപ്പിച്ചു.\nകൊല്ലം: സുപ്രീംകോടതി വിധികൊണ്ട് ശബരിമലയിലെ ആചാരങ്ങൾ തകര്‍ക്കാൻ ആരേയും അനുവദിക്കില്ലന്ന് പന്തളം കൊട്ടാരം. എൻഡിഎയുടെ സമരം അടിച്ചമർത്താൻ ശ്രമിച്ചാൽ തിരിച്ചടിയുണ്ടാകുമെന്ന് ബിജെപി സംസ്ഥാന അധ്യക്ഷൻ പിഎസ് ശ്രീധരൻപിള്ള പറഞ്ഞു.. ശബരിമല വിഷയത്തില് വിവിധ സംഘടനകള് ഇന്നും പ്രതിഷേധ പരിപാടികള് സംഘടിപ്പിച്ചു.\nഎന്‍ഡിഎയുടെ നേതൃത്വത്തിലുള്ള ലോംങ് മാര്‍ച്ച് കൊല്ലത്തെത്തി. പാലയിൽ ഹിന്ദു സംഘടനകൾ നാമജപയാത്ര സംഘടിപ്പിച്ചു.\nശബരിമലയുടെ രാഷ്ട്രീയ നേട്ടം ഉണ്ടാക്കാൻ ഉള്ള സിപിഎം ശ്രമങ്ങളിലൂടെ സിപിഎമ്മിന്‍റെ അന്ത്യകൂദാശ ആരംഭിച്ചതായി കെ.എൻ.എ ഖാദർ പറഞ്ഞു. ശബരിമല വിഷയത്തിൽ സുപ്രീം കോടതിയിൽ സർക്കാർ തോറ്റു കൊടുത്തതാണെന്നും അദ്ദേഹം പറഞ്ഞു.


ജെ.എന്.യു വില് നടക്കുന്ന സാമൂഹിക നീതിക്കായുള്ള മുന്നേറ്റം സംഘ്പരിവാറിന്റെ അഖണ്ഡഭാരത സങ്കല്‍പത്തെതന്നെയാണ് പ്രതിസന്ധിയിലാക്കുന്നത്. ദേശീയതയുടെ ശത്രുവായി മുസ്ലിമിനെ നിര്‍മിച്ചെടുത്ത് ഹിന്ദു രാഷ്ട്രീയ ഏകീകരണം ഉണ്ടാക്കുക എന്ന അജണ്ടയാണ് എ.ബി.വി.പിയും സംഘ്പരിവാറും ഇന്ത്യയില് കാലാകാലങ്ങളായി നടത്തുന്നത്. ഇന്ത്യന് ദേശീയതയിലേക്ക് എല്ലവരെയും ഉള്‍ച്ചേര്‍ക്കുക എന്നതാണവര് പറയുന്നതെങ്കിലും ജാതിയോടുള്ള വിമര്‍ശത്തെ മറച്ചുവെക്കുകയാണവരുടെ അജണ്ട. അങ്ങനെ ജാതിവ്യവസ്ഥയല്ല ഇന്ത്യ നേരിടുന്ന പ്രശ്‌നമെന്നും അത് മുസ്ലിംകളുടെ അമിത മതപരതയണെന്നും അവര് പ്രചരിപ്പിക്കുന്നു. ആ അജണ്ടകള് മുന്‍നിര്‍ത്തി അവര് ഇന്ത്യയിലുടനീളം പരിപാടികള് സംഘടിപ്പിക്കുകയും രാഷ്ട്രീയ നീക്കങ്ങള് നടത്തുകയും ചെയ്യുന്നു. ജെ.എന്.യുവില് സംഭവിച്ചതും ഹൈദരാബാദില് സംഭവിച്ചതും മറ്റൊന്നല്ല. അതുകൊണ്ടുതന്നെ മുസ്ലിം രാഷ്ട്രീയത്തെക്കുറിച്ച് സംസാരിക്കുന്ന ഒരു ദലിത് ബഹുജന് രാഷ്ട്രീയം അവര്‍ക്ക് ഒട്ടും ഉള്‍ക്കൊള്ളാന് സാധിക്കില്ല. അതിനെ ഏതുവിധേനയും തകര്‍ക്കുക എന്നതവരുടെ ലക്ഷ്യമാണ്. മുസ്ലിംകള് അനുഭവിക്കുന്ന അനീതികളെ പറ്റി സംസാരിക്കുന്ന കീഴാള വിദ്യാര്‍ത്ഥിസംഘങ്ങള് ആ അര്‍ഥത്തില് നമ്മുടെ കാമ്പസില് പുതുമതന്നെയാണ്. ആ രാഷ്ട്രീയത്തെ ഒതുക്കുക എന്തിന് സംഘ്പരിവാറിന്റെ ബാധ്യതയായി മാറുന്നു. ഉമ്മുല് ഫായിസ


ചെന്നായ്ക്കളിൽ ഏറ്റവുമധികം വംശനാശ ഭീഷണി ഇന്ത്യൻ ചെന്നായ്ക്കൾക്ക്, ഇല്ലാതെയാവുമോ? | Indian Wolf Is Most Endangered study found\nചെന്നായ്ക്കളിൽ ഏറ്റവുമധികം വംശനാശ ഭീഷണി ഇന്ത്യൻ ചെന്നായ്ക്കൾക്ക്, ഇല്ലാതെയാവുമോ?\nഇന്ത്യൻ ചെന്നായ്ക്കളെപ്പോലെ, അമേരിക്കയിലെ ചുവന്ന ചെന്നായ്ക്കളും വംശനാശഭീഷണിയിലാണ്. എന്നിരുന്നാലും, 1987 -ൽ ആരംഭിച്ച സംരക്ഷണ പ്രവർത്തനങ്ങൾ കാരണം ഇന്ന് അവയുടെ എണ്ണത്തിൽ വർദ്ധനവുണ്ടായിട്ടുണ്ട്.\nDavis, First Published Sep 7, 2021, 9:09 AM IST\nചെന്നായ്ക്കളിൽ ഏറ്റവും കൂടുതൽ വംശനാശഭീഷണി നേരിടുന്നത് ഇന്ത്യൻ ചെന്നായ്ക്കളാണെന്ന് ഒരു പുതിയ പഠനം വെളിപ്പെടുത്തുന്നു. ഇന്ത്യൻ ചെന്നായയുടെ ജനിതകഘടന പരിശോധിച്ചതിനെ തുടർന്നാണ് ഗവേഷകർ ഇത് കണ്ടെത്തിയത്. ഇപ്പോൾ നിലനിൽക്കുന്ന ഏറ്റവും പഴയ ചെന്നായ്ക്കളുടെ വംശത്തിന്റെ പിന്തുടർച്ചക്കാരാണ് ഇന്ത്യൻ ചെന്നായ്ക്കളെന്നും പഠനം പറയുന്നു. ഡേവിസിലെ യൂണിവേഴ്സിറ്റി ഓഫ് കാലിഫോർണിയിലെ ഗവേഷകരാണ് ഈ പഠനം നടത്തിയത്. ഇന്ത്യയുടെയും പാക്കിസ്ഥാന്റെയും താഴ്ന്ന പ്രദേശങ്ങളിലാണ് ഇന്ത്യൻ ചെന്നായ്ക്കൾ കൂടുതലായും കാണപ്പെടുന്നത്.\nഅവിടെ മനുഷ്യന്റെ കടന്നുകയറ്റവും വനനശീകരണവും കാരണം പ്രകൃതിദത്ത ആവാസവ്യവസ്ഥകൾക്ക് നിരന്തരം ഭീഷണി നേരിടുന്നു. ഇതുമൂലം ഇന്ന് അവയുടെ എണ്ണം 2000 മുതൽ 3,000 വരെയായി കുറഞ്ഞു. മുൻപ് ഏഷ്യൻ ചെന്നായ്ക്കളും, ഇന്ത്യൻ ചെന്നായ്ക്കളും രണ്ടും ഒന്നാണെന്നാണ് കരുതിയിരുന്നത്. എന്നാൽ, ഇന്ത്യൻ ചെന്നായ്ക്കൾ പടിഞ്ഞാറൻ ഏഷ്യൻ ചെന്നായ്ക്കളിൽ നിന്ന് വ്യത്യസ്തമാണെന്നും അവയുടെ എണ്ണം മുമ്പ് വിശ്വസിച്ചിരുന്നതിനേക്കാൾ വളരെ കുറവാണെന്നും ഈ പഠനങ്ങൾ കണ്ടെത്തി.\n“പാകിസ്ഥാനിൽ ഇന്ന് ബാക്കിയായ പ്രധാന മാംസഭുക്കുകളിൽ ഒന്നാണ് ചെന്നായ്ക്കൾ. ഇന്ത്യയിലെ പല മാംസഭുക്കുകളും വംശനാശ ഭീഷണിയിലാണ്. അതുകൊണ്ട് തന്നെ അവ വളരെ പ്രത്യേകതയുള്ളതാണ്. ഇവിടങ്ങളിൽ മാത്രമേ ഈ ഇനത്തെ കാണാനാകൂ. ഇത് അവയെയും അവയുടെ ആവാസവ്യവസ്ഥകളെയും സംരക്ഷിക്കേണ്ടതിന്റെ പ്രാധാന്യം കൂട്ടുന്നു" യുസി ഡേവിസ് സ്‌കൂൾ ഓഫ് വെറ്ററിനറി മെഡിസിൻ മാമ്മലിയൻ ഇക്കോളജി കോൺസെർവഷൻ യൂണിറ്റിലെ ഡോക്ടറൽ വിദ്യാർത്ഥിയായ ലോറൻ ഹെന്നെല്ലി കൂട്ടിച്ചേർത്തു. ഇന്ത്യൻ ചെന്നായ്ക്കളെപ്പോലെ, അമേരിക്കയിലെ ചുവന്ന ചെന്നായ്ക്കളും വംശനാശഭീഷണിയിലാണ്. എന്നിരുന്നാലും, 1987 -ൽ ആരംഭിച്ച സംരക്ഷണ പ്രവർത്തനങ്ങൾ കാരണം ഇന്ന് അവയുടെ എണ്ണത്തിൽ വർദ്ധനവുണ്ടായിട്ടുണ്ട്.\nവംശനാശഭീഷണി നേരിടുന്ന ഇന്ത്യൻ ചെന്നായ്ക്കളെ സംരക്ഷിക്കാൻ നിയമനിർമ്മാണത്തിന്റെ സഹായത്തോടെ നഗരവൽക്കരണം നിയന്ത്രിക്കാനുള്ള ശ്രമങ്ങൾ നടത്തണമെന്നും പഠനം സൂചിപ്പിച്ചു. പ്രത്യേകിച്ച്, ഇന്ത്യൻ ചെന്നായ്ക്കൾ പലപ്പോഴും കാണപ്പെടുന്ന പ്രദേശങ്ങളിൽ അവയുടെ എണ്ണം കൂട്ടാൻ ഇതുവഴി സാധിക്കുമെന്ന് ഗവേഷകർ പറഞ്ഞു. മോളിക്യുലർ ഇക്കോളജി ജേണലിലാണ് പഠനം പ്രസിദ്ധീകരിച്ചിട്ടുള്ളത്. ഇന്ത്യൻ ശാസ്ത്ര സാങ്കേതിക മന്ത്രാലയം, വൈൽഡ് ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യ, യുകെ വുൾഫ് കൺസർവേഷൻ ട്രസ്റ്റ്, യുസി ഡേവിസ് എന്നിവരാണ് ഈ പഠനത്തിന് ധനസഹായം നൽകിയത്.\nLast Updated Sep 7, 2021, 9:09 AM IST


❝എൽ ക്ലാസിക്കോ ⚔🔥കളിക്കാതിരിക്കാൻ റഫറി മനഃപൂർവം റെഡ്🔴🤦♂ കാർഡ് കാണിക്കാൻ ശ്രമിച്ചന്ന് മെസ്സി ❞ - Sportssify\nലാ ലീഗയിലെ റയല് വല്ലാഡോലിഡിന് എതിരായ കളിയില് റഫറിക്കെതിരെ ബാഴ്‌സ നായകന് മെസി. ഡെംബെലെയുടെ 90ാം മിനിറ്റിലെ ഗോളിലൂടെ 1-0ന് ബാഴ്‌സ ജയിച്ചു കയറിയ കളിയിലെ ആദ്യ പകുതി അവസാനിച്ചപ്പോഴാണ് മെസി പ്രതികരിച്ചത്. ആദ്യ പകുതി അവസാനിച്ചതിന് ശേഷം ഡഗൗട്ടിലേക്ക് മടങ്ങുമ്പോഴാണ് മെസിയുടെ പ്രതികരണം. റഫറിക്ക് എനിക്ക് എതിരെ കാര്‍ഡ് കാണിക്കണം എന്നായിരുന്നു, അവിശ്വസനീയം എന്നാണ് മെസി പറഞ്ഞത്. ഈ ആഴ്ച റയലിന് എതിരായ പോരില് മെസി ഇറങ്ങുന്നത് തടയുന്നതിനായി നടന്ന ഗൂഡാലോചന എന്നാണ് മെസിയുടെ പ്രതികരണം വന്നതിന് പിന്നാലെ ബാഴ്‌സ ഫാന്‍സ് പറയുന്നത്.\nമത്സരം നിയന്ത്രിച്ച സാന്റിയാഗോ ജയ്‌മേ ലാറ്ററേയുടെ തീരുമാനങ്ങളിൽ തൃപ്തനായിരുന്നില്ലെന്ന് മെസിയുടെ വാക്കുകൾ വ്യക്തമാക്കുന്നു. “എനിക്ക് മഞ്ഞക്കാർഡ് നൽകാൻ റഫറിക്ക് ആഗ്രഹമുണ്ടായിരുന്നു. അവിശ്വസനീയം.” മെസി പറഞ്ഞു. എന്നാൽ കാർഡ് വാങ്ങാതെ തന്നെ ബാഴ്‌സ നായകൻ മത്സരം പൂർത്തിയാക്കി.മെസിക്ക് സസ്‌പെന്‍ഷന് നേടിക്കൊടുക്കാന് മനപൂര്‍വം നടത്തിയ ശ്രമത്തിന്റെ ഭാഗമാണ് ഇതെന്നാണ് സ്പാനിഷ് മാധ്യമമായ ഡയറിയോ എഎസ് റിപ്പോര്‍ട്ട് ചെയ്യുന്നത്.\nഈ സീസണില് ഇതുവരെ നാല് തവണയാണ് മെസിക്ക് ലാ ലീഗയില് റഫറിയുടെ നടപടി നേരിടേണ്ടി വന്നത്. ഒരു വട്ടം കൂടി കാര്‍ഡ് കാണേണ്ടി വന്നാല് ലാ ലീഗ നിയമം അനുസരിച്ച് മെസിക്ക് സസ്‌പെന്‍ഷന് ലഭിക്കും.മെസിയെ കൂടാതെ ബാഴ്‌സ മധ്യനിര താരം ഫ്രെക്കീ ഡെ ജോങ്ങിനും ഒരു കാര്‍ഡ് കൂടി ലഭിച്ചാല് സസ്‌പെന്‍ഷന് ആവും.മത്സരത്തിന്റെ തൊണ്ണൂറാം മിനുട്ടിൽ നേടിയ ഒരേയൊരു ഗോളിൽ വിജയം നേടിയതോടെ ബാഴ്‌സലോണ ലാ ലിഗ പോയിന്റ് ടേബിളിൽ അത്ലറ്റികോ മാഡ്രിഡിന്റെ തൊട്ടു പിന്നിലെത്തി.\nസീസണില്9കളിയാണ് ഇനി ബാഴ്‌സയ്ക്ക് മുന്‍പിലുള്ളത്. അടുത്തയാഴ്ച നടക്കുന്ന എൽ ക്‌ളാസികോ ബാഴ്‌സലോണക്കും റയലിനും അതിനിർണായകമാണ്. റയലിനെ സംബന്ധിച്ച് എൽ ക്ലാസിക്കോ വിജയം പോയിന്റ് ടേബിളിൽ ബാഴ്‌സയെ മറികടക്കാനുള്ള അവസരമാണ്. അതേസമയം ലാ ലീഗ് കിരീടത്തിനായുള്ള റയലിന്റെ വെല്ലുവിളി കുറക്കാൻ ബാഴ്‌സക്കും വിജയം കൂടിയേ തീരൂ.


അക്ഷരങ്ങളിലൂടെ ഒരു ബാവുലിയന് ദേശാടനം | DoolNews\nഅക്ഷരങ്ങളിലൂടെ ഒരു ബാവുലിയന് ദേശാടനം\nMonday, 14th July 2014, 6:17 pm\nഅപ്പോഴും അവിടവിടെയായി ഒഴുകിക്കൊണ്ടിരുന്ന ഇറവെള്ളത്തിലൊലിച്ച്, ഒരു നേര്‍ത്ത ബംഗാളി നാടന് പാട്ടിന്റെ അകമ്പടിയോടെ ഞാന് അജോയ് നദിയുടെ തീരത്തെത്തി. അവിടെ മഴയില് നനഞ്ഞു കുളിച്ച്, വിറങ്ങലിച്ചു നില്ക്കുന്ന ബാവുലുകളെ കണ്ടു. അവരെനിക്ക് ഒരു ഏക്താര തന്നു. പിന്നെയവരുടെ സംഗീതം പകര്‍ന്നു. അത് മുറിവുകള്‍ക്ക് മരുന്നാവുകയും നാവിനു തേനാവുകയും ആത്മാവിനു വെളിച്ചമാവുകയും ചെയ്തു. അതുകൊണ്ടു ഞാന് പറയട്ടെ, ഒരിക്കലെങ്കിലും നിങ്ങള് ബാവുലുകളെ കേട്ടിട്ടുണ്ടെങ്കില്, ഈ പുസ്തകം വായിക്കുക. മക്കോണ്ടോയിലേക്കു പോയതു പോലെ, കൊമാലയിലേക്കു പോയതു പോലെ, കണ്ണാന്തളിയും നീര്‍മാതളവും പൂത്തത് കണ്ടതു പോലെ, നിങ്ങള് മറ്റൊരു ലോകത്തെ ഇവിടെ കണ്ടെത്തും. ഷിനി ജെ.കെ. എഴുതുന്നു….\nBook Review | ഷിനി ജെ.കെ.\nതികച്ചും അപ്രതീക്ഷിതമായിരുന്നു അന്നത്തെ മഴ. അതൊരു സാധാരണ മഴയായിരുന്നില്ല. ഒരു നിമിഷം കൊണ്ട് ചുവപ്പ് മാഞ്ഞ് ഇരുട്ട് പരന്നു. പിന്നെ കോരിച്ചൊരിഞ്ഞു. മരുഭൂമിയിലെ പൊടിക്കാറ്റും ചൂടുമെല്ലാം ഇറവെള്ളത്തിലൊലിച്ചു പോയി. പതിവുപോലെ തുടക്കത്തില് ഉന്മാദവും ഒടുക്കത്തില് വിഷാദവും സമ്മാനിച്ച് മഴ പെയ്ത് തോര്‍ന്നു.\nഅരിപ്പയിലെ, അട്ടപ്പാടിയിലെ, അങ്ങനെ എവിടെയെല്ലാമോ ഉള്ള ചോര്‍ന്നൊലിച്ച കുടിലുകള് കണ്ണീരു പാടകെട്ടിയ കണ്ണിലെ കാഴ്ചപ്പുറത്ത് വന്നു നിറഞ്ഞു. സമരഭൂമികളിലെ, കമ്മ്യൂണുകളിലേക്കു വളരാന് തുടങ്ങിയ അപൂര്‍വ്വതകള് നിറഞ്ഞ ഒരു കൂട്ടുജീവിതദിനരാത്രങ്ങളിലെ, നിഴലും വെളിച്ചവും ഇഴചേര്‍ന്ന വെള്ളിത്തിരക്കാഴ്ച്ചകളിലെ, കടല്‍പ്പാലങ്ങളിലെ, നിരന്തര യാത്രകളിലെ, പുസ്തകത്താളുകളിലെ അനുഭവങ്ങളില് ഒഴുകിപ്പരന്നു കിടന്ന സ്‌നേഹം, ആ മഴയോടൊപ്പം പെയ്ത് ഹൃദയത്തില് വന്നു നിറഞ്ഞു. ഇരുട്ട്, തണുപ്പ്, സ്‌നേഹവും ദുഖവും ചിരിയും അലിഞ്ഞു ചേര്‍ന്ന കണ്ണീര്…\nഅപ്പോഴും അവിടവിടെയായി ഒഴുകിക്കൊണ്ടിരുന്ന ഇറവെള്ളത്തിലൊലിച്ച്, ഒരു നേര്‍ത്ത ബംഗാളി നാടന് പാട്ടിന്റെ അകമ്പടിയോടെ ഞാന് അജോയ് നദിയുടെ തീരത്തെത്തി. അവിടെ മഴയില് നനഞ്ഞു കുളിച്ച്, വിറങ്ങലിച്ചു നില്ക്കുന്ന ബാവുലുകളെ കണ്ടു. അവരെനിക്ക് ഒരു ഏക്താര തന്നു. പിന്നെയവരുടെ സംഗീതം പകര്‍ന്നു. അത് മുറിവുകള്‍ക്ക് മരുന്നാവുകയും നാവിനു തേനാവുകയും ആത്മാവിനു വെളിച്ചമാവുകയും ചെയ്തു. അതുകൊണ്ടു ഞാന് പറയട്ടെ, ഒരിക്കലെങ്കിലും നിങ്ങള് ബാവുലുകളെ കേട്ടിട്ടുണ്ടെങ്കില്, ഈ പുസ്തകം വായിക്കുക. മക്കോണ്ടോയിലേക്കു പോയതു പോലെ, കൊമാലയിലേക്കു പോയതു പോലെ, കണ്ണാന്തളിയും നീര്‍മാതളവും പൂത്തത് കണ്ടതു പോലെ, നിങ്ങള് മറ്റൊരു ലോകത്തെ ഇവിടെ കണ്ടെത്തും.\nസാമൂഹ്യ നീതിയും സമത്വവുമുള്ള ഒരു ഇന്ത്യയെ സ്വപ്നം കണ്ട ഇവര് തീവ്ര ഇടതുപക്ഷ പ്രസ്ഥാനങ്ങളുമായി അടുപ്പം പുലര്‍ത്തിയതിന്റെ ഫലമായാണ് യൗവ്വനാരംഭത്തില് ജയിലിലടയ്ക്കപ്പെടുന്നത്.\nലണ്ടനിലെ ഡേവിഡ് ഗോഡ്‌വിന് അസോസിയേറ്റ്‌സിന്റെ സഹകരണത്തോടെ മിംലു സെന് പ്രസിദ്ധീകരിച്ച “The Honey Gatherers” , “ബാവുല് ജീവിതവും സംഗീതവും” എന്ന പേരില് മലയാളത്തിലേക്ക് വിവര്‍ത്തനം ചെയ്തിരിക്കുന്നത് കെ ബി പ്രസന്നകുമാര് ആണ്. മാതൃഭൂമി ബുക്‌സ് പ്രസിദ്ധീകരിച്ച ഈ പുസ്തകം സാധാരണ കണ്ടു വരാറുള്ള ഊഷരമായ വിവര്‍ത്തനങ്ങള്‍ക്ക് ഒരു അപവാദമാണ്.\nസ്വന്തം ജീവിതത്തോട് മിംലു സെന് കാണിച്ച അതേ സത്യസന്ധത പരിഭാഷകന് തന്റെ അക്ഷരങ്ങളോടും പുലര്‍ത്തിയിരിക്കുന്നു എന്നതുകൊണ്ടാണ് ഈ പുസ്തകം വായിക്കപ്പെടേണ്ടതാകുന്നത്. അറിഞ്ഞതില് നിന്നെല്ലാം മോചനമാഗ്രഹിക്കുന്നവര്‍ക്ക്, ഒരു കുട്ടിയുടെ കൗതുകത്തോടെ ലോകത്തെ കാണുന്നവര്‍ക്ക്, ഒരിക്കലുമൊന്നു ചേരാതെ, എന്നാലൊരിക്കലുമകന്നു പോകാതെ, നമുക്കൊപ്പം സമാന്തരമായി സഞ്ചരിക്കുന്ന ഒരു മഹാപ്രവാഹമായി അനുഭവപ്പെടാനിടയുണ്ട് ഈ പുസ്തകം. ഇവിടെ വാക്കുകള് ഒന്നുചേര്‍ന്ന് കവിത രചിക്കുകയും വായന ഒരു സംഗീതാനുഭവമായിത്തീരുകയും ചെയ്യുന്നു. ചുറ്റും ഒഴുകിപ്പരക്കുന്ന സ്‌നേഹം, സ്വാതന്ത്ര്യം, സംഗീതം..!\nതീവ്രവാദബന്ധം ആരോപിക്കപ്പെട്ട് കൊല്‍ക്കത്തയിലെ ജയിലില് ഒരു വര്‍ഷത്തെ തടവുശിക്ഷ അനുഭവിച്ചു കൊണ്ടിരിക്കെ, ഒരു രാത്രി ബാവുല് സംഗീതമാധുരി യുവതിയായ മിംലു സെന്നിനെ തേടിയെത്തുന്നിടത്താണ് പുസ്തകമാരംഭിക്കുന്നത്. ലാളിത്യം കൊണ്ടും വൈകാരികമായ സത്യസന്ധത കൊണ്ടും ഉജ്ജ്വലമായ വായനാനുഭവം തീര്‍ക്കുകയാണ് എഴുത്തുകാരി പിന്നീടങ്ങോട്ട് (പരിഭാഷകനെ വിസ്മരിച്ചു കൂടാ..).\nസാമൂഹ്യ നീതിയും സമത്വവുമുള്ള ഒരു ഇന്ത്യയെ സ്വപ്നം കണ്ട ഇവര് തീവ്ര ഇടതുപക്ഷ പ്രസ്ഥാനങ്ങളുമായി അടുപ്പം പുലര്‍ത്തിയതിന്റെ ഫലമായാണ് യൗവ്വനാരംഭത്തില് ജയിലിലടയ്ക്കപ്പെടുന്നത്. അദമ്യമായ സ്വാതന്ത്ര്യ ബോധമുണ്ടിയിരുന്ന എഴുത്തുകാരി, ജയില് മോചിതയായ ശേഷവും വ്യവസ്ഥാപിത സമൂഹത്തിന്റെയും കുടുംബത്തിന്റെയും സ്വാഭാവിക ചിട്ടവട്ടങ്ങളെയെല്ലാം തിരസ്‌ക്കരിച്ചുകൊണ്ട് സ്വയം കണ്ടെത്തുന്നതിനുള്ള ആര്‍ജ്ജവം കാണിക്കുകയാണ്.\nഅങ്ങനെ ബീഹാറിലെ ഗ്രാമീണസേവന പ്രവര്‍ത്തനങ്ങളിലേക്കും ദില്ലി ഇന്ദ്രപ്രസ്ഥ കോളേജിലെ ബിരുദപഠനത്തിലേക്കും ചെന്നെത്തുന്നു. അധികം വൈകാതെ, ഇതവരെ യൂറോപ്പിലേക്കു നീളുന്ന ഒരു യാത്രയിലേക്കും പാരീസിലെ സുഹൃത്തുക്കളൊന്നിച്ചൊരു വ്യത്യസ്ഥമായ കുടുംബജീവിതം നയിക്കുന്നതിലേക്കും കൊണ്ടെത്തിക്കുകയാണ്. അവിടെ വച്ച് ബാവുല് സംഗീതത്തിന്റെ മാന്ത്രികസ്പര്‍ശം ഒരിക്കല് കൂടി അവരെ വിളിച്ചുണര്‍ത്തുന്നു. ആ വിളി കേള്‍ക്കാതിരിക്കാന് അവര്‍ക്ക് സാധിച്ചില്ല. പാരീസിലെ കുടുംബത്തില് നിന്നും പിരിഞ്ഞ്, രണ്ട് കുഞ്ഞുങ്ങളുമായി പബന്‍ദാസ് ബാവുലിനൊപ്പം ബാവുല് സംഗീത വഴികളിലൂടെ അവര് നടത്തിയ ദേശാടനങ്ങളുടെ നേരനുഭവങ്ങളാണ് തുടര്‍ന്നങ്ങോട്ട് ഈ പുസ്തകത്തിലുള്ളത്.\nഒരു വിഷാദരാഗം പോലെ അവസാനിച്ച സ്വപനെക്കുറിച്ചുള്ള ഓര്‍മ്മകള് ഈ പുസ്തകത്തിലെ ഏറ്റവും ഹൃദയസ്പര്‍ശിയായ ഭാഗങ്ങളില് ഒന്നാണ്. സ്വന്തം മരണം കൊണ്ട് അയാള് നമ്മെ വാന്‍ഗോഗിനെ ഓര്‍മ്മിപ്പിച്ചേക്കാം. ഒരേസമയം ലളിതവും സങ്കീര്‍ണ്ണവും സുപരിചിതവും അജ്ഞാതവുമായ ഒരു അത്ഭുതലോകത്തിലേക്ക് സൂക്ഷ്മവീക്ഷ്ണം നടത്താനുള്ള ഭൂതക്കണ്ണാടിയാകുന്നു “ബാവുല് ജീവിതവും സംഗീതവും” എന്ന പുസ്തകം.\nപാരീസിലേയും ഇന്ത്യയിലേയും അനുഭവങ്ങള് വരച്ചിടുമ്പോള് അനുഭവക്കുറിപ്പ് എന്നതിലുപരിയായി, ഒരു യാത്രാവിവരണത്തിന്റെ സമഗ്രതയിലേക്കെത്തുന്നുമുണ്ട് പുസ്തകം. പാരീസും കൊല്‍ക്കത്തയും ദുര്‍ഗ്ഗാപൂരും ശാന്തിനികേതനും കെണ്ടുളിയും ഘോഷ്പാറയും അഗ്രോദ്വീപും ബോറലുമെല്ലാം ഇവിടെ നമുക്ക് ചിരപരിചിതമാവുകയാണ്.\nപബന് ദാസ് ബാവുലിനെക്കുറിച്ചും അദ്ദേഹത്തിന്‌റെ ജീവിതത്തെയും സംഗീതത്തെയും കുറിച്ചും ആഴത്തിലറിയാന് മിംലു സെന്നിന്റെ വാക്കുകള് ധാരാളമാണ്. ചരിത്രത്തില് അടയാളപ്പെടുത്തപ്പെടുക എന്ന ഭാഗ്യം എത്രയോ മഹാരഥര്‍ക്ക് ലഭിക്കാതെ പോയിട്ടുണ്ടെന്നോര്‍ക്കുക. സ്വാതന്ത്ര്യം എന്നതിനെ ഒരു പൊതുനിര്‍വചനത്തിന്റെ കള്ളികളില് ഒതുക്കാനാവില്ലെന്നും ആ അന്വേഷണവും കണ്ടെത്തലും വ്യക്ത്യാധിഷ്ഠിതമാണെന്നും നാമിതില് നിന്ന് സ്വയം വായിച്ചെടുക്കേണ്ടതുണ്ട്. സ്വാതന്ത്രയായിക്കുമ്പോള് തന്നെയും ബന്ധങ്ങളുടെ വൈകാരിക തീക്ഷ്ണതയുടെ ആഴങ്ങളും ഇവര് നമുക്ക് കാണിച്ചുതരുന്നുണ്ട്.\nടെറായിയോടും പബനോടും ഉള്ള പ്രണയവും കുഞ്ഞുങ്ങളോടുള്ള വാത്സല്യവും മാത്രമല്ല, അഭിപ്രായ വ്യത്യാസങ്ങള്‍ക്കിടയിലും പരസ്പരസ്‌നേഹവും ബഹുമാനവും കാത്തുസൂക്ഷിക്കുന്ന അച്ഛന്റെയും മകളുടെയും ചിത്രവും, വീടിന്റെ ശീലങ്ങളില് സ്വയം വിധേയപ്പെട്ട് ജീവിക്കുമ്പോഴും വായിക്കുകയും സംഗീതമാസ്വദിക്കുകയും ലോകത്തെ അറിയുകയും സ്വതന്ത്രയായിരിക്കുവാന് മകളെ ഉപദേശിക്കുകയും ചെയ്യുന്ന അമ്മയും, പബന്റെ കുടുംബത്തിനു നേര്‍ക്ക് എഴുത്തുകാരിക്കുള്ള അനുതാപം കലര്‍ന്ന സ്‌നേഹവുമെല്ലാം ഇതിന്റെ അടയാളങ്ങളാണ്.\nബാവുല് സംഗീത ലഹരി ഒരിക്കലെങ്കിലും അറിഞ്ഞവര്‍ക്ക് ആസ്വാദനത്തിന്‌റെ ആഴങ്ങള് തരും ഈ പുസ്തകം.\nബാവുല് സംഗീത ലഹരി ഒരിക്കലെങ്കിലും അറിഞ്ഞവര്‍ക്ക് ആസ്വാദനത്തിന്‌റെ ആഴങ്ങള് തരും ഈ പുസ്തകം. പ്രണയവും ഭക്തിയും വിരഹവും വിഷാദവും ആത്മീയതയും ശരീരജ്ഞാനവുമെല്ലാമിഴചേര്‍ന്ന സംഗീതം, ഏക്താരയുടെയും ദൊതാരയുടെയുമൊക്കെ ഗാംഭീര്യമുള്ള ശബ്ദം, വ്യവസ്ഥകളില്ലാത്തതും ക്രമരഹിതവും വന്യവുമായ ജീവിതം… അങ്ങനെ ഓരോ സൂക്ഷ്മാംശങ്ങളിലും ബാവുലുകളെ അറിയുകയാണ് നാമിവിടെ.\nസ്ത്രീകള്‍ക്ക് അവര് ലൈംഗികബന്ധങ്ങളില് സമഭാവം നല്കുന്നു. സ്വന്തം ശരീരങ്ങള് തന്നെ അന്വേഷിക്കുവാനുള്ള സാധ്യതകള്. പുരുഷന്മാരെ അവരുടെ തന്നെ അറിവിന്റെ ഉയര്‍ച്ചയിലെത്തിക്കുന്നു. ചുറ്റുമുള്ള പുരുഷാധികാര സമൂഹത്തെ അവര് നിരാകരിക്കുന്നു. ജാതിവ്യവസ്ഥയില് കുരുങ്ങിക്കിടക്കുന്ന സമൂഹത്തെ നിരാകരിക്കുന്നു. മുല്ലമാരുടെയും പണ്ഡിറ്റുകളുടെയും യാഥാസ്ഥിതികമായ പരിമിതവൃത്തങ്ങളെ തുറന്നുകാണിക്കുന്നു.\nഎഴുത്തുകാരി തന്നെ പറയും പോലെ “സാധുക്കള്‍ക്ക്, അവര് മനുഷ്യാത്മാവിന്റെ സമ്പത്ത് നല്കുന്നു. അന്ധര്‍ക്ക് അന്തര്‍ദര്‍ശനങ്ങളുടെ ദൈവികവെളിച്ചം നല്കുന്നു. രോഗികള്‍ക്കും പ്രായം ചെന്നവര്‍ക്കും അവര് വിശ്വാസത്തിന്‌റെ സുരക്ഷിതത്വം നല്കുന്നു. അവരെ പാട്ടുകളാല് സുഖപ്പെടുത്തുന്നു. പ്രകൃതിദത്തമരുന്നുകളും യോഗസാധനയും പകര്‍ന്നു നല്കുന്നു. ധനികനും അസംതൃപ്ത ധിക്കാരിയും സ്വാര്‍ത്ഥനും പ്രയോജനങ്ങള്‍ക്കുവേണ്ടി മാത്രം കര്‍മ്മം ചെയ്യുന്നവനും അവരുടെ പ്രകോപനപരമായ പരിഹാസത്തിനു വിധേയരാകുന്നു.\nബംഗാളിലെ ജാതി വ്യവസ്ഥയെക്കുറിച്ചും, ബാവുല് സംഗീതത്തെയും ജീവിതശൈലിയെയും അതിന്റെ തനതു രീതികളില് നിന്നകറ്റി കച്ചവടവത്ക്കരിക്കുന്നതിനെക്കുറിച്ചും, പൊതുസമൂഹത്തില് കാലാകാലങ്ങളായി നിലനില്ക്കുന്നതും ബാവുല് ലോകത്ത് സമീപകാലത്തായി വേരുമുളച്ച് തുടങ്ങിയതുമായ സ്ത്രീവിരുദ്ധതയെക്കുറിച്ചും എഴുത്തുകാരിക്കുള്ള സത്യസന്ധമായ വേവലാതികള് നമുക്ക് പുസ്തകത്തില് കാണാനാകും. എന്നാല് പരമ്പരാഗതമായി ബാവുല് ജീവിതരീതികള് ജാതിമതലിംഗ ഭേദങ്ങളില് നിന്നെല്ലാം മുക്തമായ ഒന്നാണെന്ന് ഇവര് തന്നെ വ്യക്തമാക്കുന്നുണ്ട്.\nഎന്നാലിത്, ബാവുല് ജീവിതവും സംഗീതവും മാത്രമടങ്ങുന്ന ഒരു അനുഭവവിവരണമല്ല. മറിച്ച്, ഇത് ലോകത്തിന്റെ ഒരു പരിഛേദം തന്നെയാണ്. ഇതില് പട്ടിണിയും ദാരിദ്ര്യവും അശാന്തപലായനങ്ങളും അസമത്വങ്ങളും അസ്തിത്വദുഖവുമുണ്ട്. പ്രണയവും വിരഹവും ഭക്തിയും ഉദ്വേഗങ്ങളും വേദനകളും ഉണ്ട്. എല്ലാറ്റിനും ഉപരിയായി തെളിഞ്ഞു നില്ക്കുന്ന സ്‌നേഹവും സമാധാനവും സ്വാതന്ത്ര്യവുമുണ്ട്. അപരനെ വിധിക്കാത്ത, സമസ്ത ജീവജാനങ്ങളോടും താദാത്മ്യം പ്രാപിക്കുന്ന സമഭാവം എഴുത്തുകാരിയുടെ വാക്കുകളിലുണ്ട്.\nഅതുകൊണ്ടു തന്നെ സ്‌നേഹത്തിന്റെ, സ്വാതന്ത്രചിന്തയുടെ, ആത്മാന്വേഷണങ്ങളുടെ മാനിഫെസ്റ്റോ ആണിത് എന്നു വേണമെങ്കില് പറയാം. ബാവുലുകള് സ്വന്തം ശബ്ദം കൊണ്ട് നന്മകള്‍ക്കു വേണ്ടി കലാപം നടത്തുന്നു. തങ്ങളുടെ ജീവിതരീതി കൊണ്ട് അവര് ചോദ്യം ചെയ്യുന്നത് പൊള്ളയായ പൊതുബോധങ്ങളെയും വ്യവസ്ഥാപിതമായ ചിട്ടവട്ടങ്ങളെയുമാണ്. ജൈവമായതെല്ലാം കൂടുതല് സമാധാനവും സന്തോഷവും അര്‍ഹിക്കുന്നുണ്ടെന്നും ആത്യന്തികമായ സമാധാനമെന്നത് സമഭാവനയാണെന്നും നാമിവിടെ സ്വയം വായിച്ചെടുക്കേണ്ടതുണ്ട്.\nശരീരത്തെ വിലക്കപ്പെട്ട കനിയായി കാണുന്ന, ലൈംഗിത പാപമാണെന്നു പറയുന്ന പൊതുസദാചാരബോധത്തെയും വ്യവസ്ഥാപിതമായ കുടുംബസാമൂഹ്യ ഘടനകളെയും കീഴ്‌മേല് മറിക്കുന്നുണ്ട് പുസ്തകം. വ്യക്തികള് സ്വതന്ത്രരും സന്തുഷ്ടരുമായിരിക്കുന്നതില് കവിഞ്ഞ് ഈ ലോകത്ത് ഒരു സദാചാരവും ഇല്ലെന്ന് ഇനിയും മനസ്സിലാക്കിയിട്ടില്ലാത്തവര്‍ക്ക് ഇതൊരിക്കലും ഉള്‍ക്കൊള്ളുവാന് സാധിച്ചില്ലെന്നു വരാം. ഇക്കാരണങ്ങള് കൊണ്ടു തന്നെയാണ് ഈ പുസ്തകവും അതിന്‌റെ രാഷ്ട്രീയവും വായിക്കപ്പെടേണ്ടതാകുന്നത്.